SunOnline: Ekuveni track ge masaihkaih aa aharuge kurin ninmaalany\nއެކުވެނި ޓްރެކްގެ މަސައްކަތް އައު އަހަރުގެ ކުރިން ނިންމާލަނީ\nޢަބްދުﷲ އައިމަން 08 Dec 2020, 11:16\nއެކުވެނި ޓްރެކްގައި ސިންތެޓިކް އެޅުމުގެ މަސައްކަތް އިންޑިއާގެ ފޮރިން ސެކްރެޓަރީ ފައްޓަވައިދެއްވަނީ -- ސަން ފޮޓޯ//ފަޔާޒް މޫސާ\nމާލޭގައި ގިނަބަޔަކު ކަސްރަތު ކުރުމަށް ބޭނުންކުރާ ކުޅިވަރު އެކުވެނީގެ ދުވާ ޓްރެކްގައި ސިންތެޓިކް އެޅުމުގެ މަސައްކަތް މި އަހަރު ނިމުމުގެ ކުރިން އެއްކޮށް ނިންމާލާނޭ ކަމަށް ކުޅިވަރާ ބެހޭ ވަޒީރު އަހުމަދު މަހްލޫފް ވިދާޅުވެއްޖެ އެވެ.\nރާއްޖޭގައި މިފަހަކަށް އައިސް ދުވުމާއި، ކަސްރަތުގެ ޓްރެންޑެއް އައިސްފައިވާ އިރު މާލޭގައި ދިރިއުޅޭ ރައްޔިތުންގެ އެންމެ ބޮޑު އެއް ކަންބޮޑުވުމަކީ ފެންވަރު ރަނގަޅު ދުވާ ޓްރެކެއް ނެތުމެވެ. ގިނަ ބަޔަކު ބޭނުން ކުރަމުން އައި މާފަންނު އެކުވެނި ޓްރެކަކީ 1996 ވަނަ އަހަރު މާލޭގައި ބިނާ ކުރި ޓްރެކަކަށްވާއިރު އެތަން މަރާމާތަށް ބަންދު ކުރުމުގެ ކުރިން އޮތީ ވަރަށް ބޮޑަށް ހަލާކުވެފަ އެވެ.\nމިނިސްޓަރު އަހްމަދު މަހްލޫފް މިއަދު ކުރެއްވި ޓްވީޓެއްގައި ވިދާޅުވީ، ޓްރެކުގައި ސިންތެޓިކް އެޅުމުގެ މަސައްކަތުގެ ތެރެއިން މިހާރު ކުރިއަށް ދަނީ ދެވަނަ ލޭޔާއެއް އެޅުން ކަމަށެވެ. އަދި އެ ލޭޔާގެ 90 އިންސައްތަ މިހާރު ނިމިފައިވާ ކަމަށާއި، ބާކީ އޮތް ދެ ލޭޔާގެ މަސައްކަތް އައު އަަހަރުގެ ކުރިން ނިންމާލަން އަމާޒުހިފާފައިވާ ކަމަށެވެ.\nއެ ޓްރެކް އަލުން މަރާމާތުކޮށް އިންޑިއާ ސަރުކާރުގެ ހިލޭ އެހީގައި ސިންތެޓިކް ޓްރެކަކަށް ބަދަލު ކުރުމުގެ މަސައްކަތް ކުރިއަށްދާ އިރު، މިނިސްޓްރީ އޮފް ޔޫތު، ސްޕޯޓްސް އެންޑް ކޮމިއުނިޓީ އެމްޕަވަރމަންޓްއިން މި މަސައްކަތް ހަވާލުކޮށްފައި ވަނީ ޕޮލިސް ވެލްފެއަރ ކޯޕަރޭޝަން ޕްރައިވެޓް ލިމިޓެޑާ (ޕޮލްކޯ) އާ އެވެ. އެގޮތުން އެ ކުންފުނިން މިހާރު ވަނީ ޓްރެކުގެ ކޮންކްރީޓް މަސައްކަތް ނިންމާ، ސިންތެޓިކް ކުރުމުގެ މަސައްކަތް ފަށައިފަ އެވެ.\nކުޅިވަރާ ބެހޭ ވުޒާރާއިން ކުރިން މަސައްކަތް ކުރީ ނޮވެމްބަރު މަހުގެ ނިޔަލަށް މި ޓްރެކުގެ މަސައްކަތް ނިންމާލުމަށެވެ. އެހެން ނަމަވެސް އެކި ސަބަބުތަކާ ގުޅިގެން ޓްރެކުގެ މަސައްކަތް ވަނީ ކުރިން ލަފާކުރި ތާރީހަށް ނިމޭގޮތް ނުވެފަ އެވެ.\nއެކުވެނި ދަނޑުގައި ޓާފް އެޅިފަހުން މިއަހަރަށް 24 އަހަރު ވެފައިވާ އިރު އެތަނަކީ ރާއްޖޭގެ ގިނަ އަދަދެއްގެ ޒުވާނުންނާއި، ދުވަސްވީ އުމުރުގެ މީހުންވެސް ކަސްރަތުކުރުމާއި، ދުވުމަށް ބޭނުން ކުރާ ތަނެކެވެ.\nސިއްހީ ދާއިރާއަށް ހަރުދަނާ ޕްލޭނެއް މުހިންމު: ނައިބު ރައީސް\nމެދު އުތުރު ޕްރޮވިންސްގެ ރައީސްކަން މަހްލޫފަށް


Saudi anhenunnah askariyyaa ah vanumuge furusathu\nސައުދީގައި އަންހެނުންނަށް ސިފައިންގެ މަސައްކަތް ކުރެވޭ ގޮތަށް ނިންމައިފި\nސައުދީ އަންހެނުންނަށް ފުލުހުންގެ ގޮތުގައި މަސައްކަތް ކުރެވޭ\nމަހުރަމަކާއި ނުލާ ދުއްވުމާއި ބޭރު ގައުމުތުކަށް ދަތުރު ކުރެވޭ ގޮތް ވެސް ވަނީ ހަދާފައި\nކ. މާލެ | 10 އޮކްޓޯބަރ 2019 | ބުރާސްފަތި 07:36 | 4,110\nސައުދީ އަންހެނުން - ބީބީސީ\nސައުދީޢަރަބިއްޔާގެ އިޤްތިޞާތީ އަދި އިޖްތިމާޢީ ގޮތުން ގެންނަ އިޞްލާޙު ޕްރޮގްރާމްގެ ދަށުން އަންހެނުންނަށް ސިފައިންގެ މަސައްކަތް ކުރެވޭ ގޮތަށް އެ ޤައުމުގެ ސަރުކާރުން ނިންމައިފިއެވެ.\nއަންހެނުން ބާރުވެރިކަން އިތުރު ކުރުމުގެ ގޮތުން އެނިންމުން ނިންމާފައިވަނީ، އަންހެން އެކްޓިވިސްޓުންނާއި ދެކޮޅަށް ސަރުކާރުން ހަރުކަށި ފިޔަވަޅުތަކެއް އަޅާފައިވަނިކޮށްށެވެ.\nއަންހެނުން ބާރުވެރިކުރަން އެޅުނު އިތުރު ފިޔަވަޅެއް ކަމަށް ބުނެ ސައުދީ ޚާރިޖީ ވުޒާރާއިން ކޮށްފައިވާ ޓްވީޓެއްގައި ބުނީ އަންހެނުންނަށް ސިފައިންގެ ޕްރައިވެޓް ފަސްޓް ކްލާސް، ކޯޕަރަލް އަދި ސަރޖެންޓުގެ ގޮތުގައި މިހާރު މަސައްކަތް ކުރެވޭނެ ކަމަށެވެ.\nސައުދީ އަންހެނުންނަށް ފުލުހުންގެ ގޮތުގައި މަސައްކަތް ކުރެވޭނެ ކަމަށް ސައުދީން ވަނީ މިދިޔަ އަހަރު ނިންމާފައެވެ.\nވަލީއަހުދު މުޙައްމަދު ބިން ސަލްމާން ދަނީ ސައުދީ އަންހެނުންގެ ޙައްޤުތައް ރައްކާތެރި ކުރުމުގެ ގޮތުން ގިނަ މަސައްކަތްތަކެއް ކުރަމުންނެވެ. އޭގެ ތެރޭގައި އަންހެނުންނަށް މަޙުރަމަކާއި ނުލާ ދުއްވުމާއި ބޭރު ޤައުމުތުކަށް ދަތުރު ކުރުން ހިމެނެއެވެ.\nއެ ބަދަލުތައް ގެންނަމުން އަންނަ ދަނޑިވަޅުގައި، އަންހެނުންގެ ޙައްޤުތަކަށް ވަކާލަތު ކުރައްވާ ލޫޖައިން އަލް-ހަތްލައުލްގެ އިތުރުން އިތުރު އެކްޓިވިސްޓްތަކެއް ވަނީ ހައްޔަރު ކޮށްފައެވެ.\nދުނިޔޭގައި އެންމެ ގިނަ ޢަދަދަކަށް ތެޔޮ އެކްސްޕޯޓްކުރާ ސައުދީން ދަނީ އެޤައުމުން އިޤްތިޞާދީ ގޮތުން ތެލަށް ބަރޯސާވެފައިވާމިންވަރު އިތުރަށް އިޤްތިޞާދު ވަރުގަދަ ކުރުމަށްޓަކައި ފަތުރުވެރިން ގިނަ ކުރުމުގެ މަސައްކަތްތައް ހަލުވިކަމާއި އެކު ކުރަމުންނެވެ.


LIVE: Covid-19: Raajjey Ge Haalath Ithurah Rangalhunuve, Adhadhuthah Ehvareh Gai - Vaguthu\nކޮވިޑް-19: ޓްރަމްޕް ފައްސިވެއްޖެ!\nއެމެރިކާގެ ރައީސް ޑޮނަލްޑް ޓްރަމްޕް ކޮވިޑް-19 އަށް ފައްސިވުމުން އެމެރިކާ އަށް އަސްކަރީ ހަމަލާއެއް އަމާޒުވެދާނެ ކަމުގެ ބިރުހީވެ، ބައެއް ސަލާމަތީ ފިޔަވަޅުތަކަށް ވަރުގަދަކޮށްފި ކަމަށް މީޑިއާ ރިޕޯޓްތައް ބުނެފި.\nTrump Fassivumun America Ah Hamalaa Eh Amaazvedhaane Kamuge Biruheevee Tha? https://t.co/OIvane9068\n— Vaguthu Online (@VaguthuOnline) October 2, 2020\nއެމެރިކާގެ ރައީސް ޑޮނަލްޑް ޓްރަމްޕް ކޮވިޑް-19 ފެތުރެން ފެށުމުން މިހާތަނަށް ކަންތައް ކުރި ގޮތާއި، އަދި ގައިޑްލައިންތަކާއި ހިލާފަށް އުޅުނު ނަމަވެސް އެކަމާއި ގުޅިގެން ވަކިއެއްޗެއް ބުނަން ދުނިޔޭގެ ސިއްހަތު ޖަމިއްޔާ (ޑަބްލިއުއެޗްއީ) އިން ދެކޮޅު ހަދައިފި.\nTrump Ulhunu Gothah Bunaane Ehcheh Neh, Dhua Akee Avahah Rangalhu Vun - WHO https://t.co/WL2QIQZ97V\nBREAKING NEWS: Miadhu Fassivee 44 Meehun https://t.co/TXbCW5QRbd\nޓްރަޕްމްގެ އެންމެ ހަގު ދަރިފުޅު އުމުރުން 14 އަހަރުގެ ބެރޮން ކޮވިޑް-19 އަށް ޓެސްޓްކޮށްފި. އޭނާގެ ނަތީޖާ ވަނީ ނައްސި (ނެގެޓިވް) ވެފައި.\nއެމެރިކާގެ ރައީސް ޑޮނަލްޑް ޓްރަމްޕް ކޮވިޑް-19 އަށް ފައްސިވުމުގެ ކުރިން ކޮވިޑް-19 އަށް ފައްސިވި ޓްރަމްޕްގެ މުޝީރު ހޯޕް ހައިކްސް ކޮވިޑް-19 އަށް ފައްސިވިކަން އެނގިހުރި އޭނާ އާއި އެކު ޓްރަމްޕް ބުދަ ދުވަހު ހެނދުނު ދަތުރުކުރި ކަމަށް މީޑިއާ ރިޕޯޓްތައް ބުނެފި.\nMusheeru Fassivikan Engihuri Trump Eyna Aai Eku Dhathuru Kuri https://t.co/0q4dovofUm\nކޮވިޑް-19 ފެތުުރުން ކޮންމެވެސް ވަރަކަށް މަޑުޖެހިފައި އޮތް އިޓަލީގައި ފަސް މަސް ފަހުން، އެއް ދުވަސް ތެރޭގައި ކޮވިޑް-19 ޖެހުނު މީހުންގެ އަދަދު 2000 އަށްވުރެ މައްޗަށް އަރައިފި.\nBREAKING:5 Mas Fahun Italy Gai Covid-19 Jehunu Meehunge Adhadhu 2000 In Mahchahhttps://t.co/6qJWUUVGUi\nއެމެރިކާގެ ރައީސް ޑޮނަލްޑް ޓްރަމްޕް ކޮވިޑް-19 އަށް ފައްސިވުމާއި ގުޅިގެން، އެ ގައުމުގެ ނައިބް ރައީސް މައިކް ޕެންސްގެ ކޮވިޑް-19 އަށް ޓެސްޓު ކުރިއިރު، އޭނާގެ ނަތީޖާ ނައްސި ވެއްޖެ.\nBREAKING: America Ge Naeeb Raees Covid-19 Ah Nassi https://t.co/I3wDE02TdJ\nމިހާރު ފެތުރެމުން އަންނަ ނުރައްކާތެރި ކޮވިޑް-19 އާއި ގުޅިގެން އެންމެ ބޮޑެތި ގޮންޖެހުންތަކަކާއި ކުރިމަތިލާން ޖެހިފައި ވަނީ އަންހެނުންނަށް ކަމަށާއި، އެހެން ނަމަވެސް މި ބަލި މަޑު ކަމުގައި ފަހަތަށް ނުޖެހި ކުރީސަފުގައި ވެސް ތިބީ އަންހެނުން ކަމަށް މިނިސްޓަރ އޮފް ޖެންޑަރ، ފެމިލީ އެންޑް ސޯޝަލް ސާވިސެސް އާއިޝަތު މުހައްމަދު ދީދީ ވިދާޅުވެއްޖެ.\nCovid-19: Emme Gonjehun Bodee Anhenunnah, Iss Safugaives Thibee Anhenun - Minister https://t.co/OTWj5II0j1\nއެމެރިކާގެ ރައީސް ޑޮނާލްޑް ޓްރަމްޕު ކޮވިޑް-19 އަށް ފައްސިވުމާއި އެކު ތެލުގެ އަގު ދަށަށް ދާން ފަށައިފި.\nTrump Covid-19 Ah Fassivumaai Eku Theluge Agu Dhashah https://t.co/Pi0sa4gG7i\nއިންޑިއާ ސަރުކާރުގެ އެހީގައި އައްޑޫގައި އިމާރާތް ކުރަމުން އަންނަ ޕޮލިސް އެކަޑަމީގެ މަސައްކަތަށް އިންޑިއާ އިން އައި 128 މީހުންގެ ތެރެއިން ފައްސިވި 53 މީހުންނާއި ގާތުން ބައްދަލުވި (ކޮންޓެކްޓެއް)ކޮވިޑް-19 އަށް ފައްސިވެއްޖެ.\nBREAKING: Police Academy Cluster: Gaathun Bahdhaluvi Meehaku Covid-19 Ah Fassi Vehjjehttps://t.co/ehlDzZuSk8\nހދ. ކުޅުދުއްފުށިން އިތުުރު ދެ މީހަކު ކޮވިޑް-19 އަށް ފައްސިވެއްޖެ.\nBREAKING: Kulhudhuffushi In2Anhenaku Covid-19 Ah Fassi Vejjehttps://t.co/aFBbWeuwyj\nއެމެރިކާގެ ރައީސް ޑޮނަލްޑް ޓްރަމްޕް ކޮވިޑް-19 އަށް ފައްސިވެފައި ވަނީ، އެ ގައުމުގައި އާދަޔާ ހިލާފަށް ކޮވިޑް-19 ގެ ވޭދަަނަތައް (ކޭސްތައް) ފެންނަމުންދާ މި ދަނޑިވަޅުގައި، އެޤައުމުން ކޮވިޑުގެ ވަބާ ނިމެން ގާތް ވެފައިވާކަމަށް ވާހަކަދެެއްކިތާ މާގިނައިރުތަކެއް ނުވަނީސް ކަމަށް މީޑިއާ ރިޕޯޓްތައް ބުނަން ފަށައިފި.\nTrump Fassi Vee Covid-19 Nimumaai Gaaivefaivaa Kamah Bunithaa Gina Iruthakeh Nuwehttps://t.co/YHErTjbAGe\nއެމެރިކާގެ ރައީސް ޑޮނަލްޑް ޓްރަމްޕް އާއި އޭނާގެ އަނބިމީހާ މެލާނިއާ ކޮވިޑް-19 އަށް ފައްސިވުމާއި ގުޅިގެން، އެދެމަފިރިންނަށް އަވަސް ޝިފާއަކަށް އެދި، ރާއްޖޭގެ ރައީސް އިބްރާހިމް މުހައްމަދު ސާލިހް ޓްވީޓް ކުރައްވައިފި.\nAlhugandaai, Fazna Ge Faraathun Trump Ah Avas Shifaa Akah Edhen - Raees https://t.co/LUME9vc1j8\nއެމެރިކާގެ ރައީސް ޑޮނަލްޑް ޓްރަމްޕް ފައްސިވުމުން، ކޮރޯނާ ވައިރަސް ފެތުރޭކަން އިނގޭ ކަމަށް ޗައިނާގެ މީޑިއާތަކުން ބުނެފި.\nTrump Fassi Vumun Corona Virus Fethureykan Ingey - China Mediahttps://t.co/U9y8E8iA7k\nއެމެރިކާގެ ރައީސް ޑޮނަލްޑް ޓްރަމްޕް ކޮވިޑް-19 އަށް ފައްސިވިކަން މިއަދު އެނގުނުއިރު، އޭނާގެ ގައިން ބަލީގެ އަލާމަތްތައް ނުފެނި ހަފްތާއެއް ނޫނީ ހަފްތާއަކަށްވުރެ ގިނަ ދުވަސް ވެދާނެ ކަމަށް ކުރީގެ ބަލްޓިމޯރް ހެލްތް ކޮމިޝަނަރ ޑރ. ލީނާ ވެން ބުނެފި.\nTrump Ge Gain Covid-19 Ge Alaamaaithah Nufeni Hafthaa Eh Vedhaanehttps://t.co/n244n7ds3r\nއެމެރިކާގެ ރައީސް ޑޮނަލްޑް ޓްރަމްޕް އާއި އޭނާގެ އަނބިމީހާ މެލާނިއާ ކޮވިޑް-19 އަށް ފައްސިވެއްޖެ.\nBREAKING NEWS: America Ge Raees Trump Covid-19 Ah Fassivejje https://t.co/pp13qQItJt\nކޮވިޑް-19: ގާތް މުވައްޒަފަކު ފައްސިވުމުން ޓްރަމްޕް ކަރަންޓީން ވެއްޖެ.\nCovid-19: Muvvazafeh Fassivumun Trump Quarantine Vejje https://t.co/r13VYHmrZl\nRaajje In Covid Fenunuthaa 207 Dhuvas - Mihaaru Faruvaa Dhenee 1126 Meehakahhttps://t.co/5i3eb94LYm\nBREAKING | Covid-19: Dhuniye In Record Adhadhakah Meehun Maruvehjehttps://t.co/gJA2SRRY6P\nBREAKING | Covid-19: Brazil In Ithuru 805 Maruhttps://t.co/yXub76a4al\nއިންޑިއާ އިން އިތުރު 81693 މީހަކު ކޮވިޑް-19 އަށް ފައްސިވެ، މި ބަލީގައި އިތުރު 1096 މީހަކު މަރުވެއްޖެ. އެޤައުމުން މިހާތަނަށް ޖުމްލަ 6391960 މީހަކަށް ކޮވިޑް-19 ޖެހިފައިވާއިރު، އޭގެތެރެއިން 99804 މީހަކު ވަނީ މަރުވެފައި.\nއެމެރިކާއިން އިތުރު 46874 މީހަކު ކޮވިޑް-19 އަށް ފައްސިވެ، މި ބަލީގައި އިތުރު 915 މީހަކު މަރުވެއްޖެ. އެޤައުމުން މިހާތަނަށް ޖުމްލަ 7494156 މީހަކަށް ކޮވިޑް-19 ޖެހިފައިވާއިރު، އޭގެތެރެއިން 212655 މީހަކު ވަނީ މަރުވެފައި.\nބްރެޒިލް އިން އިތުރު 35643 މީހަކު ކޮވިޑް-19 އަށް ފައްސިވެ، މި ބަލީގައި އިތުރު 805 މީހަކު މަރުވެއްޖެ. އެޤައުމުން މިހާތަނަށް ޖުމްލަ 4849229 މީހަކަށް ކޮވިޑް-19 ޖެހިފައިވާއިރު، އޭގެތެރެއިން 144767 މީހަކު ވަނީ މަރުވެފައި.\nއާޖެންޓީނާ އިން އިތުރު 14001 މީހަކު ކޮވިޑް-19 އަށް ފައްސިވެ، މި ބަލީގައި އިތުރު 3352 މީހަކު މަރުވެއްޖެ. އެޤައުމުން މިހާތަނަށް ޖުމްލަ 765002 މީހަކަށް ކޮވިޑް-19 ޖެހިފައިވާއިރު، އޭގެތެރެއިން 20288 މީހަކު ވަނީ މަރުވެފައި.\nފްރާންސުން އިތުރު 13970 މީހަކު ކޮވިޑް-19 އަށް ފައްސިވެ، މި ބަލީގައި އިތުރު 63 މީހަކު މަރުވެއްޖެ. އެޤައުމުން މިހާތަނަށް ޖުމްލަ 577505 މީހަކަށް ކޮވިޑް-19 ޖެހިފައިވާއިރު، އޭގެތެރެއިން 32019 މީހަކު ވަނީ މަރުވެފައި.\nސްޕެއިން އިން އިތުރު 9419 މީހަކު ކޮވިޑް-19 އަށް ފައްސިވެ، މި ބަލީގައި އިތުރު 182 މީހަކު މަރުވެއްޖެ. އެޤައުމުން މިހާތަނަށް ޖުމްލަ 778607 މީހަކަށް ކޮވިޑް-19 ޖެހިފައިވާއިރު، އޭގެތެރެއިން 31973 މީހަކު ވަނީ މަރުވެފައި.\nރަޝިޔާ އިން އިތުރު 8954 މީހަކު ކޮވިޑް-19 އަށް ފައްސިވެ، މި ބަލީގައި އިތުރު 169 މީހަކު މަރުވެއްޖެ. އެޤައުމުން މިހާތަނަށް ޖުމްލަ 1185231 މީހަކަށް ކޮވިޑް-19 ޖެހިފައިވާއިރު، އޭގެތެރެއިން 20891 މީހަކު ވަނީ މަރުވެފައި.\nއިސްރާއީލުން އިތުރު 7996 މީހަކު ކޮވިޑް-19 އަށް ފައްސިވެ، މި ބަލީގައި އިތުރު 53 މީހަކު މަރުވެއްޖެ. އެޤައުމުން މިހާތަނަށް ޖުމްލަ 253490 މީހަކަށް ކޮވިޑް-19 ޖެހިފައިވާއިރު، އޭގެތެރެއިން 1622 މީހަކު ވަނީ މަރުވެފައި.\nއިނގިރޭސިވިލާތުން އިތުރު 6914 މީހަކު ކޮވިޑް-19 އަށް ފައްސިވެ، މި ބަލީގައި އިތުރު 59 މީހަކު މަރުވެއްޖެ. އެޤައުމުން މިހާތަނަށް ޖުމްލަ 460178 މީހަކަށް ކޮވިޑް-19 ޖެހިފައިވާއިރު، އޭގެތެރެއިން 42202 މީހަކު ވަނީ މަރުވެފައި.\nކޮލަމްބިއާ އިން އިތުރު 5660 މީހަކު ކޮވިޑް-19 އަށް ފައްސިވެ، މި ބަލީގައި އިތުރު 198 މީހަކު މަރުވެއްޖެ. އެޤައުމުން މިހާތަނަށް ޖުމްލަ 835339 މީހަކަށް ކޮވިޑް-19 ޖެހިފައިވާއިރު، އޭގެތެރެއިން 26196 މީހަކު ވަނީ މަރުވެފައި.\nމެކްސިކޯ އިން އިތުރު 5053 މީހަކު ކޮވިޑް-19 އަށް ފައްސިވެ، މި ބަލީގައި އިތުރު 483 މީހަކު މަރުވެއްޖެ. އެޤައުމުން މިހާތަނަށް ޖުމްލަ 743216 މީހަކަށް ކޮވިޑް-19 ޖެހިފައިވާއިރު، އޭގެތެރެއިން 77646 މީހަކު ވަނީ މަރުވެފައި.\nއިރާގުން އިތުރު 4493 މީހަކު ކޮވިޑް-19 އަށް ފައްސިވެ، މި ބަލީގައި އިތުރު 50 މީހަކު މަރުވެއްޖެ. އެޤައުމުން މިހާތަނަށް ޖުމްލަ 367474 މީހަކަށް ކޮވިޑް-19 ޖެހިފައިވާއިރު، އޭގެތެރެއިން 9231 މީހަކު ވަނީ މަރުވެފައި.\nއިންޑޮނީޝިއާ އިން އިތުރު 4174 މީހަކު ކޮވިޑް-19 އަށް ފައްސިވެ، މި ބަލީގައި އިތުރު 116 މީހަކު މަރުވެއްޖެ. އެޤައުމުން މިހާތަނަށް ޖުމްލަ 291182 މީހަކަށް ކޮވިޑް-19 ޖެހިފައިވާއިރު، އޭގެތެރެއިން 10856 މީހަކު ވަނީ މަރުވެފައި.\nޔޫކްރޭނުން އިތުރު 4069 މީހަކު ކޮވިޑް-19 އަށް ފައްސިވެ، މި ބަލީގައި އިތުރު 64 މީހަކު މަރުވެއްޖެ. އެޤައުމުން މިހާތަނަށް ޖުމްލަ 213028 މީހަކަށް ކޮވިޑް-19 ޖެހިފައިވާއިރު، އޭގެތެރެއިން 4193 މީހަކު ވަނީ މަރުވެފައި.\nއީރާނުން އިތުރު 3825 މީހަކު ކޮވިޑް-19 އަށް ފައްސިވެ، މި ބަލީގައި އިތުރު 211 މީހަކު މަރުވެއްޖެ. އެޤައުމުން މިހާތަނަށް ޖުމްލަ 461044 މީހަކަށް ކޮވިޑް-19 ޖެހިފައިވާއިރު، އޭގެތެރެއިން 26380 މީހަކު ވަނީ މަރުވެފައި.\nނެދަލޭންޑްސް އިން އިތުރު 3252 މީހަކު ކޮވިޑް-19 އަށް ފައްސިވެ، މި ބަލީގައި އިތުރު 13 މީހަކު މަރުވެއްޖެ. އެޤައުމުން މިހާތަނަށް ޖުމްލަ 124097 މީހަކަށް ކޮވިޑް-19 ޖެހިފައިވާއިރު، އޭގެތެރެއިން 6419 މީހަކު ވަނީ މަރުވެފައި.\nޖަރުމަންވިލާތުން އިތުރު 2619 މީހަކު ކޮވިޑް-19 އަށް ފައްސިވެ، މި ބަލީގައި އިތުރު 15 މީހަކު މަރުވެއްޖެ. އެޤައުމުން މިހާތަނަށް ޖުމްލަ 295530 މީހަކަށް ކޮވިޑް-19 ޖެހިފައިވާއިރު، އޭގެތެރެއިން 9586 މީހަކު ވަނީ މަރުވެފައި.\nއިޓަލީން އިތުރު 2548 މީހަކު ކޮވިޑް-19 އަށް ފައްސިވެ، މި ބަލީގައި އިތުރު 24 މީހަކު މަރުވެއްޖެ. އެޤައުމުން މިހާތަނަށް ޖުމްލަ 317409 މީހަކަށް ކޮވިޑް-19 ޖެހިފައިވާއިރު، އޭގެތެރެއިން 35918 މީހަކު ވަނީ މަރުވެފައި.\nފިލިޕީންސުން އިތުރު 2415 މީހަކު ކޮވިޑް-19 އަށް ފައްސިވެ، މި ބަލީގައި އިތުރު 59 މީހަކު މަރުވެއްޖެ. އެޤައުމުން މިހާތަނަށް ޖުމްލަ 314079 މީހަކަށް ކޮވިޑް-19 ޖެހިފައިވާއިރު، އޭގެތެރެއިން 5562 މީހަކު ވަނީ މަރުވެފައި.\nމޮރޮކޯ އިން އިތުރު 2391 މީހަކު ކޮވިޑް-19 އަށް ފައްސިވެ، މި ބަލީގައި އިތުރު 35 މީހަކު މަރުވެއްޖެ. އެޤައުމުން މިހާތަނަށް ޖުމްލަ 126044 މީހަކަށް ކޮވިޑް-19 ޖެހިފައިވާއިރު، އޭގެތެރެއިން 2229 މީހަކު ވަނީ މަރުވެފައި.\nރޯމޭނިއާ އިން އިތުރު 2086 މީހަކު ކޮވިޑް-19 އަށް ފައްސިވެ، މި ބަލީގައި އިތުރު 37 މީހަކު މަރުވެއްޖެ. އެޤައުމުން މިހާތަނަށް ޖުމްލަ 129658 މީހަކަށް ކޮވިޑް-19 ޖެހިފައިވާއިރު، އޭގެތެރެއިން 4862 މީހަކު ވަނީ މަރުވެފައި.\nBREAKING | Covid-19 Jehigen India In Ithuru 1096 Meehaku Maruvehjehttps://t.co/wnsFtnUnMt\n— Vaguthu Online (@VaguthuOnline) October 1, 2020\nThailand Ge Hotel Akah Dhin "Review" Akun Jalu Hukumakaai Kurimathilaan Jehijjehttps://t.co/Vn7cCA9zps\nCovid-19: UAE In Record Adhadhakah Meehun Fassi Vehjehttps://t.co/pSVvK6LRxL\nCovid-19: 15 Minute In Natheejaa Libey Test Kit Eh Beynun Kurumuge Huddha Europe Gai Dheefihttps://t.co/nL7sgcDXm7\nރާއްޖެ އިން ކޮވިޑް-19 އަށް ފައްސިވާ މީހުންގެ އަދަދު 100 އަށްވުރެ ދަށަށް ގޮސް ބަލީގެ އެންމެ ނުރައްކާތެރި ހާލަތުން މިންޖު ވެވިފައިވާ ކަމުގެ އިހްސާސް މިހާރު ކުރަމުން ދިޔަ ނަމަވެސް ދުވަހުން ދުވަހަށް ފައްސިވާ މީހުންގެ އަދަދު މަދުވަމުންނެއް ނުދެއެވެ. ފައްސިވާ މީހުންގެ އަދަދު ފެންނަނީ އެވްރެޖްކޮށް އެއްވަރެއްގައި ހިފެހެއްޓިފައި ހުރި މަންޒަރެވެ.\nކޮވިޑް-19 އަށް ފައްސިވާ މީހުންގެ އަދަދު ދުވާލަކަށް އެވްރެޖްކޮށް ހުންނާނީ 30 އާއި 50 އާއި ދެމެދުގެ އަދަދެއްގައި ކަމަށް ލަފާ ކުރެވޭ ކަމަށް އެޗްޕީއޭގެ އެޕިޑެމޮލޮޖިސްޓް ޑރ.އިބްރާހިމް އަފްޒަލް މީގެ ކުރިން ވިދާޅުވެފައި ވެއެވެ. ނަމަވެސް ކޮވިޑް-19 ފެތުރިފައިވާ ބޮޑެތި ގައުމުތަކާއި ސިޓީތަކަށް ބަލާއިރު ފައްސިވާ މީހުންގެ އަދަދު 00 އަށް ވެސް ވެއްޓިފައި އެބަހުއްޓެވެ.\nޗައިނާ، ނިއުޒިލެންޑް، ތައިލެންޑް ފަދަ އެތައް ގައުމުތަކުން ވަނީ ކޮވިޑް-19 އަށް ފައްސިވާ މީހުންގެ އަދަދު އެއަދަދުގެ ނަމްބަރަކަށް ތިރިކުރުން އެއީ ވެސް ކުރެވިދާނެ ކަމެއްކަން ސާބިތުކޮށްދީފައެވެ.\nރާއްޖޭގެ ހާލަތު ރަނގަޅު ކުރުމަށް އަޅާފައިވާ ފިޔަވަޅުތަކާއި އެކުވެސް އަދަދުތައް އެއްކޮށް މަދުވެގެން ނުގޮސް އެއްވަރެއްގައި ހިފެހެއްޓިފައި ހުރުމަކީ މިހާރު އެންމެ ބޮޑަށް ވިސްނަން ޖެހިފައިވާ އެއްކަންތަކެވެ. ދުވާލަކު 60 ވަރަކަށް މީހުން ފައްސިވި ނަމަވެސް އާއްމު ހާލަތަކަށް ރުޖޫއަވާން ދަތިތައް ހުންނާނެއެވެ.\nBREAKING NEWS: Covid-19: Miadhu Raajje In Fassivee 63 Meehun https://t.co/weYc290SlQ\nBREAKING NEWS: Covid-19: Spain Ge Madrid Furabandhukoffi https://t.co/ECLCSFXJdq\nކޮވިޑް-19: އެމެރިކާއިން9މިލިއަން މީހުން ފައްސިވެއްޖެ


Minister Fayyaz ge ufandhuvas faahaga kurumuga Raees Nasheed - vNews.mv\nމިނިސްޓަރ ފައްޔާޒުގެ އުފަންދުވަސް ފާހަގަކުރުމުގައި ރައީސް ނަޝީދު\nޒިދާން މުޙައްމަދު 16 May 2022, 13:36\nސަރުކާރު ހިންގާ މައި ޕާޓީ އެމްޑީޕީގެ އޮފީހުގައި، އެ ޕާޓީގެ އިންތިޚާބީ ޗެއާޕާސަން އަދި އެކޮނޮމިކް މިނިސްޓަރު ފައްޔާޒު އިސްމާއިލްގެ އުފަންދުވަސް ކުލަ ގަދަކޮށް ފާހަގަކޮށްފިއެވެ.\nވީމީޑިއާއަށް ލިބިފައިވާ ވީޑިއޯއަކުން ފެންނަ ގޮތުގައި، މިނިސްޓަރު ފައްޔާޒުގެ އުފަންދުވަހުގެ ކޭކުފެޅުމަށް އެމްޑީޕީ އޮފީހުގައި ބޭއްވި ހަފްލާއެއްގައި އެ ޕާޓީގެ ރައީސް، ރައީސް މުހައްމަދު ނަޝީދު އާއި މިވަގުތު އެ ޕާޓީ އިދާރީ ގޮތުން ހިންގެވުމާ ހަވާލު ހުންނެވި ޑެޕިއުޓީ ޗެއާޕާސަން އަލީ ނިޔާޒުގެ އިތުރުން، ޕާޓީގެ އިސް އެހެން ބައެއް ބޭފުޅުންތަކެއް ބައިވެރިވެވަޑައިގެންނެވިއެވެ.\nއެމްޑީޕީގެ އެތެރޭގެ އިންތިޚާބުގައި، ޕާޓީ ތެރޭގެ މަޝްރަހު ފެނިގެން ދިޔައީ ވަރަށް ގޯސްކޮށެވެ. ޕަޓީ ތެރޭގައި ދެ ފެކްޝަނެއް އުފެދުނެވެ. އެއީ ޕާޓީގެ އިސް ލީޑަރު ރައީސުލްޖުމްހޫރިއްޔާ އިބްރާޙިމް މުހައްމަދު ޞާލިހްގެ ފެކްޝަނަކާއި، ޕާޓީގެ ރައީސް، ރައީސް މުހައްމަދު ނަޝީދުގެ ފެކްޝަނެކެވެ.\nއެމްޑީޕީ ޗެއާޕާސަންގެ އިންތިޙާބު ފައްޔާޒު ބޮޑު ތަނުން ކާމިޔާބު ކޮށްފައިވާއިރު، އެމަނިކުފާނަށް ރައީސް އިބްރާހިމް މުހައްމަދު ޞާލިހުގެ ތާއިދު އޮތެވެ. ރައީސް ނަޝީދު ތާއީދުކުރެއްވީ މާފަންނު އުތުރު ދާއިރާގެ މެމްބަރު އިމްތިޔާޒު ފަހުމީއަށެވެ.\nއާންމު ގޮތެއްގައި އެމްޑީޕީ ފާހަގަކުރެވެނީ އެތެރޭގެ އިންތިޚާބުތަކުގައި ފޯރިގަދަ ޕާޓީއެއްގެ ގޮތުގައެވެ.\nއެ ފޯރީގައި ބައިބައިވުން އުފެދުނު ނަމަވެސް، އިންތިޚާބަށް ފަހު އަނެއްކާ ވެސް ޕާޓީގެ މެމްބަރުން އެެކަތިގަނޑަކަށް ވެއެވެ.\nމިފަހަރު ވެސް ފެންނަމުންދާ މަންޒަރުތަކުން ބެލެވޭ ގޮތުގައި އެމްޑީޕީގެ މި ދެންނެވުނު ޑިމޮކްރެޓިކް ރީތި ހަމައިގައި އެޕާޓީގެ މެމްބަރުން ހިމެނޭނެއެވެ.\nފައްޔާޒް އިސްމާއީލް އެމްޑީޕީ ސިޔާސީ ރައީސް ނަޝީދު


ސާހިލް ނުތަނަވަސްވެފައި ހުއްޓާ މިފެނުނީ އަލަށެވެ. އަނެއްކާ އޭނަ ބުނަން އެއުޅެނީ ކީކޭ ހެއްޔެވެ؟\n"އިއްޔެ ގެއަށް ގޮސް ޔަލްވީ ދެއްކި ވާހަކައާމެދު އަހަރެން ވިސްނިން..." ކުޑަކޮށް ކަރުކެހިލާފައި ސާހިލް ފެށި އެވެ.\nއަހަންނަށް ކުރެވުނު ކަމަކީ ތަކުރާރުކޮށް އެސްފިޔަ ޖަހައިލުމެވެ. ސާހިލް އެ ފާހަގަ ކުރާ ވާހަކައަކީ ކޮބައިކަމެއް އަހަންނަކަށް ނުވިސްނެ އެވެ. އިއްޔެ އަހަރެން ބައިވަރު ވާހަކަ ދެއްކީމެވެ. ހަނދާންކޮށްލާފަދަ ގޮތަކަށް ދުރު ބަލައިލިތަނާ ސާހިލް ވާހަކަދެއްކުމުން އެމޫނަށް ނަޒަރު ބަދަލުކޮށްލެވުނެވެ.\n"ޔަލްވީގެ ފަޔާއި ބެހޭގޮތުން..." ސާހިލް އޮޅުންފިލުވައިދިނެވެ.\n"ކޮންމެ ދުވަހަކު ދެގަޑިއެއް ހާއިރަށް މިދޭ ފިޒިއޯ ސެޝަންގެ އިތުރަށް ވެސް ކުރެވިދާނެ ކަންތައްތައް އެބަހުރި. މިތަނުން ހަމަޖައްސާފައި މިއޮތް ހަމަސް ދުވަހުގެ ސެޝަންތައް ވެސް ނަގަމުން އަދި އަމިއްލަ ގޮތުން ފިޒިއޯއަކު ހަޔާ ކޮށްގެން އިތުރަށް މަސައްކަތް ކޮށްފިނަމަ އަވަހަށް ނަތީޖާ ފެންނާނެ. ޔަލްވީ އެގޮތް ބޭނުމިއްޔާ އަހަރެން މިހުރީ އެހީވާން ތައްޔާރަށް." ސާހިލްގެ ވާހަކަ ނިމުމުން އެވާހަކަތަކާއިމެދު ވިސްނައިލަން އަހަންނަށް ވަގުތުކޮޅެއް ބޭނުންވި އެވެ.\nސާހިލްއަށް އެކަން ވިސްނިގެން މަޑުމަޑުން ބޯޖަހާލައިފައި ތެދުވެގެން އަހަރެން ކައިރިއަށް އައެވެ. އޭނަ ޓްރާންސްފާ ބޯޑު ބާއްވާފައި ބަލަން ހުރި ގަޑީގައި އަހަރެން ގޮނޑިން އެނދަށް ބަދަލުވެ ހަމަޖެހިލީމެވެ. ސިކުނޑީގައި އޭރު ވެސް ސާހިލް ދެއްކި ވާހަކަ އެވެ.\n"ކިހިނެތް އެކަމަކު ގޭގަ މިތާ ދޭ ކަހަލަ ސެޝަންތަކެއް ނަގާނީ؟ މިބުނީ...ކަމަށް ބޭނުންވާ އާލާތްތަކެއް ނުހުންނާނެ އެއްނު..." ވަށައިގެން ލޯހިންގާލައިފައި އަހަރެން ފާހަގަ ކުރީމެވެ.\n"ތެދަށް ބުނަންޏާ މިތާ މިހުރި އާލާތްތަކެއް ނުޖެހޭ ހުންނާކަށް. އެހެންނޫނަސް މިތާ މިކުރާ ކަސްރަތު ތަކުގެ އިތުރު އެހެން ކަންތައްތައް ކުރާ ވާހަކަ އަހަރެން މިބުނީ. ދެން... އަހަރެން ކުރިން ވެސް ހުންނާނެ އަމިއްލަ ގޮތުން މަސައްކަތްކޮށްދީފަ.." ސާހިލްގެ ވާހަކައިން އަހަރެން ކުރި ސުވާލުގެ ޖަވާބުލިބުނެވެ.\n"އެކަމަކު އަހަރެން މިބުނީ މިހާރު މިވަގުތު ޖަވާބެއް ދޭކަށް ނޫން. ވިސްނާލައިފަ ޖަވާބެއް ދީ!" އަހަރެންނަށް އިތުރު އެއްޗެއް ނުބުނެވެނީސް ސާހިލް ބުނެލި އެވެ.\nހީވީ އަހަރެންގެ ހިތުގައި އޮތް އެއްޗެއް އެނގިގެން ވާހަކަދެއްކިހެންނެވެ. ކޮންމެ ގޮތެއް ވިއަސް އާއިން ކައިރީ ނާހައި އަހަންނަށް ޖަވާބެއް ނުދެވޭނެ އެވެ.\n"ތޭންކްސް." އަހަރެން މަޑުމަޑުން އިއްވައިލީމެވެ.\nގެއަށް ދެވުނުހާ އަވަހަށް އާއިންއަށް ގުޅަން އަހަރެން ބޭނުންވި އެވެ. މަންމަ އަހަރެން ސިޓިންރޫމްގައި ބައިންދާފައި ފިނި އެއްޗެއް ގެނެސްދޭން ހުށައެޅުމުން ބޯޖަހައިލީމެވެ. މަންމަ ގޮސް ގެއްލުމާއެކު ދަބަސް ތެރެއިން ފޯނު ނަގައި ބެލިއިރު އެގާރަ ޖަހަން ދަނީ އެވެ. އާއިން މިހާރު ހޭލަފާނެ އެވެ.\nއަހަރެން އެނަންބަރަށް ޑައިލްކޮށްގެން އިނީމެވެ. ފުރަތަމަ ފަހަރު ޖަވާބެއް ނުދިނެވެ. ފޯނު ތިރިކޮށްލަން އުޅެފައި ވެސް ދެވަނަ ފަހަރަށް ގުޅީމެވެ. މިފަހަރު އިރުކޮޅެއް ނުވެ ފޯނު ނެގި އެވެ.\n"ހަލޯ..." އެކަމަކު އެކޮޅުން އައީ އާއިންގެ އަޑެއް ނޫނެވެ.\nލިންތާގެ އަޑު ކަންފަތުގައި ޖެހިފައި މެއަށް ހީވީ ފެން އެއްޗެއް އަޅައިލެވުނު ހެންނެވެ. އާއިންގެ ފޯނުން ލިންތާ ވާހަކަ ދައްކާ އަޑު އަހަން އަހަންނަށް ދުވަހަކު ވެސް ހޭނޭނެބާވަ އެވެ.\n"ސޮރީ ޔަލްވީ. ކުރިން ވެސް އެއްފަހަރު ގުޅީމަ މުހިންމު ފޯނަކަށް ވެދާނެތީ ނެގީ." އަހަރެން އެއްޗެއް ނުބުނަނީސް ލިންތާ މާފަށް އެދުނެވެ.\n"އޯކޭ..." އަހަންނަށް ބޭރުކޮށްލެވުނީ އެވަރަށެވެ. ދެން އަނެއްކާ ވެސް ވާހަކަދެއްކީ ލިންތާ އެވެ.\n"އާއިން އޮތީ ނިދާފަ މަޑުކުރޭ އިނގޭ ގޮވާލާނަން..." ލިންތާގެ ވާހަކަ ދައްކާފައި އަހަރެންގެ ޖަވާބަކަށް އިންތިޒާރު ކުރުމެއްނެތި ފޯނު ދުރުކޮށްލި އެވެ.\nއާއިން ނިދާފައި އޮތްއިރު އެކޮޓަރީގައި ލިންތާ ހުއްޓާ ސިފަ ކޮށްލެވުމާއެކު ކުރިން ވެސް ވީހެން މެއަށް އުދަނގޫ ގޮތެއްވި އެވެ. ބޭނުންވީ ފޯނު ބާއްވާށެވެ. އެކަމަކު އަހަރެން ހަށިގަނޑު އެކަމަށް އިޖާބައެއްނުދިނެވެ. ތަނެއްގައި ބަހައްޓާފައި ހުރި ބުދެއްހެން އެއިންގޮތަށް އިނދެވުނީ އެވެ.\nއެކޮޅުން ފޮތިކަހަލަ އެއްޗެހި ހިރޭ އަޑު އިވިފައި ލިންތާ އެނދުމައްޗަށް އަރާ އިންދާ އަހަންނަށް ސިފަކުރެވުނެވެ. ދެން އިވުނީ ލިންތާ ވައިއަޑުން އާއިންއަށް ގޮވާ އަޑެވެ. އެއާއެކު އާއިން ނިދިއަޑަކުން ކުކުރާލި އެވެ. އެއާ ޖެހިގެން އައީ އާއިން ނިދި އަޑަކުން ބޭބީއޭ ކިޔާލި އަޑާއި ލިންތާ ތޫލި އަޑަކުން ހަޅޭތްލަވައިގަތް އަޑެވެ. އެސްފިޔަތަކުގެ ފުރަގަހަށް ކަރުނަތައް ޖަމާވި ކަމެއް ވެސް އިހްސާސްނުވެ އެނގުނީ ކޯތާފަތްމައްޗަށް ފައިބަން ފެށި ކަމެވެ. އަހަރެންގެ އަތަށް ބާރު ލިބުނީ އެހިސާބުންނެވެ. އަވަސް އަވަހަށް ކަރުނަ ފުހެލާފައި ފޯނު ބާއްވަން ފިތާލީމެވެ. އޭގެ ކުރިން ލިންތާ އާއިން ކައިރީ އަހަރެން ގުޅައިފައި އޮތް ވާހަކަ ބުނި އަޑު އިވުނެވެ.\nފޯނު އުނގުމައްޗަށް ދޫކޮށްލެވުމާއެކު އިތުރު ދެކަރުނަތިކި ދެލޮލުން ވެއްޓި ކޯތާފަތުން ތިރިއަށް ރޮނގުދެމިގެން ދިޔަ އެވެ. އެކަރުނަތައް ވެސް އަތުގެ ނުފުށުން ފުހެލާފައި ތުރުތުރުލާން ފެށި ތުންފަތުގައި ދަތް އަޅާ ބާރަށް ހިފަހައްޓައިލީމެވެ. އަހަރެން ރޯކަށް ބޭނުމެއް ނޫނެވެ. އަހަންނަކީ އެއަށްވުރެ ހިތްވަރުގަދަ ޖާނަކީމެވެ. އަހަރެންގެ ފިރިމީހާގެ އުފަލުގައި އަހަރެން އުފާވާނަމެވެ.\nއުނގުމަތީ އޮތް ފޯނު ރިންގް ވާން ފެށި އަޑާއެކު ސިހުމެއް ލިބުނެވެ. ނަގައި ބަލާލިއިރު އާއިން ގުޅަނީ އެވެ. އެވަގުތު މަންމަ ބަދިގެއިން ނިކުމެގެން އަންނަމުން ފޯނު ރިންގް ވަނީނޫންހޭ ބުނެލި އެވެ. ބޯޖަހާލައިފައި އަހަރެން ފޯނު ނަގައި ކަންފަތުގައި ޖަހައިލީމެވެ.\n"ހަލޯ ލިވީ." އާއިން ވާހަކަދެއްކިއިރު އެއަޑުގައި މިހާރު ނިދީގެ އަސަރެއް ނެތެވެ. އަހަރެންނަށް އާއިންއާ ލިންތާގެ މެދުގައި ހިނގިކަންތައް އިވުނުކަން އެނގުނީ ކަންނޭނގެ އެވެ.\n"އާއިން..." އަހަރެން ހަމައެކަނި ބުނެލީ އެވަރަށެވެ.\nމަންމަގެ އަތުގައި ހުރި ޖޫސްތަށި އަހަރެންގެ އަތް ފޯރާ ހިސާބުގައި ބަހައްޓަމުން އާއިންގެ ނަންކީއަޑު އިވުމާއެކު ބަލައިލި އެވެ. ދެން އިތުރު އެއްޗެއް ނުބުނެ އަހަންނަށް ފުރުސަތު ދީފައި އެތެރެއަށް ހިނގައްޖެ އެވެ.\n"ސޮރީ ލިވީ. ރޭގަ މާލަހުން ނިދުނީމަ މިއަދު ހޭނުލެވުނީ..." އާއިން މާފަށް އެދުނެވެ. އެއާއެކު އަނެއްކާ ވެސް އަހަރެންގެ ސިކުނޑި ދަތުރުކޮށްލީ އެންމެ ބޭނުން ނުވާ މިސްރާބަށެވެ.\n"އަހަރެން ވާހަކައެއް ދައްކައިލަން ވެގެން. މިގެއަށް އާދެވިދާނެތަ!" ހިޔާލު ބަދަލުނުވަނީސް އަހަރެން އަވަސް އަވަހަށް ވާހަކަދެއްކީމެވެ.\n"އެބަ ދަން ފެންވަރާލައިގެން." އާއިން އެއްބަސްވި އެވެ.\nއަހަރެން ފޯނު ކަނޑާލައިފައި ކުރިމަތީ ހުރި ޖޫސްތަށި އަތަށް ނެގީނުން އެއްނޭވައިން ހުސްކޮށްލީމެވެ. ހުސްތަށި އަނބުރާ ބެހެއްޓިއަޑު ތަނުގެ ހިމޭންކަން ނަގައިލި އެވެ. ނަސީބަކުން މަންމައަކަށް އަޑެއް ނީވެ އެވެ. ސިކުނޑިއަށް ވެރިވާންއުޅޭ ހިޔާލުތަކާއި ދުރަށް ދާން ވެގެން އަހަރެން ރިމޯޓު ނަގައި ޓީވީ ހުޅުވީމެވެ. އާއިން އައިސް ބެލް ޖެހީ އަހަރެން ސޯފާގައި ދެފައި ދަމާލައިގެން އޮތްވަ އެވެ. އިރުކޮޅަކުން މަންމަ ބަދިގެއިން ނިކުމެގެން އައިސް އަހަރެން ފަސްދީ ދޮރާއި ދިމާއަށް ދިޔަ އެވެ.\n"އާއިން؟" މަންމަގެ އަޑުގައި ހައިރާންކަންވި އެވެ.\nމަންމަ ކިހިނެތްހޭ ކިޔައިގެން އާއިން ކުރުކޮށް ވިއަސް ވާހަކަދައްކަން މަސައްކަތް ކުރި އެވެ. ރަނގަޅޭ ބުނެ ޖަވާބުދީފައި މަންމަ އެހީ ބޯން ގެންނަންވީ އެއްޗަކާއި ބެހޭގޮތުންނެވެ. މަންމަގެ ހިތް އާއިންއާ ދޭތެރޭ މުޅިން ސާފު ނުވިއަސް މެހުމާންދާރީ އަދާކުރުމުގައި މަންމަ އެކަކު ވެސް ތަފާތެއް ނުކުރާނެ އެވެ. އާއިން އެދުނީ ކޮފީއަކަށެވެ.\nއަހަރެން ބަލަން އިންދާ އާއިން އައިސް ހުއްޓުނީ އަހަރެން އިން ސޯފާ ކައިރިއަށެވެ. އަހަރެން އަވަހަށް އާއިންއަށް ތަން ދޭން ދެފައި ކުރުކޮށްލީމެވެ. އާއިން އިށީނދެފައި އަހަރެންގެ ދެފައިތިލައިގައި ހިފާލައިފައި އުނގަށް ނެގި އެވެ. އެދެއަތުގެ ހޫނުން ކުޑަ ނަމަވެސް ހިތްހަމަޖެހުމެއް ލިބުނެވެ. އަހަރެން ނުފަށައި މަޑުކުރީ މަންމަ އަންނަން ދެނެވެ. އާއިން ފައިގައި ފިރުމަން ފެށުމުން އެބީހުމަށް މަރުހަބާ ކީމެވެ.\nއިރުކޮޅަކުން މަންމަ ނިކުމެ ކޮފީ ޖޯޑުބަހައްޓާފައި ގޮސް އެތެރެއަށް ވަނެވެ. މަންމަ ގޮސް ގެއްލުނު ދިމާއަށް ބަލާލައިފައި އަހަރެން ސާހިލްދެއްކި ވާހަކަ އާއިންއަށް ކިޔައިދިނީމެވެ. އޭނަ ކޮފީ ޖޯޑު އަތަށް ނަގައިގެން އިނދެ ބޮމުން ދެފަހަރަކު ބޯޖަހައިލި އެވެ. ޖަވާބުދިންއިރު އޭނަ ދިނީ އަހަރެން ބޭނުންވި ޖަވާބެވެ. އެއީ އަހަރެންގެ ފަރުވާއަށް ލިބެން އޮތް ކުރިއެރުމަކަށް ވިއްޔާ މަރުހަބާ ކިޔާނެ ވާހަކަ އެވެ.\n"އަދިވެސް ނުބުނަމެއްނު ރާޔާ އާއިން ހޯދަން ދިޔައީ ކީއްވެކަމެއް؟" ކުއްލިއަކަށް ހަނދާންވެގެން އަހަރެން ސުވާލުކުރީމެވެ.\nއާއިން ކިޔައިދިނީ ރާޔާ ހޯދަން ދިޔައީ އަހަންނާއި ގުޅޭކަމެއްގައި ނޫންކަމެވެ. އެކަމަކު އަހަރެންގެ ވާހަކަ އެހި ކަމަށާއި މަސައްކަތުން ފުރުސަތެއް ލިބުމުން ވަރަށް އަވަހަށް ބައްދައްލު ކުރަން އަންނާނެ ކަމަށް ބުންޏެވެ. އަހަންނަށް ދޫކޮށްލެވުނީ ފުން ނޭވައެކެވެ.\nދާންވެގެން ތެދުވެފައި އާއިން އެހީ ކުރީ ދުވަހު ވެސް އެހި ވާހަކަ އެވެ. އަހަރެން ގެއަށް ދާނީ ކޮންއިރަކުންތޯ އެވެ. އެއީ އޭނަ އަހަރެން ގެންދަން ބޭނުންވާވަރުން ކަމެއް ނޫނީ އަހަރެންގެ ހިތްހަމަޖައްސަން ވެގެން ކަމެއް ނިންމާކަށް ނޭނގުނެވެ.\nއާއިން ދިއުމުން އަހަރެން ފުރަތަމަ ފަހަރަށް މަންމަ ކައިރީ ގެއަށް ދިއުމާއި ބެހޭގޮތުން ވާހަކަދެއްކީމެވެ. މަންމަ ކިޔައިދިން ގޮތުން މަންމަ ނިންމައިގެން އައީ ދެހަފްތާއެއްވަރު ކޮށްފައި އެނބުރި ދޮންތަ ކައިރިއަށް ދާށެވެ.\nއެކަމަކު އެއީ އަހަރެންނަށް ނުހިނގޭ ކަމާއި އަހަރެންގެ ފިރިމީހާގެ ދެވަނަ އަނބިމީހާގެ ޚަބަރު ލިބުމުގެ ކުރީގެ ނިންމުމެކެވެ. މިހާރު އަހަރެން އާއިންއާއެކު އެގެއަށް ދޫކޮށްފައި ދާން މަންމަ ފަސްޖެހެ އެވެ. އެކަމަކު މާލޭގައި ވެސް އަހަރުމެންގެ އަމިއްލަ ގެއެއް ހުރީއެއް ނޫނެވެ. މަންމަ އުޅެން ހުރީ ކުއްޔަށެވެ. ޔާނިޝްއަށް ލިބޭ ޗުއްޓީ ފިޔަވައި އަހަރުގެ ދެން އޮތް ބައި ހޭދަ ކުރަނީ ރިސޯޓުގަ އެވެ. މަންމަ އުޅެން ޖެހޭނީ އެކަނިމާ އެކަންޏެވެ. އޭގެ ބަދަލުގައި ދޮންތަ ކައިރިއަށް އެނބުރި ދިއުން ބުއްދިވެރި އެވެ.\nޖެހިގެން އައި ދުވަހު ސާހިލްއާ ބައްދަލު ވެގެން އޭނަގެ ހުށައެޅުން އަހަރެން ޤަބޫލުކުރީމެވެ. އެވާހަކަ އަހާފައި ސާހިލް ފުން ނޭވައެއް ދޫކޮށްލި އެވެ. ހީވީ ކުރިއްސުރެ ބޮލުގައި އޮތް ބަރެއް ނެތިގެން އެކަމާއި ހިތްހަމަޖެހުނު ހެންނެވެ. އަހަރެން ނިންމީ ސުވާލު ނުކުރުމަށެވެ. ހިތަށްއަރާ ކޮންމެ އެއްޗަކީ ގިނަފަހަރު ހަޤީޤަތަކަށް ނުވެ އެވެ.\n"އެހެންވީމަ މާދަން ފަށާ ގޮތަށް ދޯ. ހަވީރު ފަހެއް ޖަހާއިރު ރަނގަޅުތަ؟" ސެޝަން ނިންމާފައި އަހަރެން ގޮނޑީގައި އިށީނުމުން ސާހިލް އެހި އެވެ.\n"ސާހިލްއަށް ދެވޭގަޑިއެއް ހަމަޖައްސާ. އަހަރެން ކޮންމެ ވަގުތަކު ވެސް އެވެއިލެބަލް ވާނެ..." ޖަވާބު ދީ ނިމުމާއެކު ހިތުގައި ރިހުމެއް އުފެދުނެވެ. އެކްސިޑެންޓްގެ ކުރިން އަހަރެންގެ ހުރިހާ ވަގުތެއްހެން އޮންނަނީ ކޮންމެވެސް ކަމެއް ކުރުމުގަ އެވެ. އޮފީހުގެ މަސައްކަތް ނެތިއްޔާ ގޭގެ ކޮންމެވެސް ކަމެއްގަ އެވެ. ނޫނީ އާއިންއާއެކު ވަގުތު ހޭދަ ކުރުމުގަ އެވެ. އެކަމަކު މިހާރު އާއިން ވެސް ވަގުތު ހުސްކުރަން ޖެހޭ އިތުރު ފަރާތެއް ވެއެވެ.\n"އެހެންވިއްޔާ ފަހެއް ޖަހާއިރު ދާނަން. އެޑްރެސް މެސެޖްކޮށްލާފަ ބަހައްޓާ!" ސާހިލް ވާހަކަދެއްކި އަޑާއެކު ހިޔާލުތަކުން ނިކުމެވުނެވެ.\nމަޑުމަޑުން ބޯޖަހައިލުމަށްފަހު އަހަރެން ގޮނޑި ދުއްވަމުން ދޮރާއި ދިމާއަށް މިސްރާބު ޖެހީމެވެ. ދޮރާއި ކައިރިވެފައި ހުއްޓާ ސާހިލް ގޮވާލިއަޑު އިވުނެވެ. އަހަރެން ވަގުތުން ދުއްވުން ހުއްޓައިލީމެވެ. އިރުކޮޅަކުން ސާހިލް އައިސް ހުއްޓުނީ އަހަރެންގެ ކުރިމައްޗަށެވެ. ސުވާލު އުފެދިފައި ހުއްޓާ ސާހިލް ދައްކައިލީ ފޯނެވެ. އެދުނީ އަހަރެންގެ ފޯނު ނަންބަރު ދިނުމަށެވެ. އަހަރެން އަނެއްކާ ވެސް ބޯޖަހައިލާފައި އަދަދުތައް ކިޔާލަދިނީމެވެ.\nގެއަށް ގޮސް ފޯނު ނެގިއިރު ކާކުކަން އެނގޭނެހެން ސާހިލް މެސެޖްކޮށްލާފައި އިނެވެ. އަހަރެން އޭގެ ޖަވާބުގައި އަމިއްލަ އެޑްރެސް ލިޔެފައި ފޮނުވީމެވެ. މެސެޖް ހަމަ ފޮނުވިހާއިރުން އިތުރު މެސެޖެއް އައެވެ. އަހަންނަށް އަވަސް އަވަހަށް ހުޅުވައިލެވުނެވެ.\n"އޯކޭ..." ސާހިލްގެ މެސެޖްގައި އޮތެވެ.\n"ފަހެއް ޖަހާއިރު އަންނާނެ ފިޒިއޯ ދޭން." އަހަރެން މަންމައަށް އެންގިއިރު ގަސްތުގައި ސާހިލްގެ ނަން ބޭނުން ނުކުރީ އެވެ.\nއެނަމާއިއެކު މަންމަގެ ވިސްނުން ދަތުރުކޮށްފައި ދާނީ ކޮންދިމާއަކަށްކަން އަހަންނަށް އެނގެ އެވެ. މަންމަގެ ޝައްކުތަކަށް އިތުރު ބޮޅެއް އިތުރުވެ ހަޤީޤަތާއި ނުގުޅޭ އުންމީދުތަކަކަށް އާ ދޮރެއް ހުޅުވޭނީ އެވެ. އެއަށްވުރެ ނުބުނެ ބޭއްވުން ވެސް ރަނގަޅެވެ. އެކަމަކު އަދި އެވަރުން ވެސް މަންމަ ކުރި ކަންތައްތައް މަދެއް ނޫނެވެ.\nސާހިލް އަންނަންވާއިރަށް އަމިއްލައަށް ހެދިކާ ހަދައިގެން ހަވީރު ސައި ތައްޔާރު ކުރި އެވެ. ސިޓިންރޫމް ސާފު ކުރަން ނެތުމުން މޭޒުމަތީ ހުރި މާވަށިގަނޑަށް ތާޒާ މާބޮނޑިއެއް ޖެހި އެވެ. ސޯފާމަތީ ހުރި ކުޝަންތަކުގެ ކަވަރު ބަދަލުކުރި އެވެ. އަހަރެން ކިޔާ އެއްޗެއް މަންމަ ނާހާނެކަން އިނގޭތީ އަޅައިނުލާ އިނީ އެވެ.\nފަހެއް ޖަހަން ބަރާބަރު ފަސް މިނިޓަށް ވެފައި ހުއްޓާ ބެލް ޖެހި އެވެ. މަންމަ ސޯފާގައި އިނދެފައި އަވަހަށް ތެދުވެގެން ގޮސް ދޮރު ހުޅުވި އެވެ. އިރުކޮޅަކުން މަންމަގެ ފަހަތުގައި ހުރެގެން ސާހިލް އަންނަތަން ފެނުނެވެ. ކޮނޑުގައި ސައިޑު ބޭގެއް އޮތެވެ.\nފުރަތަމަ ފަހަރަށް ސާހިލް ނުރަސްމީ ހެދުމުގައި ފެނުމުން ޝައުޤުވެރިވެފައި ބަލައިލެވުނެވެ. އަތްދިގު އަޅި ޓީޝާޓަކާއި ޖިންސެއްގައި ހުރިއިރު އިސްތަށިގަނޑު ކޮންމެވެސް ވަރަކަށް ހޭވިފަ އެވެ. ހީވަނީ ދެތިން ފަހަރެއްގެ މަތީން އަތުގެ އިނގިލިތައް އިސްތަށިގަނޑުތެރެއަށް މަހާލައިފައި ތިރިކޮށްލާފައި ހުރިހެންނެވެ. ޓީޝާޓްގެ ދެއަތް އުޅަބޮށްޓާއި ކޮނޑާއި ދެމެދުންނާއި މެއާ ދިމާއިން ކޮންމެވެސް ވަރަކަށް ގަޔަށް ހިފާލައިފައި ހުރިކަން ފާހަގަވި އެވެ. ސާހިލްއަށް ފާހަގަ ވެދާނެތީ އަހަރެން އަވަހަށް އެހެން ދިމާއަކަށް ނަޒަރު ބަދަލުކޮށްލީމެވެ.\nއައިސް ކައިރިވުމާއެކު ނޭފަތުގައި ހަރުލީ އަހަރެން މިހާރު އެންމެ ދަންނަ ދެ ސެންޓްގެ ވަހުން އެއްވަހެވެ. އަހަރެން އިސްއުފުލާލިއިރު ސާހިލް ސޯފާގައި އިށީންނަނީ އެވެ. މަންމަ ސައިބޯން ހުށައެޅުމުން އެސުވާލަށް ޖަވާބު ދެމުން ވަށައިގެން ލޯ ހިންގާލައިފައި އަނބުރާ އަހަރެންގެ މޫނަށް ހުއްޓައިލި އެވެ. އަހަރެން ލުއި ހިނިތުންވުމެއް ވެރިކޮށްލީމެވެ.\nސާހިލް ދަބަހުން ލެޕްޓޮޕް ނަގައި ހުޅުވާލައިފައި އަހަންނަށް ފެންނާހެން އަނބުރައިލި އެވެ. އެއިން ކުރު ދެތިން ވީޑިއޯއެއް ދައްކާފައި ކޮންމެވެސް ވަރަކަށް ކިޔައިދިނެވެ. ދެން ނެގީ ޒާތެއްގެ ފޮއްޗަކުން ހަދާފައި އޮތް ރަބަރު ބޭންޑެކެވެ. އޭގެ އެހީގައި ދެ ވައްތަރެއްގެ ކަސްރަތެއް ކުރުވި އެވެ.\nނިންމާފައި ދާން އުޅުނު ގަޑީގައި މަންމަ އަދި ވެސް އެއްފަހަރު ސާހިލްއަށް ސައިދޭން އެއްބަސް ކުރުވޭތޯ އުޅުނެވެ. ސާހިލް މަނާ ކުރުމުން މަންމަ އެތެރެއަށް ވަދެފައި ސާހިލް ނިކުންނަންވާއިރަށް އައީ ބަންދުކޮށްގެން ކާ އެއްޗެހި ހިފައިގެންނެވެ. މަންމަގެ ލޮލުގައި ވި އާދޭސް ފެނިގެން ނޫންކަމެއް ވެސް ނޭނގެ އެވެ. ނުހިފަން އުޅެފައި ވެސް ސާހިލް އެންމެފަހުން ނިކުމެގެން ދިޔައީ އެހިފައިގެންނެވެ.\nއޭގެ ފަހުން ދެތިން މިނިޓް ވެސް ވީކަމެއް ނޭނގެ އެވެ. އަނެއްކާ ބެލް ޖަހައިފި އެވެ. އަހަންނާއި މަންމައަށް އެކަކު އަނެކަކުގެ މޫނަށް ބަލައިލެވުނެވެ. ސާހިލްއަށް އެއްޗެއް ބޭއްވިގެން ބަލާ އައީ ބާވައޭ ހިތަށް އަރާފައ އަހަންނަށް ވަށައިގެން ހޯދައިލެވުނެވެ. ނޫނީ އޭނަ ކޮންމެވެސް އެއްޗެކޭ ބުނަން ބޭނުންވީ ކަންނޭނގެ އެވެ. ވިސްނަން ގިނައިރަކު އިންނާކަށް ނުޖެހުނެވެ. މަންމަ ތެދުވެގެން ގޮސް ދޮރު ހުޅުވައިފި އެވެ. އައީ ކާކުތޯ ބަލަން އެދިމާއަށް ނަޒަރު ހުއްޓާލައިގެން އިންދާ މަންމަ އެއްފަރާތަކަށް ޖެހިލާފައި އެމީހަކު ވަންނަން ތަން ދެއްކި އެވެ.


Olhigen dhondhareege passport gai dhathurukurumun jalah\nއިނގިރޭސި ވިލާތުގެ މެންޗެސްޓާގައި ދިރިއުޅޭ މީހަކަށް އޮޅިގެން އޭނާގެ ދޮންދަރިއެއްގެ ޕާސްޕޯޓުގައި އެހެން ގައުމަކަށް ދަތުރު ކުރެވިގެން ޖަލަށް ދާން ޖެހިއްޖެ އެވެ.\nއިނގިރޭސި ވިލާތުން ކްރޮއޭޝިއާ އަށް މި މީހާއަށް ދޮންދަރީގެ ޕާސްޕޯޓްގައި ދަތުރު ކުރެވުނީ ދިމާވި އެކްސިޑެންޓަކުންނެވެ. އެމީހާ ފްލައިޓަށް އަރައިގެން ގޮސް ކްރޮއޭޝިއާ އަށް ފޭބުމާއެކު ބޯޑަރުގާޑުން ވަނީ އޭނާ ހައްޔަރުކޮށް ޖަލަށް ލާފަ އެވެ. ޑޭވިޑް ޗަޑްވިކް ނަމަކަށް ކިޔާ މި މީހާ ކްރޮއޭޝިޔާ ޖަލުގައި ފަސް ދުވަހު ބަހައްޓާފައި ވެއެވެ.\nމެންޗެސްޓާ އިން ކްރޮއޭޝިއާ އަށް ދަތުރުކުރި ރަޔަންއެއާގެ ފްލައިޓަށް 57 އަހަރުގެ މި ފިރިހެންމީހާ އެރީ އޭނާގެ އަންހެނުންނާއެކު ރޮމެންޓިކް ދަތުރެއް ކޮށްލުމުގެ ނިޔަތުގަ އެވެ. ނަމަވެސް ޒަގްރެބް އެއާޕޯޓުން ބޯޑަރު ގާޑުން އޭނާ ހައްޔަރުކޮށް ޖަލަށްލީ އެވެ.\nސަބަބަކީ އެމީހާގެ އަތުގައި އޮތީ އޭނާގެ ދޮންދަރިއެއްގެ ޕާސްޕޯޓް ކަމަށްވާތީ އެވެ. އަދި އޭނާ އަކީ ކާކުކަން އެނގޭނެ އެހެން އެއްވެސް ރަސްމީ ލިޔުމެއް ވެސް ޑޭވިޑްގެ އަތުގައި ނެތެވެ.\nފަސް ދުވަހުގެ ޗުއްޓިއެއްގައި ކްރޮއޭޝިޔާ އަށް ދިޔަ ޑޭވިޑް ފަސް ދުވަސް ހަމަވެ ޗުއްޓީ ނިމެންދެން އޮންނަންޖެހުނީ ޖަލު ގޮޅީގަ އެވެ.\nޑޭވިޑްގެ އަންހެނުން އެލިސަން އާއި ދޮން ދަރިފުޅު ކެތެރީން އަކީ ނަރުހުންނެވެ. އޭނާ ފުރަން ވެގެން ތައްޔާރުވީއިރު ކޮންމެވެސް ގޮތަކުން އޮޅިގެން އަމިއްލަ ޕާސްޕޯޓުގެ ބަދަލުގައި ކެތެރީންގެ ޕާސްޕޯޓް ދަބަހަށް ލެވުނީ އެވެ.\nޑޭވިޑް ބުނި ގޮތުގައި މި ކުރެވުނު ކަމަކުން ޖަލަށް ދާން ޖެހުމުގެ އިތުރުން ލަދުން ވެސް ބޯހަލާކު ވެއްޖެ އެވެ. އަދި މީގެ ފަހުން އެއްވެސް ދަތުރެއް ކުރާނަމަ ހުރިހާ ޑޮކިއުމަންޓެއް ހަމަކޮށް އަދި އެއީ އޭނާގެ އެއްޗެހިކަން ޔަގީން ކުރާނެ ކަމަށް ވެސް ޑޭވިޑް ބުންޏެވެ.\nޑޭވިޑް ބުނި ގޮތުގައި އެހެން މީހެއްގެ ޕާސްޕޯޓް ހިފައިގެން ފުރަން އެއާޕޯޓަށް ދެވުނީ އޭނާގެ ކުށުން ކަމަށް އޭނާވެސް ގަބޫލު ކުރެ އެވެ. ނަމަވެސް މެންޗެސްޓާ އެއާޕޯޓުގައި ތިބި އިމިގްރޭޝަން އޮފިސަރުންނަށް އެވަރު ނޭގުމުން އޭނާ ވަރަށް ހައިރާންވި އެވެ.\nއަދި 11/9 ގެ ހާދިސާއަށްފަހު މީހަކަށް އޭނާގެ ދޮން ދަރިއެއްގެ ޕާސްޕޯޓުގައި މަތިންދާބޯޓަކަށް އެރި ދާނެކަމަށް އޭނާއަށް ވެސް ގަބޫލު ކުރަން ދަތިކަމަށް ޑޭވިޑް ބުންޏެވެ. އަދި އެއީ ޒުވާން އަންހެންކުއްޖަކަށް ވެފައި އޭނާވަރުގެ ބޮޑު ފިރިހެނަކަށް އެ ޕާސްޕޯޓުގައި ދަތުރުކުރެވުނު ގޮތާ މެދު ޑޭވިޑް ސުވާލު އުފެއްދި އެވެ. އެ ޕާސްޕޯޓުގައި ޒުވާން އަންހެނެއްގެ ފޮޓޯ ޖަހާފައިވާއިރު އޭނާ އާއި ފޮޓޯގައި އިން މީހާ ވަކިކުރަން ނޭނގުމަކީ އޭނާގެ ކުށެއްތޯ ވެސް ޑޭވިޑް ސުވާލު ކުރި އެވެ.\n"އަހަރެން ފަސް ދުވަހު ޖަލުގައި ހުރެފައި އެނބުރި އައިސް މެންޗެސްޓާ އެއާޕޯޓަށް ފޭބުމުން އެތާ ތިބި މީހުން ވެސް ތިބީ އެހެން މީހެއްގެ ޕާސްޕޯޓުގައި އަހަންނަށް ކްރޮއޭޝިޔާ އަށް ދަތުރު ކުރެވުނު ގޮތެއް ނޭނގި ހައިރާންވެފައި،" ޑޭވިޑް ބުންޏެވެ.\nއަންހެނުންނާއެކު ރޮމެންޓިކް ދަތުރެއް ކުރި ޑޭވިޑް ފަސް ދުވަހު ޖަލުގައި ހުރުމުން އޭނާގެ އަންހެނުންނަށް ޖެހުނީ ކްރޮއޭޝިޔާ ތެރޭގައި އެކަނި މާއެކަނި އުޅޭށެވެ.


vnews - Ungu viyafaari kurumah beynunvaa faraath thakah alun furusathu hulhuvaalaifi\nއުނގުވިޔަފާރި ކުރަން ބޭނުންވާ މީހުންނަށް އަލުން ފުރުސަތު ހުޅުވާލައިފި\n23 މެއި 2014\nބާޒާރު މަތީގައި މީހަކު ވިޔަފާރި ކުރަނީ: އުނގުވިޔަފާރި ކުރަން ބޭނުންވާ މީހުންނަށް އަލުން ވަނީ ފުރުސަތު ހުޅުވާލާފައި -- ވީފައިލް ފޮޓޯ\nމާލޭގައި އުނގުވިޔަފާރި ކުރަން ހުޅުވާލި ފުރުސަތުގައި އެކަމަށް އެދި ހުށަހެޅި ފަރާތްތައް މަދުކަމުން އަލުން ފުރުސަތު ހުޅުވާލައިފި އެވެ.\nސިޓީ ކައުންސިލުން ނެރެފައިވާ އިއުލާނެއްގައި ބުނެފައިވަނީ މާލޭގެ އަށް ސަރަހައްދެއްގައި އުނގުވިޔަފާރި ކުރުމުގެ ފުރުސަތު ހުޅުވާލުމުން އެކަމަށް އެދި ހުށަހެޅީ ވަރަށް މަދު ފަރާތްތަކެއް ކަމަށާއި އެހެންކަމުން އެކަން ކުރުމަށް ބޭނުންވާ ފަރާތްތަކުން މެއި މަހުގެ 29 ވަނަ ދުވަހުގެ މެންދުރު 14:00 ގެ ކުރިން އެކަމަށް އެދި ހުށަހެޅުމަށް ފުރުސަތު ހުޅުވާލައިފަވާ ކަމަށެވެ.\nއުނގުވިޔަފާރި ކުރުމަށް ބޭނުންވާ ފަރާތްތަކުން ޖެހެނީ އައިޑިކާޑު ކޮޕީއާއި ޕޮލިސް ރިޕޯޓާއެކު ސިޓީ ކައުންސިލަށް ސިޓީއެއް ހުށަހަޅާށެވެ. ސިޓީ ކައުންސިލުން ބުނީ އުނގުވިޔަފާރި ކުރުމުގެ ހުއްދަ ދޫކުރުމަށްޓަކައި ގުރުއަތުގައި ބައިވެރިވެވޭނީ ޝަރުތުހަމަވާ ފަރާތްތަކަށް އެކަނި ކަމަށެވެ. ޝަރުތުތަކުގެ ތެރޭގައި ހިމެނެނީ ދިވެހި ރައްޔިތަކަށްވުމާއި، އުމުރުން 65 އަހަރުވެފައި ނުވުމާއި، އެއްވެސް ކުޑަކުއްޖެއްގެ ކަރާމާތާއި ރައްކާތެރިކަމަށް ގެއްލުން ދީފައިވާ މީހެއްކަމުގައި ނުވުމާއި އާމްދަނީ ލިބޭނެ އެހެން މަގެއް ނެތް މީހަކަށް ވުމެވެ.\nއުނގުވިޔަފާރިއަކީ ކުދިކުދި ސާމާނު އުނގަށް އަޅައިގެން އެކި ސަރަހައްދުތަކަށް ހިނގައިގެން ކުރާ ވިޔަފާރި އެވެ.


ކޮވިޑް19: ދެރަވެ އަސަރުކުރޭ، މިއީ އަދި ސިއްޙީ ޚިދުމަތުގެ ކުޑަކުޑަ ނިޝާނެއް – Dhen.mv\nކޮވިޑް19: ދެރަވެ އަސަރުކުރޭ، މިއީ އަދި ސިއްޙީ ޚިދުމަތުގެ ކުޑަކުޑަ ނިޝާނެއް\nMarch 24, 2020 - 4:45 am\nކޮވިޑް19 ގެ ނުރައްކާ ވަނީ އިންތިހާއަށް އިތުރުވެފައެވެ. ސްކޫލުތައް ބަންދުކުރަނީއެވެ. އޮފީސްތަކާއި އާންމު ކޮށް މީހުން އެއްވެ އުޅެ ތަންތަނުން މީހުން ހުސްވެއްޖެއެވެ. އާންމު ދަތުރުތައް ހުއްޓާލައި މަގުތައް ވަނީ ހުސްވެފައެވެ. އެއާޕޯޓުތައް ވެސް ހަަމަ އެފަދައެވެ. އިގްތިސާދީ އަޑިގަނޑަކަށް މުޅި ގައުމު ވެއްޓިފައިވާއިރު މުޅި ގައުމު އޮތީ ކަރަންޓީނު ކޮށްފައެވެ. މިއީ ކޮރޯނާ ވައިރަހުގެ ނުރައްކާ ދެވަނަ އަށް އެންމެ ބޮޑުވި އިޓަލީގެ ވާހަކައެވެ.\nއިޓަލީގައި 64000 ވުރެ ގިނަ މީހުނަށް ވައިރަސް ޖެހި ހަ ހާހަށް ގިނަ މީހުން މަރުވެއްޖެއެވެ. މި ނުރައްކާތެރި ދަނޑިވަޅުގައި އެންމެ ބުރަކޮށް އެންމެ ގާތުން ހަރަކާތްތެރިވާ ބަޔަކީ ސިއްހީ ހިދުމަތް ދޭ ތަންތަނުގައި މަސައްކަތް ކުރާ މީހުންނެވެ. ޑޮކްޓަރުންނާއި ނަރުހުންނެވެ. ކޮވިޑް19ގެ ބަލިމީހުންނަށް ފަރުވާ ދިނުމުގައި އުޅުނު އިޓަލީ ނަރުހަކު ވަނީ އޭނާޑިއުޓީއަށްފަހު ނަގާފައިހުރި ފޮޓޯތަކެއް ޓްވިޓަރގައި ހިއްސާކޮށްލާފައެވެ.\nއެއާއެކު ގިނަ ބަޔަކަށްވަނީ އެ ފޮޓޯތައް ފެނި ހިތް ފަޅައިގެންދާ ފަދަ އަސަރުތަކެއް ކޮށްފައެވެ. މުޅި މޫނުމަތިން މާސްކު އެޅި ނިޝާންތައް ފެންނަން ހުރިއިރު މުޅީ މޫނުން ފެންނަނީ ވަރުބަލިކަމެވެ. ނިދި ހަމަނުވާކަން ދެލޮލުންނާއި ލޯކައިރިވި ކަޅުކަމުން ވެސް ހާމަވެގެންދެއެވެ.\nރައްޔިތުންގެ ރައްކާތެރިކަމާއި ސަލާމަތަށްޓަކައި ނަރުހުން ވާ ގުރުބާނީ އަށް ޝުކުރު ހައްގެވެ. އަދި އަމިއްލަ އާއިލާ އާއި ދުރުގައި އަމިއްލަ ނަފްސު ނުރައްކަލުގެ ތެރެއަށް ހުށޮހޮޅިގެން ކުރާ މަސައްކަތް އަގު އަދާ ނުކުރެވޭނެކަމީ ހަގީގަތެކެވެ.


Democracy negehehtumah kuran jehunu huriha kameh kuraanan: MRM | ThePress\nޑިމޮކްރަސީ ނެގެހެއްޓުމަށް ކުރަން ޖެހުނު ހުރިހާ ކަމެއް ކުރާނަން: އެމްއާރްއެމް\nއެމްއާރްއެމް އުފެއްދުމަށް ބޭއްވި ޖަލްސާގެ ތެރެއިން / ފޮޓޯ: އެމްއާރްއެމް\nރާއްޖޭގައި މިހާރު އޮތް ސަރުކާރުން ޑިމޮކްރަސީ ނެގެހެއްޓުމަށް ކުރަންޖެހުނު ހުރިހާ މަސައްކަތެއް ކުރާނޭ ކަމަށް އެމްއާރްއެމް އިން ބުނެފިއެވެ.\nއެމްއާރްއެމް އިން ބުނީ ދުނިޔޭގެ އެހެން ގައުމުތަކެކޭ ވެސް އެއްފަދައިން ރާއްޖޭގައި ވެސް ޑިމޮކްރަސީއަށް ކުރެވުނު، އަދި ކުރެވެމުންދާ މަސައްކަތަކީ ބުރަ އަދި ނުހަނު ދިގު މަސައްކަތެއް ކަމަށެވެ.\nއެގޮތުން ރާއްޖެ ޑިމޮކްރަސީއަށް ކުރަމުން އާ ދަތުރުގެ ފެށުމުގެ ގޮތުގައި ފާހަގަކުރެވެނީ، ޖޫން 09، 2004 ވަނަ ދުވަހު ކަމަށާ އެދުވަހުގެ ރޭ، އޭރުގެ ރައީސް، ރައީސް މައުމޫން އަބްދުލް ގައްޔޫމް އިއުލާނު ކުރެއްވި އިސްލާހީ އެޖެންޑާގެ ދަށުން ރާއްޖެއަށް ޑިމޮކްރަސީ ގެނައުމަށް މަގުކޮށްދިން ކަމަށް އެމްއާރްއެމް އިން ބުނެއެވެ.\nއެމްއާރްއެމް އިން ބުނީ އިސްލާހީ އެޖެންޑާއިން މަގުފަހިކޮށްދިން އެންމެ މުހިންމު އެއް ކަމަކީ، ޑިމޮކްރަސީގެ ހަމަތަކާ އެއްގޮތަށް ސިޔާސީ ކަންކަމާ މެދު އާންމުންގެ މެދުގައި ހިޔާލު ފާޅުކުރުމުގެ ފުރުސަތު ފަހިކޮށްދިނުމާ އަދި ގައުމުގައި އޭރު ހުރި މައްސަލަތައް ހައްލުކުރުމަށް މަގުޗާޓެއް އެކުލަވާލާ ސިޔާސީ ގޮތުން ބޮޑެތި އިސްލާހުތަކެއް އޭގެ ދަށުން ގެނެސް، ސިޔާސީ ޕާޓީތައް ރާއްޖޭގައި އުފެދިގެން ދިއުން ކަމަށެވެ.\nދިވެހި ރައްޔިތުން ޑިމޮކްރަސީއަށް ކުރި ދަތުރުގައި އެންމެބޮޑު ކާމިޔާބީއެއް ލިބިގެންދިޔައީ އޮގަސްޓް 07، 2008 ދުވަހުގެ ރޭ ކަމަށް އެމްއާރްއެމް އިން ބުނެއެވެ. އަދި މިހާރު މި އޮތް ފެހި ގާނޫނުއަސާސީ ތަސްދީގުރުމާ އެކު އެގާނޫނު އަސާސީގެ ދަށުން ޑިމޮކްރަސީގެ ހަމަތަކުގެ މަތިން ސުލްހަވެރި ސިޔާސީ ހަރަކާތް ހިންގުމުގެ ފުރުސަތު ދިވެހިންނަށް ލިބިގެންދިޔަ ކަމަށް އެމްއާރްއެމްއިން ވަނީ ބުނެފައެވެ.\nއެމްއާރްއެމް އިން ބުނީ ދިވެހި ރައްޔިތުންނަކީ ޑިމޮކްރަސީގެ ހަމަތަކަށް ލޯބިކުރާ ބައެއްކަން ހާމަވެގެން ދިޔައީ އާ ގާނޫނުއަސާސީއަށް ފަހުވޭތުވެދިޔަ އަހަރުތަކުގައި ބޭއްވި އިންތިހާބުތަކުން ކަމަށެވެ. އެ އިންތިހާބުތަކުގައި ދިވެހި ރައްޔިތުން އެރައްޔިތުންނަށް ގާނޫނުއަސާސީން ކަށަވަރު ކޮށްދީފައިވާ ވޯޓު ލުމުގެ ހައްގުގެ ބޭނުންކޮށް އެ ރައްޔިތުންގެ ބަސްއިއްވާފައިވާ ކަމަށް އެމްއާރްއެމް އިން ބުނެއެވެ.\nއެގޮތުން 2018 ވަނަ އަހަރު ބޭއްވި ރިޔާސީ އިންތިހާބަކީ ރާއްޖޭގައި ނެތެމުންދިޔަ ޑިމޮކްރަސީގެ ހަމަތައް އަލުން އިޔާދަކޮށް ޑިމޮކްރަސީގެ މަގުގައި ކުރިއަށް ދިއުމަށް ދިވެހި ރައްޔިތުން ނިންމި މުހިންމު ނިންމުމެއް ކަމަށާ އެއީ ދިވެހި ރައްޔިތުންނަށް ލިބުނު ބޮޑު ކާމިޔާބީއެއް ކަމަށް އެމްއާރްއެމް އިން ބުނެއެވެ.\nއެމްއާރްއެމް އިން ބުނީ ޑިމޮކްރަސީއަކީ ހަމައެކަނި ވޯޓު ލުމުގެ ހައްގެއް ނޫން ކަމަށާ ފުރިހަމަ ޑިމޮކްރަސީއަކަށް، އޭގެ ހަމަތައް ނަގަހައްޓާ ދަމަހައްޓާނޭ ސިޔާސީ ލީޑަރުން ބޭނުންވާ ކަމަށެވެ.\nއޭގެ އިތުރުން ކުރީގެ ސަރުކާރުގެ ކޮރަޕްޝަނާ އަނިޔާވެރިކަމަކީ ޑިމޮކްރަސީގެ ހަމަތަކުގެ ބޭރުން ހިނގި ކަންކަމެއް ކަމަށް އެމްއާރްއެމްއިން ބުނެއެވެ. އެހެންނަމަވެސް ބައިނަލްއަގްވާމީ ޑިމޮކްރަސީ ދުވަސް ފާހަގަކުރަމުން ދާއިރު ރާއްޖޭގައި މިހާރު އޮތް ސަރުކާރުން ޑިމޮކްރަސީ ނެގެހެއްޓުމަށް ކުރަންޖެހުނު ހުރިހާ މަސައްކަތެއް ކުރާނޭކަމަށް އެމްއާރްއެމް އިން ވަނީ ބުނެފައެވެ.\nއެމްއާރްއެމްއިން ބުނީ އެކަމަށް ދޭންޖެހުނު ކޮންމެ އެއްބާރުލުމެއް ދިނުމަށް ތައްޔާރަށް ތިބި ކަމަށެވެ.\nފޮޓޯ ބަލާލުމުން ވެސް އެނގޭ ޑިމޮކްރަސީގެ ވަރުގަދަކަން. މައުމޫނުގެ ޑިމޮކްރަސީ އުސޫލަކީ ވިދާޅުވާހާ އެއްޗަކަށް އާބަސް ކިޔުން. ނުކިޔައިފިއްޔާ ޖަލުގެ ކުޑަގޮޅިއަށް. މިގޮތަކަށް ނޫންތޯ 30 އަހަރު ވެރިކަމުގައި ހުންނެވީ. މައުމޫނަކީ ޑިމޮކްރަސީ ނަގަހައްޓާ އިންސާފު ގާއިމުކުރެއްވި ބޭފުޅެއްނަމަ ތިޔަ ޕާޓީ ވީހީ އެންމެ މީސްގިނަ ޕާޓީއަށް ނޫންތޯ. ހަގީގަތަކީ ތިޔައީ އެންމެ މަގުބޫލުކަން ކުޑަ ޕާޓީ. ތިޔަ މަސައްކަތް ކުރުމަށްވުރެ އުމުރުގެ ބާކީބައި އަޅުކަމުގައި އުޅުއްވުން މާ ބުއްދިވެރި


Gdh. Maavarulu aa Sh. Funadhoo gai hadhaa airport hulhuvan thayyaru vejje\n10:27am | Thursday, 09 July 2020\nށ. ފުނަދޫގައި ހަދާ އެއާޕޯޓުގެ ރަންވޭގައި ތާރު އަޅާ ނިންމާފައި.\nގދ. މާވާރުލާއި ށ. ފުނަދޫގައި ހަދާ އެއާޕޯޓް ހުޅުވަން ތައްޔާރުވެއްޖެ\nގދ. މާވާރުލު އަދި ށ. ފުނަދޫގައި ހަދަމުން އަންނަ އެއާޕޯޓް ހުޅުވަން ތައްޔާރުވެއްޖެ އެވެ.\nފިނޭންސް މިނިސްޓްރީން މިހާރު ވަނީ މާވަރުލު އަދި ފުނަދޫ އެއާޕޯޓުގެ ރަންވޭ ލައިޓިން ސިސްޓަމް ބަހައްޓައިދޭނެ ފަރާތެއް ހޯދުމަށް އިއުލާންކޮށްފަ އެވެ. މީގެ އިތުރުން، ދާދި ފަހުން ހުޅުވާފައިވާ ހދ. ކުޅުދުއްފުށީ އެއާޕޯޓަށް ބޭނުންވާ ލައިޓިން ސިސްޓަމް ހޯދައި ބެހެއްޓުން ވެސް މި ބީލަމުގައި ހިމެނެ އެވެ.\nމި ބީލަމުގައި ބައިވެރިވުމަށް 500 ރުފިޔާގެ ނޮން-ރިފަންޑަބަލް ފީއެއް ދައްކަންޖެހެ އެވެ. މި ފީ ބަލައިގަތުމަށް ހަމަޖެހިފައި ވަނީ މި މަހުގެ 23 ވަނަ ދުވަހުގެ ކުރިން، ބަންދު ނޫން ކޮންމެ ދުވަހެއްގެ ހެނދުނު 8:30 އިން 12:00 އަށް ފިނޭންސް މިނިސްޓްރީންނެވެ. އަދި މި ބީލަމާ ގުޅޭ ހުރިހާ ޑޮކިއުމަންޓެއް އެ މިނިސްޓްރީގެ ވެބްސައިޓުން ޑައުންލޯޑް ކުރެވޭނެ އެވެ.\nކޮންމެ އެއާޕޯޓަކަށް ބިޑް ސެކިއުރިޓީގެ ގޮތުގައި 38،550 ރުފިޔާ ހުށަހަޅަން ޖެހެ އެވެ. ބީލަން ހުޅުވުން އޮންނާނީ މި މަހުގެ 24 ވަނަ ދުވަހުގެ މެންދުރުފަހު 1:00 އެވެ.\nމާވާރުލު އެއާޕޯޓުގައި 1،200 މީޓަރު ދިގު ރަންވޭއެއް އެޅުމުގެ އިތުރުން، އެ ތަނުގައި ޓެކްސީވޭ އަކާއި އޭޕްރަން އަކާއި ޖެޓީއެއް ހެދުމަށް އެމްޓީސީސީއާ ހަވާލުކުރީ މިދިޔަ އަހަރުގެ މާޗު މަހުގެ ތެރޭގަ އެވެ. ގާތްގަނޑަކަށް 57 މިލިއަން ރުފިޔާ ހަރަދުވާ މި މަސައްކަތް ނިންމައި އެއް މަސްދުވަހުގެ ތެރޭގައި ސަރުކާރާ ހަވާލުކުރެވޭނެ ކަމަށް މިދިޔަ ޖޫން މަހު އެމްޓީސީސީން ބުނެފައިވެ އެވެ.\nފުނަދޫ އެއާޕޯޓުގެ ރަންވޭ އާއި އޭޕްރަން އަދި ޓެކްސީ ވޭގެ ހުރިހާ މަސައްކަތް ނިންމައި އެމްޓީސީސީން ވަނީ މިދިޔަ މާޗު މަހު ސަރުކާރާ ހަވާލުކޮށްފަ އެވެ. ފުނަދޫގެ އުތުރުކޮޅުގެ ހުޅަނގު ފަރާތު ފަޅުތެރެއިން 21 ހެކްޓަރުގެ ބިން ހިއްކައިގެން 1،200 މީޓަރުގެ ރަންވޭއެއް ހެދުމަށް ގާތްގަނޑަކަށް 50 މިލިއަން ރުފިޔާގެ ހަރަދުވި އެވެ.\nށ. އަތޮޅުގައި އެއާޕޯޓެއް ނެތުމުން، އެ ސަރަހައްދާ ކައިރީގައި އޮންނަ އެއާޕޯޓަކަށް ދިއުމަށް ގިނަ ވަގުތުތަކެއް ހޭދަ ކުރަން ޖެހެ އެވެ. އެގޮތުން ލޯންޗެއްގައި ފުރައިގެން ރ. އިފުރު، ހދ. ކުޅުދުއްފުށި ނުވަތަ ހަނިމާދޫ އެއާޕޯޓަށް ދާން ގަޑިއިރަކަށް ވުރެ ގިނައިރު ހޭދަކުރަން ޖެހެ އެވެ.\nރާއްޖޭގައި މިހާރު ވެސް 14 އެއާޕޯޓް ހިންގަ އެވެ. އެއީ އިންޓަނޭޝަނަލް އެއާޕޯޓުތަކުގެ ގޮތުގައި ބަލަމުން އަންނަ ވެލާނާ އިންޓަނޭޝަނަލް އެއާޕޯޓާއި ހަނިމާދޫ އިންޓަނޭޝަނަލް އެއާޕޯޓާއި ގަން އިންޓަނޭޝަނަލް އެއާޕޯޓާއި ވިލާ އިންޓަނޭޝަނަލް އެއާޕޯޓާއި މާފަރު އިންޓަނޭޝަނަލް އެއާޕޯޓުގެ އިތުރުން، ބ. ދަރަވަންދޫ، ރ. އިފުރު، ތ. ތިމަރަފުށި، ދ. ކުޑަހުވަދޫ، ގއ. ކޫއްޑޫ، ގދ. ކާޑެއްދޫ، ލ. ކައްދޫ، ހދ. ކުޅުދުއްފުށި އަދި ފުވައްމުލަކު ޑޮމެސްޓިކް އެއާޕޯޓެވެ.\nސަރުކާރުން ބުނެފައިވާ ގޮތުގައި، މި އަހަރުގެ ތެރޭގައި ފަސް އެއާޕޯޓް ހުޅުވާނެ އެވެ. އެއީ، މިދިޔަ އޮގަސްޓް މަހު ހުޅުވި ކުޅުދުއްފުށި އެއާޕޯޓާއި މިދިޔަ އާދިއްތަ ދުވަހު ހުޅުވި މާފަރު އެއާޕޯޓުގެ އިތުރުން، މާވަރުލު، ފުނަދޫ އަދި ޅ. މަޑިވަރުގައި ހަދަމުން އަންނަ އެއާޕޯޓެވެ.\nމީހުން ދިރިއުޅޭ ކޮންމެ ރަށަކުން 20 މިނިޓުން ދެވޭ ހިސާބުގައި އެއާޕޯޓެއް އޮތުމަކީ މިދިޔަ ސަރުކާރުގެ ސިޔާސަތެކެވެ. މި ސަރުކާރުން ވެސް ވަނީ އެ ސިޔާސަތު ކުރިއަށް ގެންދަން ނިންމާފަ އެވެ. އެގޮތުން، އެ ސިޔާސަތާ އެއްގޮތަށް، އިތުރު ހަ އެއާޕޯޓް ތަރައްގީކުރަން ސަރުކާރުން ވަނީ ނިންމާފަ އެވެ.\n12 ބިލިޔަން ޑޮލަރުގެ ދުނިޔޭގެ އެންމެ ބޮޑު އެއާޕޯޓް ތުރުކީގައި\nހޯރަފުށީ އެއާޕޯޓު އަޅާ ބިމުގެ ބޮޑު ބައި ހިއްކައިފި\nމާވާރުލު އެއާޕޯޓުގެ ރަންވޭ، ފަރެސްމާތޮޑާ އެއާޕޯޓުގެ ބިން ހިއްކައި ނިމެނީ\nޖޫން 23, 2019\nނ. މާފަރު އެއާޕޯޓް ޑިސެމްބަރު 1 ގައި ހުޅުވަނީ\nނޮވެމްބަރ 25, 2019\nއެއްވެސް އެއާޕޯޓެއް ބޭރު ބަޔަކަށް ދިނުމުގެ ވިސްނުމެއް ނެތް: ސަރުކާރު


Male' vashai thaaru alhai, maguthakah bodu badhaluthakeh genannee | Mihaaru\nމާލެ މަތިން ނަގާފައިވާ ފޮޓޯއެއް: ބޮޑުތަކުރުފާނު މަގު ވަށައިގެން ތާރު އެޅުމުގެ މަސައްކަތް މި އަހަރު ފަށާނެ ކަމަށް މިނިސްޓަރު ވިދާޅުވި. --ފޮޓޯ: ނިޝާން އަލީ/ މިހާރު\nމާލެ ވަށައި ތާރު އަޅައި، މަގުތަކަށް ބޮޑެތި ބަދަލުތަކެއް ގެންނަނީ\n17 ޖުލައި 2016 - 12:49 51 comments\nހައުސިން މިނިސްޓަރު ޑރ. މުހައްމަދު މުއިއްޒު ބުރާސްފަތި ދުވަހު "މިހާރު" އަށް ވިދާޅުވީ މާލެ ވަށައި ތާރުއެޅުމަކީ ބްރިޖާއެކު މާލެ އިން ފެންނާނެ ހިތްގައިމު އެއް މަންޒަރު ކަމަށެވެ. ތާރުއެޅުން ބަޔަކާ ހަވާލުކުރަން މިހާރު ކުރިއަށްދަނީ އިވެލުއޭޝަންގެ މަސައްކަތެވެ.\nމިނިސްޓަރު ވިދާޅުވި ގޮތުގައި އިވެލުއޭޝަން ނިންމައި އެ މަސައްކަތް ވަރަށް އަވަހަށް ބަޔަކާ ހަވާލުކުރާނެ އެވެ. އެ މަސައްކަތަށް ކުރިމަތިލާފައި ކުންފުނިތަކުގެ ނަމެއް މިނިސްޓަރު ވިދާޅެއް ނުވެ އެވެ.\n"ތާރުއެޅުމަށް މި އަހަރު ތެރޭގައި ބަޔަކާ ހަވާލުކުރުން އެއީ އަޅުގަނޑުމެންގެ އުއްމީދެއް،" މުއިއްޒު ވިދާޅުވި އެވެ.\nވެހިކަލްތަކުން މަޖީދީ މަގު ތޮއްޖެހިފައި: މަޖީދީ މަގު ލެވެލްކޮށް އަލުން ގާއެތުރުމުގެ މަސައްކަތް އަންނަ މަހު ފަށާނެ. --ފޮޓޯ: މުހައްމަދު ޝަރުހާން/ މިހާރު\nގާތްގަނޑަކަށް 5.5 ކިލޯމީޓަރުގެ ބޮޑުތަކުރުފާނު މަގުގައި ތާރުއެޅުމުގެ ޕްލޭން މިނިސްޓްރީން މިހާރު އަންނަނީ އެކުލަވާލަމުންނެވެ. އޭގެތެރޭގައި ސާވޭކުރުމާއި ދެން ކުރަން ޖެހޭ ޓެކްނިކަލް ކަންކަން ހިމެނެ އެވެ.\nމާލެ ވަށައިގެން ތާރުއެޅުމުގެ ކުރިން ވެސް މިނިސްޓްރީގެ ވިސްނުމަކީ ބޮޑެތި މަގުތައް ލެވެލްކޮށް ގާ އެތުރުމެވެ. އެ މަސައްކަތް އަންނަ މަހު ފަށަން ނިންމާފައިވާ ކަމަށް މުއިއްޒު ވިދާޅުވި އެވެ.\n"ފުރަތަމަ މަޖީދީ މަގު. އެއަށް ފަހު ދެން ހުރި މަގުތައް،" މިނިސްޓަރު ވިދާޅުވި އެވެ.\nމަޖީދީމަގަކީ އަބަދުވެސް ކާރޫބާރު ބޮޑު މަގެއްކަން ފާހަގަކުރައްވައި މިނިސްޓަރު ވިދާޅުވީ އެތަނުގެ މަސައްކަތް ކުރިއަށް ގެންދަން ރާވާފައިވާ ޕްލޭން ވަރަށް އަވަހަށް އާއްމުންނަށް ހާމަކުރާނެ ކަމަށެވެ. އެ މަސައްކަތް ކުރިއަށް ގެންދާނީ އާއްމުންނަށް ދަތިނުވާނެ ގޮތަކަށް، މަސައްކަތްތައް ބަހާލައިގެން ކަމަށް ވިދާޅުވި އެވެ.\n"މިފަހަރު މަގު ހަދާއިރު ބޮޑު ބަދަލެއް އަންނާނެ. މަގުތައް ލެވެލްކޮށް ފެން ހިންދުމުގެ ނިޒާމް ބަދަލުކޮށް، ޕޭވްމަންޓް ވެސް ބަދަލުވާނެ،" މިނިސްޓަރު ވިދާޅުވި އެވެ.\nމުއިއްޒު "މިހާރު"އާ ވާހަކަ ދައްކަވަނީ. --ފޮޓޯ: ނިޝާން އަލީ/ މިހާރު\nއަލުން ހަދަން ޖެހޭ ގިނަ މަގުތަކެއް ހުރުމާއެކު އޭގެ ތެރެއިން ވަރަށް ގިނަ މަގުތައް ރަނގަޅު ފެންވަރަކަށް ބަދަލުކޮށް، މިހާރުގެ ޝަކުވާތަކަށް ދެ އަހަރުގެ ތެރޭގައި ނިމޭނެ ކަމަށް މިނިސްޓަރު ލަފާކުރައްވަ އެވެ.\nމާލޭގެ މަގުތައް ހެދުމުގެ މަޝްރޫއަކީ، މިނިސްޓަރު ވިދާޅުވި ގޮތުގައި، އެކި ރަށްތަކުގައި ކުރިއަށް ގެންދާ މަޝްރޫއުތަކާ އަޅާބަލާއިރު ކުޑަ ޕަސެންޓެކެވެ. ބޮޑެތި ރަށްތަކާއި ކުދި ރަށްތަކުގައި ވެސް ތާރުއަޅައިގެންނާއި ގާ އަތުރައިގެން މަގު ހެދުމުގެ ބޮޑު މަޝްރޫއެއް ކުރިއަށް އެބަދާ ކަމަށް މިނިސްޓަރު ވިދާޅުވި އެވެ.\n"އަތޮޅު ތެރޭގައި 19 ރަށެއްގެ މަގު ހެދުމުގެ މަޝްރޫއު ކުރިއަށް އެބަދޭ،" މިނިސްޓަރު ވިދާޅުވި އެވެ.\nއިތުރު ލިޔުންތައް މާލެ ހައުސިން މިނިސްޓަރު މަގު ހެދުން ކުރީގެ މިނިސްޓަރު ޑރ. މުހައްމަދު މުއިއްޒު މާލެ-ހުޅުމާލެ ބްރިޖު ސީސީސީސީ ސެކަންޑް ހާބަ އިންޖިނިއަރިން


ޒަމާނީ ޚިދުމަތެއް ދިނުމަށް އިސްސަފުގައި އަންހެން އޮފިސަރުންގެ ދައުރު މުހިންމު: ރައީސް ޒަމާނީ ޚިދުމަތެއް ދިނުމަށް އިސްސަފުގައި އަންހެން އޮފިސަރުންގެ ދައުރު މުހިންމު: ރައީސް\nޒަމާނީ ޚިދުމަތެއް ދިނުމަށް އިސްސަފުގައި އަންހެން އޮފިސަރުންގެ ދައުރު މުހިންމު: ރައީސް\nރައްޔިތުންނާއި ގާތުން ޒަމާނީ ޚިދުމަތެއް ދިނުމަށް އިސް ސަފުގައި އަންހެން އޮފިސަރުންގެ ދައުރު މުހިންމު ކަމަށް ރައީސުލްޖުމްހޫރިއްޔާ އިބްރާހީމް މުޙައްމަދު ޞާލިޙް ވިދާލުވެއްޖެއެވެ.\nސުޕްރިންޓެންޑެންޓް އޮފް ޕޮލިސްގެ މަޤާމަށް ފުރަތަމަ ފަހަރަށް3އަންހެން ފުލުހުން އިއްޔެ އައްޔަކުރެއްވުމާއި ގުޅިގެން ރައީސުލްޖުމްހޫރިއްޔާ ވަނީ ސުޕްރިންޓެންޑެންޓް އޮފް ޕޮލިސްގެ މަޤާމަށް އައްޔަންކުރެއްވި ފާތިމަތު ނަޝްވާ އާއި މަރިޔަމް އަޒްމާ އަދި އިޒްމިއާ ޒާހިރަށް މަރުޙަބާ ދަންނަވާފައެވެ. ރައީސް ވިދާޅުވީ، ރައްޔިތުންނާއި ގާތުން ޒަމާނީ ޚިދުމަތެއް ދިނުމަށްޓަކައި، އިސް ސަފުގައި އަންހެން ފުލުހުންގެ ދައުރު މުހިންމުކަމަށެވެ.\nސުޕްރިންޓެންޑެންޓް އޮފް ޕޮލިސްގެ މަޤާމަށް ޕްރޮމޯޓްކުރެއްވި ފާތިމަތު ނަޝްވާ ހުންނެވީ އަޕަރ ނޯތު ޕޮލިސް ޑިވިޝަންގެ ކޮމާންޑަރުގެ މަޤާމުގައެވެ. އޭނާ ވަނީ ފުލުހުންގެ ޚިދުމަތުގައި 25 އަހަރު ޚިދުމަތްކުރައްވާފައެވެ.\nސުޕްރިންޓެންޑެންޓް އޮފް ޕޮލިސް އިޒްމިއާ ޒާހިރު މީގެ ކުރިން ހުންނެވީ ހެޑް އޮފް އޯގަނައިޒޭޝަނަލް ރީފޯރމް ޑިޕާރޓްމަންޓްގެ މަޤާމުގައެވެ. ފުލުހުންގެ ޚިދުމަތުގައި 16 އަހަރު ހޭދަކޮށްފައިވާއިރު އިޒްމިއާ ވަނީ މި މުއްދަތުގައި އެކި ދާއިރާތަކުން އަގުހުރި ގިނަ މަސައްކަތްތަކެއްކޮށްފައެވެ.\nސުޕްރިންޓެންޑެންޓް އޮފް ޕޮލިސް މަރިޔަމް އަޒުމާއަކީ ފުލުހުންގެ ޚިދުމަތުގައި އެންމެ ދިގު މުއްދަތަކަށް ޚިދުމަތްކުރައްވާފައިވާ އެއް އަންހެން އޮފިސަރެވެ. އެގޮތުން 25 އަހަރަށްވުރެ ދިގުމުއްދަތަކަށް އަޒުމާ ޚިދުމަތްކޮށްފައިވެއެވެ. ސުޕްރިންޓެންޑެންޓްގެ މަޤާމު ލިބިލެއްވިއިރު އަޒުމާ މިވަގުތު ހުންނެވީ ސެންޓްރަލް ޕޮލިސް ޑިވިޜަންގެ ޑިވިޜަން ކޮމާންޑަރުގެ މަޤާމުގައެވެ.\nފުލުހުންގެ އިސް މަޤާމަކަށް ފުރަތަމަ ފަހަރަށް ތިން އަންހެން ފުލުހުން އައްޔަންކުރައްވާފައިވާއިރު، ދާދި ފަހުން ވަނީ ދިވެހި ސިފައިންގެ ތާރީޚުގައި ފުރަތަމަ ފަހަރަށް ލެފްޓިނެންޓް ކާނަލްގެ މަޤާމަށް އަންހެން ތިން ސިފައިން ރޭންކްކޮށްފައެވެ. އަދި ސިފައިންގެ ތާރީޚުގައި ފުރަތަމަ ފަހަރަށް ސިފައިންގެ ލަފާދޭ މަޖިލީހަށް އަންހެން ދެ އޮފިސަރަކުވެސް އައްޔަންކޮށްފައިވެއެވެ.


Hulhumale in goathi vikkumuge siyaasathai, dhekolhah Nasheed nikunnavaifi.\nހުޅުމާލެއިން ގޯތި ވިއްކުމުގެ ސިޔާސަތާއި ދެކޮޅަށް ނަޝީދު ނިކުންނަވައިފި\n27 ޑިސެމްބަރ 2021\nމާލޭގެ ރައްޔިތުންނަށް ދިމާވެފައިވާ ބޯހިޔާވަހިކަމުގެ މައްސަލައަށް ހައްލެއް ނުލިބި އުޅެނިކޮށް، ކުއްލި ގޮތަށް ހުޅުމާލެއިން ބިން ވިއްކުމަށް ސަރުކާރުން ނިންމި ނިންމުމާއި ދެކޮޅަށް އެމްޑީޕީގެ ރައީސް މުހައްމަދު ނަޝީދު ނިކުންވައިފިއެވެ.\nމިދިޔަ ހަފްތާގައި މާލޭގެ ރައްޔިތުންނާއި ބައްދަލު ކުރައްވައި ނަޝީދު ވަނީ މާލޭގައި ދިރިއުޅޭ ރައްޔިތުންގެ ތެރެއިން ދަތި ހާލުގައިތިބި މީހުންނަށް ގޯތި ކަނޑާފައި ދޭންޖެހޭކަމަށެވެ. އެދި އެސިޔާސަތަށް ސަރުކާރުން އަމަލު ކުރުމަކީ މުހިންމު ކަމެއްކަމަށް ނަޝީދު ވަނީ ވިދާޅުވެފައެވެ.\nނަޝީދު މިގޮތަށް ވާހަކަ ދައްކަވާފައި ވަނިކޮށް އެޗްޑީސީން ވަނީ 1603.07 އަކަފޫޓުގައި 2633.93 އަކަ ފޫޓާ ދެމެދުގެ 60 ބިން ވިއްކުމަށް ބީލަމަށް ހުށަހެޅުމުގެ ފުރުސަތު ހުޅުވާލާފައެވެ. ބިންތައް ވިއްކަން ނިންމާފައިވަނީ ހުޅުމާލޭގެ އަތިރިމަތީ "ބީޗް ފްރޮންޓު" ސަރަހައްދުންނާއި އަދި އަތިރިމަތި ކައިރިން "ބީޗު ސައިޑު" ނެވެ. މީގެ ތެރެއިން "ބީޗް ފްރޮންޓު" ސަރަހައްދަށް ބީލަށް ފޯމް އަންނަ ފެބްރުއަރީ ހައެއްގެ ކުރިން ހުށަހަޅަން ޖެހޭއިރު "ބީޗު ސައިޑު" އަށް ބީލަން ފޯމް ހުށަހެޅުމުގެ ފުރުސަތު ފެބްރުއަރީ 16އާ ހަމައަށް ވަނީ ހުޅުވާލައިފަ އެވެ.\nމިކަމާއި ވަރަށް ބޮޑަށް ދެކޮޅު ހައްދަވައި މިވަގުތު އިނގިރޭސި ވިލާތުގައި ނުރަސްމީ ދަތުރުފުޅެއްގައި ހުންނެވި ރައީސް ނަޝީދު ވިދާޅުވީ މާލޭ ސަރަހައްދުގައި ދިރިއުޅޭ ރައްޔިތުންނަށް ގޯތި ނުލިބި އެހެން ބަޔަކަށް ގޯތި ލިބޭނެހެން ސިޔާސަތު ކަނޑައެޅުމަކީ ބަލައި ގަނެވޭނެ ކަމެއްނޫންކަމަށެވެ.\nމާލެ ސަރަހައްދުގައި ދިރިއުޅޭ އާމްދަނީ މަދު މީހުންނަށް ބިން ލިބޭނެ ގޮތެއް ނެތި ހުޅުމާލެ އިން ބިން ވިއްކުމަކީ ބަލައިގަނެވޭނެ ކަމެއްނޫން. މި ސިޔާސަތު ބަދަލު ކުރުމަށް ސަރުކާރަށް ގޮވާލަން.\nމިސަރުކާރުން ވެރިކަމަށް އައުމަށް ވެފައިވާ ވައުދުތަކުގެ ތެރެއިން މާލޭގެ ރައްޔިތުންނަށް ބޯހިޔާވަހިކަން ފޯރުކޮށް ދިނުމަކީ މިހާތަނަށް ނުފުއްދިފައިވާ ވައުދެކެވެ. މާލޭގެ ރައްޔިތުންނަށް ގޯތި ދޭނެކަމަށް ސަރުކާރުން ބުނަމުން ދިޔަނަމަވެސް މިހާތަނަށް އެކަމުގެ އަލިމަގެއް ނުފެނެއެވެ.\nހުޅުމާލެ, ރައީސް ނަޝީދު, ދިވެހި ސަރުކާރު


Suood aai dhekolhah fiyavalhu elhidhaane: DJA\nސުއޫދުއާއި ދެކޮޅަށް ފިޔަވަޅު އެޅިދާނެ: ޑީޖޭއޭ\n- 1 year ago3- މުއައްލިމް އިބްރާހިމް\nދިވެހިރާއްޖޭގެ ޝަރުއީ ނިޒާމުގެ މިނިވަންކަމާއި ގުޅޭގޮތުން، މަރާލާފައި އަދި ގެއްލުވާލާފައިވާ މީހުންގެ މައްސަލަތަކާއި ގުޅޭ ރިޔާސީ ކޮމިޝަންގެ ރައީސް އަލްއުސްތާޛު ހުސްނުއްސުއޫދު ދެއްކެވި ވާހަކަތަކާއި ގުޅިގެން އެބޭފުޅާއާއި ދެކޮޅަށް ފިޔަވަޅު އެޅިދާނެކަމަށް ޑިޕާރޓްމަންޓް އޮފް ޖުޑީޝަލް އެޑްމިނިސްޓްރޭޝަން (ޑީޖޭއޭ) އިން ބުނެފިއެވެ.\nޑީޖޭއޭއިން މިހެން ބުނީ އެ އިދާރާއިން މިއަދު ބޭއްވި ނޫސްވެރިންގެ ބައްދަލުވުމެއްގައެވެ.\nމި ބައްދަލުވުމުގައި ވާހަކަފުޅު ދައްކަވަމުން ޖުޑިޝަލް އެކަޑަމީގެ ޗާންސެލަރު އަހުމަދު މާޖިދު ވިދާޅުވީ ސުއޫދު ދެއްކެވި ވާހަކަތަކުގެ ތަފްސީލް ހިއްސާކުރުމަށް އެދުމުންވެސް އެކަމަށް އިންކާރުކޮށްފައިވާކަމަށެވެ.\nއެހެންކަމުން ސުއޫދު ދެއްކެވި ވާހަކަތަކަކީ ސާބިތު ނުހިފޭ ގޮތަށް އަދި ފަނޑިޔާރުންގެ އަގު ވައްޓާލެވޭ ފަދަ ވާހަތަކެއް ކަމަށް ބެލެވިދާނެކަމަށް މާޖިދު ވަނީ ވިދާޅުވެފައެވެ. މިއީ ކޯޓުގެ ހުރުމަތް ކަނޑާލުމަށް ދެއްކި ވާހަކަތަކެއް ކަމަށް ބެލެވިދާނެ ކަމަށާއި ސުއޫދުގެ އެ ވާހަކަތަކާ ގުޅޭގޮތުން އޭނާއާ މެދު ފިޔަވަޅު އަޅަން ހުރަހެއް ނެތްކަމަށް އޭނާ ވަނީ ވިދާޅުވެފައެވެ. އެކަމާއި ގުޅިގެން އޭނާއާއި ދެކޮޅަށް ފިޔަވަޅެއް އަޅާނެތޯ ސީދާކޮށް މާޖިދު ވިދާޅުވެފައެއް ނުވެއެވެ.\nޑީޖީއޭ އިން ވަނީ ސުއޫދުގެ ތުހުމަތުތަކުގެ ހަގީގަތް ހޯދުމަށް ޚާއްސަ ކޮމެޓީއެއް އެކުލަވާލާފައެވެ.\nސުއޫދު އަކީ މީހުންނަށް ބޮރުދައްކައިގެން ބޮޑު ސުރުހީ ހޯދަން އުޅޭމީހެއް،\nފިއަވަޅު އަލަންޖެހޭނެ، އެހެންނޫނީ އެހެން މިހުންގެ ހައްގައް ސުއޫގު އަރާގަންނާނެ،\nނުކެރޭނެ ފިޔަވަޅުއަޅާކަށް. ތިބޭފުޅުން ހުކުމްކުރަމުންގެންދަނީ ރައީސްގެ އޯޑަރަށް. ޢެހެންވީމާ ސުޢޫދުއާ ދޭތެރޭ ފިޔަވަޅުއަޅާކަށް ނުކެރޭނެ


އެއް އަހަރު ދުވަހުގެ މުއްދަތައް އޭސީ މަރާމާތުކޮށް ބަލަހައްޓައިދޭނެ ފަރާތެއް ހޯދަން ބޭނުންވެއްޖެ\nހ.އޯކިޑް ބިލްޑިންގގެ ހަތަރެއް އަދި ފަސް ވަނަ ފްލޯގައި ހިންގާ މި އޮތޯރިޓީގެ ޑިޕާޓްމަންޓުތަކުގެ އޭސީތައް 01 (އެކެއް) އަހަރު ދުވަހުގެ މުއްދަތަށް އެއްބަސްވުމެއްގެ ދަށުން މަރާމާތުކޮށް ބަލަހައްޓައި ދޭނެ ފަރާތެއް ހޯދުމަށް 25 ނޮވެންބަރު 2020 ގައި ކުރި ނަންބަރު IUL)220-AS/1/2020/30) ފުރަތަމަ އިޢުލާނު ބާތިލުކޮށް މި މަސައްކަތް ކޮށްދޭނެ ފަރާތެއް ހޯދުމަށް އަލުން އިޢުލާނުކުރަމެވެ.\nވީމާ މި މަސައްކަތް ކުރެއްވުމަށް ޝައުޤުވެރިވެވަޑައިގަންނަވާ ފަރާތްތަކުން ތިރީގައި މި ދަންނަވާ ތާރީޚުތަކުގައި މި އޮތޯރިޓީގެ ދެވަނަ ފަންގިފިލާއަށް ވަޑައިގެން މަޢުލޫމާތު ސާފުކުރެއްވުމަށްފަހު، އަންދާސީހިސާބު ހުށަހެޅުއްވުން އެދެމެވެ.\n05 ޖަނަވަރީ 2120\n08 ޖުމާދަލްއޫލާ 1442\nސުންގަޑި: 29 ޑިސެންބަރު 2020 1500


Suspatis ge kulhuntherin Fathaha Mall gai\nސަސްޕަޓީސްގެ ކުޅުންތެރިން ފަތަހަ މޯލްގައި\nސަސްގެ ކުޅުންތެރިން ފަތަހަ މޯލްގައި -- އަވަސް ފޮޓޯ\nދިވެހިންގެ އުފެއްދުންތަކާއި އާންމު ދިރިއުޅުމުގައި ބޭނުންކުރާ ގިނަ ބާވަތްތަކެއް ތަކެތި އެއްތާކުން ހޯދަން ބޭނުންނަމަ އެ ފުރުސަތު އެންމެ ފަހިކޮށް އޮތީ މާވެޔޮމަގުގައި ހުޅުވާފައިވާ "ފަތަހަ މޯލް" އިންނެވެ. ތިން ފްލޯގެ މައްޗަށް އެކުލެވޭ އެ ފިހާރައިން ވަރަށް ގިނަ ބާވަތްތަކެއްގެ މުދާ އަގުހެޔޮކޮށް ލިބެން އެބަހުއްޓެވެ. ދިވެހިންގެ މެދުގައި ބޮޑު މަގުބޫލު ކަމެއް އޮތް "ފަތަހަ" އިން އެންމެ ފަހުން ހުޅުވި ފިހާރައަކީ "ފަތަހަ މޯލް" އެވެ.\nމިފަހަރު އާންމުންގެ ނަޒަރު "ފަތަހަ މޯލް" އަށް ހުއްޓިފައި މިވަނީ ފުރަތަމަ ޑިވިޝަންގައި މުޅިން އަލަށް ވާދަ ކުރަމުންދާ ސުޕަ ޔުނައިޓެޑް ސްޕޯޓްސް (ސަސްޕަޓީސް) ގެ ކުޅުންތެރިން އެ ފިހާރައަށް ކުރި ޒިޔާރަތަށެވެ. "ފަތަހަ" އަކީ ސަސްޕަޓީސްގެ މެއިން ސްޕޮންސަރެވެ.\nސަސްގެ ކުޅުންތެރިން ފަހަތަށް މޯލްގައި -- އަވަސް ފޮޓޯ\nސަސްގެ ކުޅުންތެރިން އެ ފިހާރައަށް ކުރި ޒިޔާރަތުގެ ތެރެއިން ނަގާފައިވާ ފޮޓޯތައް މިއަދު ސޯޝަލް މީޑިއާއަށް ދޫކޮށްލުމުން އާންމުންގެ ބޮޑު ތަރުހީބެއް ވަނީ ލިބިފައެވެ. ކުޅިވަރުގެ ދަނޑުން ފާހަގަކޮށްލެވޭ ކުޅުންތެރިން ލޯކަލް ވިޔާފަރި ބުރޭންޑް "ފަތަހަ" ގެ މައި ފިހާރައަށް ޒިޔާރަތްކޮށް އެ ތަނުން ލިބެން ހުރި ތަކެތި އެކި ގޮތްގޮތަށް އާންމުންނަށް ދައްކާލާފައިވެއެވެ. މިކަން ވީ ގިނަ ބައެއްގެ ނަޒަރުގައި ވަރަށް ތަފާތު ކަމަކަށެވެ. ވަރަށް ސަޅި ކަމަކަށެވެ.\nބައެއް ކުޅުންތެރިން ތިބީ ހުނިގާނާ ގޮޑީގައި އިށީންދެ ހުނިގާނާށެވެ. ބައެއް ކުޅުންތެރިން ފެނުނީ ރޮށި ދަމާ ގޮނޑިއާ މޯ އަދި ބަދިގޭގައި ބޭނުންކުރާ އެކި ބާވަތްތަކުގެ ތަކެތި ހިފައިގެންނެވެ. ގޭތެރޭގައި ބޭނުންކުރާ ތަފާތު ސާމާނުތަކާއި ކާބޯތަކެތި ގުދަން ކުރުމުގައި ބޭނުންކުރާ ތަފާތު އައިޓަމްތައް އެކި ގޮތްގޮތަށް ހިފައިން ކުޅުންތެރިން ތިބުންވީ ގިނަ ބަޔަކު ވަރަށް ޝައުގުވެރި ކަމަކަށެވެ.\nއެންމެ ގިނަ ބަޔަކަށް ކަމުދިޔައީ ސަސްގެ ބިދޭސީ ކުޅުންތެރިޔާ ހުނިގާނަށް އިން މަންޒަރު ފެންނަ ފޮޓޯއެވެ. ވަރަށް ގިނަ މީހުން އެ ފޮޓޯއަށް ޝައުގުވެރިކަމާއެކު ކޮމެންޓް ކޮށްފައިވެއެވެ.\n"ފަތަހަ މޯލް"ގެ އެއް ފްލޯ މިހާރު ހާއްސަ ކޮށްފައި ވަނީ ރީތިވާ ސާމާނަށެވެ. ދިވެހިންގެ މެދުގައި މަގުބޫލު ބްރޭންޑް ތަކުގެ ވަރަށް ގިނަ އަދަދެއްގެ ރީތިވާ ސާމާނުގެ އޮރިޖިނަލް އެ ފިހާރައިން ލިބެން އެބަހުއްޓެވެ. ސަސްގެ ކުޅުންތެރިން ވަނީ "ފަތަހަ" އިން ލިބެން ހުރި ރީތިވާ ސާމާނުވެސް ތަފާތު ޕޯސްތަކުގައި ތިބެ ބެލުންތެރިންނަށް ދައްކާލާފައެވެ.\n"ސަރުކާރު ހިނގަނީ އައިސްމަތީ ބުދެއްހެން"


Alah fashaa viyafaari thakaai project thakah SDFC in dhookuraa loanthah medhukan'daalaifi - AO News\nއަލަށް ފަށާ ވިޔަފާރިތަކާއި ޕްރޮޖެކްޓްތަކަށް އެސްޑީއެފްސީއިން ދޫކުރާ ލޯނުތައް މެދުކަނޑާލައިފި\nކޮވިޑް-19 އާ ގުޅިގެން އަލަށް ފަށާ ވިޔަފާރިތަކާއި މަޝްރޫޢުތަކަށް އެސް އެމް އީ ޑިވެލޮޕްމަންޓް ފައިނޭންސް ކޯޕަރޭޝަން (އެސްޑީއެފްސީ) އިން ދޫކުރާ ލޯނުތައް މެދުކަނޑާލައިފި އެވެ.\nއެސްޑީއެފްސީން މިއަދު ކުރި އިއުލާނެއްގައި ބުނެފައި ވަނީ މިހާރު ދުނިޔޭގައި ފެތުރެމުންދާ ކޮވިޑް-19 އާ ގުޅިގެން 26 މާރިޗު 2020 އިން ފެށިގެން އަލަށް ފަށާ ވިޔަފާރިތަކާއި ޕްރޮޖެކްޓްތަކަށްލޯނަށް އެދި ހުށަހަޅާ ފޯމު ބަލައިގަތުން މެދުކަނޑާލާފައިވާ ކަމަށެވެ.\nމީގެ އިތުރުން އެސްޑީއެފްސީން ބުނީ އެ ކޯޕަރޭޝަނުން މިވަގުތަށް އިސްކަންދެނީ ކޮވިޑް-19 އާ ގުޅިގެން މިހާރު ހިންގަމުންގެންދާ އެންމެ ކުދި، ކުދި އަދި މެދުފަންތީގެ ވިޔަފާރިތަކަށް ދިމާވެފައިވާ މާލީ ދަތިތަކުން އަރައި ގަތުމަށް އިތުރު ފުރުސަތުތަކެއް ފަހިކޮށްދިނުން ކަމަށްވާތީ ދިވެހިރާއްޖޭގެ އިޤްތިޞާދީ ޙާލަތަށް އަންނަމުންދާ ބަދަލުތަކަށް ބެލުމަށްފަހު އަލަށް ފަށާ ވިޔަފާރިތަކާއި ޕްރޮޖެކްޓްތަކަށް ލޯނަށް އެދި ހުށަހެޅޭނެ ތާރީޚެއް ޢިއުލާން ކުރެވޭނެ ކަމަށެވެ.\nއެ ކޯޕަރޭޝަނުން ދޫކުރާ ލޯނުތަކާއި ގުޅޭ އިތުރު މަޢުލޫމާތު އެ ކުންފުނީގެ ވެބްސައިޓް މެދުވެރިކޮށް ލިބޭނެއެވެ.\nއެސްޑީއެފްސީ އަކީ މިސަރުކާރުގެ އެއް ވަޢުދު ކަމުގައިވާ އެންމެ ކުދި، ކުދި އަދި މެދު ފަންތީގެ ވިޔަފާރިތަކަށް ދިމާވާ ދަތިތައް ހައްލުކުރުމަށްޓަކައި ފަސޭހައިން ލޯނު ލިބޭނެ މަގެއް ހަމަޖައްސަވައިދެއްވުމުގެ ގޮތުން ޤާއިމްކުރެވިފައިވާ ކުންފުންޏެކެވެ. އެ ކުންފުނީގެ މައިގަނޑު މަޤްޞަދަކީ ދިވެހިރާއްޖޭގައި އަލަށް އުފައްދާ އަދި ކުރިއަރަމުން އަންނަ ކުދި އަދި މެދު ފަންތީގެ ވިޔަފާރިތަކަށް ބޭނުންވާނެ މާލީ އެހިތެރިކަން ފޯރުކޮށްދިނުމުގެ ގޮތުން ތަފާތު އިޤްތިޞާދީ ދާއިރާތަކަށް އަމާޒުކޮށް ލުއިގޮތަކަށް ލިބޭނޭ ލޯނު ތައާރަފްކޮށް އެމަސައްކަތް ދެމެހެއްޓެނިވި ގޮތެއްގައި ކުރިޔަށް ގެންދިޔުމެވެ.\nއެ ކުންފުނިން ކުދި، ކުދި އަދި މެދު ފަންތީގެ ވިޔަފާރިތަކަށް ހަ ލޯނެއް ދޫކުރެއެވެ.\nކުދި އަދި މެދުފަންތީގެ ވިޔަފާރިއެސް އެމް އީ ޑިވެލޮޕްމަންޓް ފައިނޭންސް ކޯޕަރޭޝަންއެސްޑީއެފްސީވިޔަފާރި\nދިވެހި ރުފިޔާގައި ބޭނުންކުރާނޭ ހާއްސަ ނިޝާނެއް ފަރުމާ ކުރާނެ ފަރާތެއް ހޯދަން އިއުލާންކޮށްފި\nމާލޭ ވިޔަފާރި ބަނދަރުގައި ނުގެންގޮސް ހުރި މުދާތައް ނީލަން ކިޔަނީ\n31 ވިޔަފާރިއެއް އިކޮނޮމިކް މިނިސްޓްރީން ބާތިލްކޮށްފި


ޢީދު ނަމާދަކީ ގަދަވެގެންވާ ސުންނަތް ނަމާދެއް\nމިނަމާދު ސުންނަތް ވެގެންވަނީ ޖަމާޢަތުގައި\nއެކަހެރިކޮށް ވެސް ކުރެވިދާނެ\n12 މެއި 2021 | ބުދަ 11:09\nމީގެ ކުރިން ކުރި އީދު ނަމާދެއްގެ ތެރެއިން\nޢީދު ނަމާދަކީ ގަދަވެގެންވާ ސުންނަތް ނަމާދެކެވެ. މިއީ ޝާފިޢީ މަޛްހަބާއި މާލިކީ މަޛްހަބާއި ޙަނަފީ މަޛްހަބުގެ ވެސް ރައުޔެވެ. އެހެނަސް އިމާމު އަބޫ ޙަނީފާގެ އެއްބަސްފުޅަކީ އަދި އަޙްމަދުގެ މަޛްހަބަކީ މިއީ ކިފާޔަތުގެ ފަރުޟެއް ކަމަށެވެ. ފިޠުރު ޢީދާއި އަޟްޙާ ޢީދެވެ. މި ނަމާދު ސުންނަތް ވެގެންވަނީ ޖަމާޢަތުގައެވެ. އެކަހެރިކޮށް ވެސް ކުރެވިދާނެއެވެ. ފިރިހެނުންނަށާއި އަންހެނުންނަށާއި ކުޑަކުދިންނަށެވެ. ހަމައެކަނި ޝަހަރުގައި ދިރިއުޅޭ މީހުންނަށެވެ. ވިލެޖްތަކުގެ މީހުންނަށް ހުކުރު ނަމާދު ނޯންނަ ފަދައިން ޢީދު ނަމާދުވެސް ސުންނަތް ވެގެން ނުވެއެވެ. ނަމަވެސް ވިލެޖްގެ މީހުން ޝަހަރަށް އައިސް އެތާގެ ޖަމާޢަތުގައި ބައިވެރިވެ ނަމާދު ކުރުމީ ސުންނަތެކެވެ. އަދި އެކަހެރިކޮށްވެސް ކުރެވިދާނެއެވެ.\nސުންނަތް ވެގެންވަނީ ޢީދު ނަމާދު ޖަމާޢަތުގައި ކުރުމެވެ. މިއީ ޞައްޙަ ޙަދީޘުތަކުގައި އަންނަ ފަދައިން ދީނުގެ ޢިލްމުވެރިން އެކަމަށް އެއްބަސްވެ ވަޑައިގެންފައިވާ ކަމެކެވެ. އެހެނަސް ޖަމާޢަަތަށް ނުދެވޭ މީހާ އެކަހެރިކޮށް ކުރުމީ ޝާފިޢީ މަޛްހަބުގައި ހުއްދަ ވެގެންވާ ކަމެކެވެ. އެހެންނަމަވެސް ބައެއް މަޛްހަބުތަކުގައި އެގޮތަށް ޢީދު ކުރުމެއް ނޯވެއެވެ. އިމާމު ޝާފިޢީގެ އަރިހުން އިމާމު ނަވަވީ ނަގުލު ކުރަށްވާފައި ވެއެެވެ. [تُشْرَعُ صَلَاةُ الْعِيدِ لِلْحُرِّ وَالْعَبْدِ وَالْمُسَافِرِ وَالْمَرْأَةِ وَالْمُنْفَرِدِ فِي بَيْتِهِ أَوْ فِي غَيْرِهِ] މާނައީ: ޢީދުނަމާދު މަޝްރޫޢު ވެގެންވަނީ މިނިވަން މީިހާއަށާއި އަޅުމީހާއަށާއި ދަތުރުވެރިޔާއަށާއި އެކަނި ނަމާދުކުރާ މީހާއަށް ވެސް ގޭގައްޔާއި އެނޫން ތަންތާގައި ކުރުމަށް އޮންނަ އަޅުކަމެއްގެ ގޮތުގައެވެ.\nމިނަމާދު އިމާމު އަބޫ ޙަނީފާއާއި އެނޫން ބައެއް ބޭކަލުންގެ އަރިހުގައި އެކަހެރިކޮށް ނުކުރެވޭނެއެވެ. އެއީ އެބޭކަލުންގެ އަރިހުގައި އެނަމާދުގެ ޝަރުޠު ފުރިހަމަ ނުވާތީއެވެ. އަނަސްގެފާނުންގެ ކިބައިން އިމާމު ބައިހަޤީއާއި އިބްނި އަބީ ޝައިބާ ނަގުލު ކުރަށްވާފައިވެއެވެ. [كَانَ أَنَسٌ إِذَا فَاتَهُ الْعِيدُ مَعَ الْإِمَامِ جَمَعَ أَهْلَهُ فَصَلَّى بِهِمْ مِثْلَ صَلَاةِ الْإِمَامِ فِي الْعِيدِ] މާނައީ: އަނަސްގެފާނުންގެ ކިބައިން ޢީދު ނަމާދުގެ ޖަމާޢަތް އެޅިއްޖެ ހިނދެއްގައި އެކަލޭގެފާނު ގޭގެ ބޭފުޅުން ޖަމާކުރަށްވައިގެން އެބޭފުޅުން ލައިގެން އިސްވެ ނަމާދު ކުރަށްވާ ކަަމަށެވެ. އޭރު އެކަލޭގެފާނު ޢީދު ކުރަށްވަނީ އިމާމު މީހާވެސް ނަމާދު ކުރިފަދައިންނެވެ. އެބަހީ ދެރަކްޢަތް ނަމާދެވެ.\nކޮރޯނާގެ ބަލި ޙާލަތުގައި ނަމާދު ކުރުން\nޢީދު ނަމާދަށް ޖަމާޢަތަށް ދިއުން މިދުވަސްވަރު އުނދަގޫ ކަމަކަށް ވުމީ އެކަށީގެންވާ ކަމެކެވެ. ޖަމާޢަތަށް ދެވޭނަމަ މޮޅުގޮތަކީ ޖަމާޢަތަށް ދިއުމެވެ. އެކަމަކު ޞިއްޙީ ދާއިރާއިން ޢާއްމުކޮށް ގައިދުރުމަށް އަންގަވާ ފަދައިން ގަައިދުރުކުރަން ވާނެއެވެ. މާސްކު ބޭނުންކުރުމަކީ އެއްވެސް މައްސަލައެއްއޮތް ކަމެއްނޫނެވެ. ސަޖިދަކުރާ ތަނުގައި ނޭފަތް ޖެއްސުމަކީ ސުއްނަތެކެވެ. ތިމާގެ އަމިއްލަ މުސައްލައަށް ސަޖިދަ ކުރާނަމަ މާސްކު ތިރިކޮށްލާފައި އެސުންނަތް އަދާކުރެވޭތޯ ބައްލަވާށެވެ. ދެން ސަޖިދައިން ތެދުވަމުން މާސްކު އުފުލައިލާށެވެ. މިއިން އެއްވެސް ގޮތަކީ ތިމާ ކަންބޮޑުވާން ޖެހޭ ކަންކަމެއް ނޫނެވެ.\nޢީދުނަމާދުގައި ހިމެނެނީ ކިތައް ރަކްޢަތް\nދީނުގެ އެންމެހައި ޢިލްމުވެރިން އިޖްމާޢު އެއްބަސްވާ ގޮތުގައި ޢީދު ނަމާދުގައި އޮންނަނީ ދެރަކްޢަތެވެ. މާތް ﷲ ރުއްސުންލެއްވި އިބްނި ޢައްބާސްގެ އަރިހުން އިމާމު ޝާފިޢީއާއި ބުޚާރީއާއި މުސްލިމު ރިވާކުރަށްވާފައި ވެއެވެ. [عَنْ ابْنِ عَبَّاسٍ رَضِيَ اللَّهُ عَنْهُمَا أَنَّ النَّبِيَّ صَلَّى اللَّهُ عَلَيْهِ وَسَلَّمَ صَلَّى يَوْمَ الْعِيدِ رَكْعَتَيْنِ لَمْ يُصَلِّ قَبْلَهَا وَلَا بَعْدَهَا] މާނައީ: ކީރިތި ރަސޫލާ ޢީދުނަމާދުގައި ކުރަށްވަނީ ދެރަކްޢަތެވެ. އެނަމާދުގެ ކުރިއަކުންވެސް އަދި ފަހަކުންވެސް އެހެން ނަމާދެއް ނުކުރަށްވައެވެ.\nމާތް ﷲ ރުއްސުންލެއްވި އިބްނި މަސްޢޫދާއި އެނޫން ބައެއް ބޭކަލުން ވިދާޅުވަނީ ޢީދު ނަމާދު ފާއިތުވެއްޖެއްޔާ ނުވަަތަ ޤަޟާ ކުރާނަމަ ކުރަންވާނީ ހަތަރު ރަކްޢަތް ކަމަށެވެ. ޙަންބަލީ މަޛްހަބުގައި ވެސް އޮންނަނީ ހަތަރު ރަކްޢަތެވެ. އިމާމު އިބްނި ޤުދާމާ އަލްމުޣްނީގެ 2/279 ގައި ވިދާޅުވެފައި ވެއެވެ. [وَمَنْ فَاتَتْهُ صَلَاةُ الْعِيدِ صَلَّى أَرْبَعَ رَكَعَاتٍ، كَصَلَاةِ التَّطَوُّعِ، وَإِنْ أَحَبَّ فَصَلَّ بِسَلَامٍ بَيْنَ كُلِّ رَكْعَتَيْنِ .وَجُمْلَتُهُ أَنَّ مَنْ فَاتَتْهُ صَلَاةُ الْعِيدِ فَلَا قَضَاءَ عَلَيْهِ] މާނައީ: ޢީދުނަމާދު ފާއިތު ވެއްޖެއްޔާ ސުއްނަތް ނަމާދު ކުރާފަދައިން ހަތަރު ރަކްޢަތް ކުރާށެވެ. ބޭނުންނަމަ ދެރަކްޢަތުން ދެރަކްޢަތުން ދެސަލާމުން ވެސް ކުރެވިދާނެއެެވެ. އަދި ހަތަރު ރަކްޢަތް އެއްފަހަރާ އެއް ސަލާމުންވެސް ކުރެވިދާނެއެވެ. އަދި ޖަމާޢަތް ނުލިބިއްޖެނަމަ ޢީދު ނަމާދު ޤަޟާކުރުމެއް ނޯންނާނެއެވެ. އިބްނި މަސްޢޫދާއި އިމާމު އަޙްމަދު ޤިޔާސް ކުރަށްވަނީ ހުކުރު ނަމާދަށެވެ. ހުކުރު އެޅިއްޖެމީހާއަށް ކުރުން އޮންނަނީ ހަތަރު ރަކްޢަތެވެ. އަޅުގަނޑުމެންގެ ދަލީލަކީ ޢީދު ނަމާދުގެ ރަކްޢަތްތަކުގެ ޢަދަދު ކީރިތި ރަސޫލާގެ އަރިހުން ސާބިތުވަނީ ދެރަކްޢަތް ކަމަށާއި ހުކުރު ނަމާދަކާ ޢީދު ނަމާދަކާ ގުޅުމެއް ނެތް ކަމަށެވެ. މިހެނީ ހުކުރު ނަމާދަކީ މެންދުރު ނަމާދުގެ ބަދަލު ކަމުގައިވާތީ ހުކުރު ނުލިބޭ މީހާއަށް ނުވަތަ ހުކުރު ވާޖިބު ނޫން މީހާއަށް ހުކުރު ނުކުރާނަމަ ކުރުން އޮންނަނީ މެންދުރު ނަމާދެވެ. މިއާޚިލާފަށް ޢީދުނަމާދަކީ ވަކި ނަމާދެއްގެ ބަދަލުގައި ކުރެވޭ ނަމާދެއް ނޫނެވެ.\nމިގޮތުން އިމާމު އިބްނި ސީރީނާއި މާލިކާއި ނަޚްޢީއާއި ޢަޠާއާއި ޤަތާދާއާއި އިބްނިޖަރީރާއި އެނޫންވެސް ވަރަށް ގިނަ ތާބިޢީ ބޭކަލުން ވިދާޅުވަނީ ޢީދު ނަމާދު ފާއިތުވާ މީހާ ނުވަތަ ޤަޟާކުރާ މީހާއަށް އޮންނަނީ ދެރަކުޢަތް ކަަމަށެވެ. އިމާމު ބުޚާރީ ޞަޙީޙު ބުޚާރީގައި ވިދާޅުވެފައި ވެއެވެ. [يَقُولُ الْإِمَامُ الْبُخَارِيُّ: بَابُ إِذَا فَاتَهُ الْعِيدُ يُصَلِّي رَكْعَتَيْنِ وَكَذَلِكَ النِّسَاءُ وَمَنْ كَانَ فِي الْبُيُوتِ وَالْقُرَى لِقَوْلِ النَّبِيِّ صَلَّى اللَّهُ عَلَيْهِ وَسَلَّمَ هَذَا عِيدُنَا أَهْلَ الْإِسْلَامِ وَأَمَرَ أَنَسُ بْنُ مَالِكٍ مَوْلَاهُمْ ابْنَ أَبِي عُتْبَةَ بِالزَّاوِيَةِ فَجَمَعَ أَهْلَهُ وَبَنِيهِ وَصَلَّى كَصَلَاةِ أَهْلِ الْمِصْرِ وَتَكْبِيرِهِمْ وَقَالَ عِكْرِمَةُ أَهْلُ السَّوَادِ يَجْتَمِعُونَ فِي الْعِيدِ يُصَلُّونَ رَكْعَتَيْنِ كَمَا يَصْنَعُ الْإِمَامُ وَقَالَ عَطَاءٌ إِذَا فَاتَهُ الْعِيدُ صَلَّى رَكْعَتَيْنِ] މާނައީ: މީހާއަށް ޢީދު ނަމާދު ވާހިނދު ކުރުން އޮންނަނީ ދެރަކްޢަތެވެ. ހަމައެހެންމެ އަންހެނުންނާއި ނަމާދަށް ނުދެވި ގޭގައިތިބި މީހުންނާއި ވިލެޖްތަކުގެ މީހުންވެސްމެއެވެ. ކީރިތި ރަސޫލާ ޙަދީޘު ކުރަށްވާފައިވާ ފަދައިންނެވެ. މިއީ ތިމަންމެން މުސްލިމުންގެ ޢީދެވެ. ދެން ބުޚާރީ ވިދާޅުވެފައި ވެއެވެ. ރިވާޔަތުގައި އަންނަނީ މާތް ﷲ ރުއްސުންލެއްވި އަނަސްގެފާނު އެކަލޭގެފާނުންގެ އަޅު އިބްނި އަބީ ޢުތުބާއަށް އެންގެވި ކަމަށްވަނީ ގޭގެ އެއްކާރިފަށުގައި އަނބިކަނބަލުންނާއި ބޭފުޅުން ޖަމާކުރެއްވުމަށެވެ. ދެން އެކަލޭގެފާނު އެއެންމެންނާއެކު އިމާމުމީހާ ޢީދުކުރާފަދައިިން ނަމާދުކުރެއްވިއެވެ. އަދިވެސް ބުޚާރީ ވިދާޅުވެފައި ވަނީ އިމާމުޢަޠާ ވިދާޅުވާގޮތުގައި ޢީދުގައި އޮންނަނީ ދެރަކްޢަތް ކަމަށެވެ. އިމާމު ޝާފިޢީ ވިދާޅުވެފައި ވެއެވެ. މީހަކު ޢީދަށް އައިއިރު ނަމާދު ނިމިއްޖެ ކަމުގައިވާނަމަ އޭނާ ބޭނުމިއްޔާ މިސްކިތުގައި ނަމާދު ކުރާނީއެވެ. ނޫންނަމަ އޭނާ ބޭނުންތަނެއްގަައި ނަމާދު ކުރެވިދާނެއެވެ.\nޢީދުނަމާދު ކުރާގޮތައި އިތުރު ތަކްބީރު ކިޔާނެގޮތް\nޢީދުނަމާދު ކުރާނީ ޢާއްމު ނަމާދު ކުރާގޮތަށެވެ. ބަންގިއެއް ޤަމަތެއް ދިނުމެއް ނޯންނާނެއެވެ. އެހެންނަމަވެސް ނަމާދަށް ސަފުހެދުމަށްޓަކައި [الصَّلَاةُ جَامِعَةٌ] ކިޔާލުމަކީ ސުއްނަތެކެވެ. ދެން ޢާއްމު ނަމާދު ކުރާގޮތަށް ކުރާނީއެވެ. މިގޮތަށް ކުރާއިރު ފުރަތަމަ ރަކްޢަތުގައި ހަށަންބަން ތަކްބީރުގެ އިތުރުން ހަތް ތަކްބީރު ކިއުމާއި ދެވަނަ ރަކްޢަތުގައި ސަޖިދައިން ތެދުވާ ތަކްބީރުގެ އިތުރުން ފަސް ތަކްބީރު ކިއުމީ ސުއްނަތް ވެގެންވާ ކަމެކެވެ. މިތަކްބީރުތައް ކިޔަންވާނީ ކޮންމެ ރަކްޢަތެއްގައި ވެސް އަލްޙަމްދު ކިޔަވަން ފެށުމުގެ ކުރިންނެވެ. ކޮންމެ ތަކްބީރެއް ކިޔާވަގުތު ދެއަތް ދެކޮނޑާ ހަމައަށް އުފުލުމަކީ ސުއްނަތެކެވެ. ބައެއް މަޛްހަބުގައި ތަކްބީރުކިއުން އޮންނަނީ ސޫރަތް ކިޔެވުމަށްފަހުގައެވެ. ޙަނަފީ މަަޛްހަބުގައި އޮންނަނީ ފުރަތަމަ ރަކްޢަތުގައި އިތުރު ފަސް ތަކްބީރެވެ. ދެވަނަ ރަކްޢަތުގައި އިތުރު ތިން ތަކްބީރެވެ. އަޅުގަނޑުމެންގެ ދަލީލަކީ އިމާމު އަބޫ ދާއޫދާއި ޙާކިމު ޞައްޙަ ސަނަދުން މާތް ﷲ ރުއްސުންލެއްވި ޢަބްދު ﷲ އިބްނި ޢަމްރުގެ ކިބައިން ރިވާކުރަށްވާފައިވާ މިރިވާޔަތެވެ. އަދި މިރިވާޔަތް ޢަބްދު ﷲ ފިޔަވައި އެނޫން ގިނަ ޞަޙާބީންގެ އަރިހުންވެސް ރިވާވެފައިވާ ކަމަށެވެ. [إِنَّ رَسُولَ اللَّهِ صَلَّى اللَّهُ عَلَيْهِ وَآلِهِ وَسَلَّمَ كَانَ إِذَا خَرَجَ إِلَى الْعِيدَيْنِ ..، ثُمَّ يَبْدَأُ بِالصَّلَاةِ قَبْلَ الْخُطْبَةِ، ثُمَّ كَبَّرَ فِي الْأُولَى سَبْعًا قَبْلَ الْقِرَاءَةِ ، وَفِي الْآخِرَةِ خَمْسًا قَبْلَ الْقِرَاءَةِ، ثُمَّ خَطَبَ النَّاسَ] މާނައީ: ކީރިތި ރަސޫލާ ޢީދު ނަމާދަށް ނިކުމެ ވަޑައިގަންނަވަތެވެ. ދެން ޚުޠުބާ ދެއްވުމުގެ ކުރިން ނަމާދަށް ފަށްޓަވަތެވެ. ފުރަތަމަ ރަކްޢަތުގައި ހަށަންބަން ތަކްބީރަށް ފަހުކިޔަވާ ވިދާޅުުވުމަށް ފެއްޓެވުމުގެ ކުރިން ހަތްފަހަރު ތަކްބީރު ވިދާޅުވެތެވެ. އަދި ދެވަނަ ރަކްޢަތަށް ތެދުވެ ވަޑައިގެން (ސަޖިދައިން ތެދުވަމުން ކިޔާ ތަކްބީރުގެ އިތުރުން) ކިޔަވާ ވިދާޅުވާން ފެއްޓެވުމުގެ ކުރިން އިތުރު ފަސް ތަކްބީރު ވިދާޅުވެތެވެ. އެއަށްފަހު ނަމާދުން ނިމިވަޑައިގެން ޚުޠްބާ ދެއްވަތެވެ. މިތަކްބީރުތަކަކީ އިތުރު ތަކްބީރުތައް ކަމުގައި ވާތީ ހަނދާންނެެތިވެ އުނިއިތުރު ވެއްޖެނަމަ ޔަޤީންވާ ގޮތަކަށް ޢަދަދު ހަމަކުރީމަ ނިމުނީއެވެ. ކުށުސަޖިދަ ކުރާކަށް ނުޖެހޭނެއެވެ. އަދި ކިޔަވަން ފެށުމުގެ ކުރިން ތަކްބީރު ކިއުން ހަނދާން ނެތިއްޖެނަމަ ކިޔަވައި ނިމިގެން ރުކޫޢަށް ދިއުމުގެ ކުރިން ތަކްބީރުތައް ކިޔާލުމުން ފުދޭނެއެވެ.\nގިނަ ދަންނަބޭކަލުންގެ އަރިހުގައި ހަތް ތަކްބީރާއި ފަސް ތަކްބީރު އޮތް ކަމުގައި ވިއަސް އިމާމު އަބޫ ޙަނީފާގެ އަރިހުގައި އޮންނަނީ ފަސް ތަކްބީރާއި ތިން ތަކްބީރެވެ. އަދި ކިއުން އޮންނަނީވެސް ޤުރުއާން ކިޔަވައިގެން ރުކޫޢަށް ދިއުމުގެ ކުރިންނެވެ. މިއިންކޮންމެ ގޮތެއްވެސް ރަނގަޅުވާނެއެވެ. ނަމަވެސް އައުލާގޮތަކީ ކުރީގައި ބަޔާންވެދިޔަ ގޮތެވެ.\nޢީދުނަމާދުގެ ވަގުތަކީ އިރުއެރުމަށްފަހު ލޮންސިއެއް ހައިމިންވަރު އިރު އުފުލުމުން ފެށިގެން އިރުމެދު ޖެހުމާ ދޭތެރެއެވެ. ފިޠުރު ޢީދު ކުރުން މޮޅުއިތުރީ ލަސްކޮށްލާފައެވެ. ފިޠުރު ޢީދުނަމާދަށް ދާއިރު އެއްޗެއް ކައިގެން ދިއުމަކީ ސުންނަތެކެވެ. މޮޅުއިތުރީ ކަދުރު އޮށަކުން ނާސްތާ ކޮށްލުމެވެ. އަޟްޙާ ޢީދު ކުރުން މޮޅުއިތުރު ވެގެންވަނީ ވީހާވެސް އަވަސްކޮށެވެ. އަދި ނާސްތާ ކުރުން ސުންނަތް ވެގެންވަނީ މިޢީދުގެ ފަހުންނެވެ.\nޢީދު ނަމާދުގައި ކިޔެވުން\nޢީދު ނަމާދުގައި ކިއުމަށް ސުއްނަތް ވެގެންވާ ތަފާތު ސޫރަތްތައް ވެއެވެ. މިގޮތުން ފުރަތަމަ ރަކްޢަތުގައި އަލްޙަމްދަށް ފަހު [سَبِّحِ اسْمَ رَبِّكَ] އަދި ދެވަނަ ރަކްޢަތުގައި އަލްޙަމްދަށް ފަހު [هَلْ أَتَاكَ حَدِيثُ الْغَشِيَةِ] ކިޔެވުމީ ސުންނަތެކެވެ. ކިޔެވުން ސުންނަތް ވެގެންވަނީ ހުކުރު ނަމާދު ފަދައިން ބާރަށެވެ. އިމާމު އައުޒާޢީ ވިދާޅުވަނީ ސިއްރުން ކިވުމަށެވެ. ނަމަސް ސުންނަތުން ސާބިތުވަނީ ބާރަށް ކިޔެވުމެވެ. އަދި މިނޫން ސޫރަތެއް ކިޔަވައިގެން ވެސް ސުންނަތް ޙާޞިލުވާނެއެވެ.\nޢީދުގައި ޚުޠުބާ ދިނުން\nޢީދު ނަމާދުގައިވެސް ހުކުރު ނަމާދު ފަދައިން ޚުޠުބާ ދޭންވާނެއެވެ. އަދި ޚުޠުބާގައި އޮންނަނީ ހުކުރު ފަދައިިން ދެޚުޠުބާއެވެ. އެހެނަަސް ޢީދުގައި ޚުޠުބާ ދިނުމީ ސުއްނަތްވެގެންވާ ކަމެކެވެ. އަދި މިޚުޠުބާ އޮންނަނީ ޢީދު ނަމާދުގެ ފަހުންނެވެ. އެކަހެރިކޮށް ކުރާ މީހާއަށާއި އަންހެނުންނަށް ޚުޠުބާ ދިނުމެއް ނޯވެއެވެ. ގޭގައި ކުދިކުދި ޖަމާޢަތް ކުރާއިރު ޚުޠުބާ ދިނުމެއް ނޯންނާނެއެވެ. އިމާމު ޝާފިޢީ ވިދާޅުވެފައި ވެއެވެ. [وَلَا أُحِبُّ أَنْ يَخْطُبَهُمْ أَحَدٌ فِي الْمِصْرِ إذَا كَانَ فِيهِ إمَامٌ خَوْفَ الْفُرْقَةِ] މާނައީ: ރަށުގެ ބޮޑު މިސްކިތުގައި އިމާމު މީހާ ޚުޠުބާ ދިނުމަށްފަހު ދެން އޭގެ ފަހުން (ޖަމާޢަތް ބޭއްވުނު ކަމުގައި ވިއަސް) ދެވަނަ ފަހަރަށް އަނެއް އިމާމަކު ޚުޠުބާ ދިނުމަކީ ތިމަންކަލޭގެފާނު ރުހިވަޑައިގަންނަވާ ކަމެއް ނޫނެވެ. އެއީ ބައިބައިވުމުގެ ބިރުވެރިކަމުން ސަލާމަތް ވުމުގެ ގޮތުންނެވެ.\nޢީދުގެ ފަހުން ދެ ޚުޠުބާ ދިނުން\nޢީދު ޚުޠުބާ ސުންނަތް ވެގެންވަނީ ޢީދުގެ ފަހުންނެވެ. ޚުޠްބާ ދިނުން ސުންނަތް ވެގެން ވަނީ ދެޚުޠްބާއެވެ. މިއީ ކީރިތި ރަސޫއާއި ހަތަރު ޚަލީފާއިން ކަން ކުރެއްވި ގޮތެވެ. އަދި މިއީ އެންމެހައި އިމާމުން އެއްބަސްވެ ވަޑައިގަންނަވާ މައްސަލައެކެވެ. ޢީދުގައި ދެޚުޠްބާ ދިނުމަކީ މުސްލިމުންގެ މެދުގައި އެހާރާއި މިހާރުގެ އެންމެން އިޖްމާވެފައިވާ މައްސަލައެކެވެ. ހަތަރު މަޛްހަބު އެއްބަސްވާ މައްސަލައެއް މެއެވެ. މިހާރަކަށް އައިސް ބައެއް ޒާހިރީ ގޮތްތައް ފަތުރަން އެޅޭމީހުން ތިމާމެން މަޝްހޫރު ވުމުގެ ބޭނުމުގައި އެއީ އެއް ޚުޠްބާކަމުގައި ދަޢުވާ ކުރެއެވެ. އެމީހުން ބުނަނީ ކީރިތި ރަސޫލާ ޚުޠްބާގެ ދެމެދު އިށީނދެ ވަޑައިގަތްކަން ޞައްޙަމަގުން ސާބިތުވާން ނެތްކަމަށެވެ. އަޅުގަނޑު ބުނާނީ އިތުރު އެކަލޭގެފާނު އިށީނދެ ވަޑައިގަތްކަން ސާބިތުވާން ނެތުމަކީ އެކަލޭގެފާނު އިށީނދެ ވަޑައި ނުގަންނަވާ ކަމުގެ ހެއްކެއް ނޫންކަމަށެވެ. އަދި އެކަލޭގެފާނު ދެޚުޠުބާ ދެއްވާފައި ނެތްނަމަ ހަތަރު ޚަލީފާއިން ފެށިގެން މިއަދާ ހަމަައަށް މުސްލިމުން ދެޚުޠްބާ މަތީ ޤާއިމުވެ ނުތިބީހެވެ.\nޢީދު ނަމާދު ޤަޟާކުރުން\nދަންނަބޭކަލުން ވިދާޅުވަނީ ޢާއްމު ސުންނަތް ނަމާދު ފަދައިން ޢީދު ނަމާދުވެސް ޤަޟާ ކުރެވޭނެ ކަމަށެވެ. މިތާގައި ޤަޟާ ކުރުމޭ ބުނެވެނީ ޢީދު ދުވަހުގެ މެންދުރު ނަމާދުގެ ކުރިން ޢީދު ނުކުރެވޭ ނަމައެވެ. އޭރުން ޤަޟާ ކުރާނީ ވަޅު ޢީދު ދުވަހު ހެނދުނުގައެވެ. އަޟްޙާ ޢީދު ނަމާދު ނުކުރެވޭނަމަ އެެގާރަ ވަނަ ދުވަހާއި ބާރަވަނަ ދުވަހާއި ދެދުވަހުން ކުރެ އެއްދުވަހުގައި ޤަޟާ ކުރެވިދާނެއެވެ. އިމާމު މާލިކުގެ އަރިހުގައި ޤަޟާކުރުމެއް ނޯވެއެވެ. އިމާމު އަބޫ ޙަނީފާ ވިދާޅުވަނީ ރަށުގައި ޢީދުގެ ޖަމާޢަތް ނުބޭއްވޭނަމަ ވަޅު ޢީދު ދުވަހު ޤަޟާކުރާނީއެވެ. އިމާމު އަޙްމަދު ވިދާޅުވަނީ ޤަޟާކުރުމެއް ނޯންނަ ކަމަށެވެ. އިމާމު ޤަތާދާގެ ކިބައިން އިބްނު ޙަޖަރު ނަގުލު ކުރަށްވާފައި ވަނީ ރަށުގައި ބަޔަކު ނުވަތަ ދަތުރުވެރިންތަކެއް ވެސް ނަމާދު ނުުކޮށް ތިބިއްޖެނަމަ އެބައިމީހުން އެއްތަނަކަށްޖަމާވެ އެކަކު އިމާމަކަށް ހުރެ ނަމާދު ކުރެވިދާނެ ކަމަށެވެ.\nޢީދު ތަކްބީރު ކިއުން\nޢީދު ތަކްބީރު ކިއުމަކީ ސުއްނަތެކެވެ. އެއީ [للَّهُ أَكْبَرُ اللَّهُ أَكْبَرُ اللَّهُ أَكْبَرُ] މިފަދައިން ތިންފަހަރު ކިއުމެވެ. ތަކްބީރު ކިޔާނީ ބާރަށެވެ. މިފަދައިން ކިއުމަށް ޢަބްދު ﷲ އިބްނި ޢައްބާސްގެ އަރިހުން ސާބިތުވާ ކަމުގައި އިމާމު ނަވަވީ ލިއުއްވާފައި ވެއެވެ. ތަކްބީރު ކިއުން ސުއްނަތް ވެގެންވަނީ ފަރުޟު ނަމާދުތަކުގެ ފަހުގައެވެ. ރަވާތިބު ސުއްނަތުގެ ފަހުގައި ތަކްބީރު ކީދާނެއެވެ. އެހެންނަަމަވެސް ކީރިތި ރަސޫލާގެ އަރިހުން ޢަމަލުފުޅަކުން ސާބިތުވާކަށް ނެތެވެ. ބަޤަރާ ސޫރަތުގެ 185 އާޔަތުގައި މާތް ﷲ ވަޙީ ކުރަށްވާފައި ވެއެވެ. [وَلِتُكْمِلُوا الْعِدَّةَ وَلِتُكَبِّرُوا اللَّهَ عَلَى مَا هَدَاكُمْ وَلَعَلَّكُمْ تَشْكُرُونَ] މާނައީ: އަދި ތިޔަބައިމީހުން ރޯދަމަހުގެ ރޯދައިގެ ދުވަސްތައް ފުރިހަމަކުރާށެވެ. އެހިނދު ދެން ﷲގެ ނަންފުޅުގައި ތަކްބީރު ކިޔާށެވެ. އެއީ ތިޔަބައިމީހުންނަށް ﷲ ހިދާޔަތު ދެއްވި ކަމަށްޓަކައެވެ. އަދި އެއިލާހު ދެއްވި ނިޢުމަތްތަކަށް ޝުކުރު އަދާކުރުމުގެ ގޮތުންވެސް މެއެެވެ. ތަކްބީރު ކިއުމުގައި އިތުރަށް ބޭނުންނަމަ މިފަދައިން ކިޔާށެވެ. [اللَّهُ أَكْبَرُ اللَّهُ أَكْبَرُ اللَّهُ أَكْبَرُ لاَ إِلَهَ إِلاَّ اللَّهُ وَاللَّهُ أَكْبَرُ اللَّهُ أَكْبَرُ وَلِلَّهِ الْحَمْدُ] މިއެވެ. އިމާމު ޙަސަނުލް ބަޞްރީއާއި ޢަބްދު ﷲ އިބްނި މުޙައްމަދާއި ދެބޭކަލުން ވިދާޅުވާ ގޮތުގައި ވަރަށް ގިނަ އިމާމުވެރި ބޭކަލުން އައްޔާމުއް ތަޝްރީޤުގެ ދުވަސްތަކުގައި މިތަކްބީރު ކިއުއްވާކަމަށް އިމާމު ނަވަވީ ލިއުއްވާފައި ވެއެވެ. އަދިވެސް އިމާމު ޝާފިޢީ ވިދާޅުވެފައި ވެއެވެ. މިމަޤާމަކީ ޛިކުރުގެ މަޤާމަކަށްވާތީ އަންނަނިވި ތަކްބީރު އިތުރު ކޮށްލުމަކީ އެންމެ ރަނގަޅުކަމެއް ކަމުގައި ތިމަން ކަލޭގެފާނު ދެކެވަޑައި ގަންނަވަމެވެ. އެތަކްބީރަކީީ ކީރިތި ރަސޫލާ އަޟްޙާ ޢީދު ދުވަހު ޞާފާގައި ހަރުއަޑުފުޅުން ކިއުއްވި ތަކްބީރެއް ކަމުގައި އިމާމު ޝާފިޢީ ރިވާކުރަށްވާފައި ވެއެވެ. އެއީ [اللَّهُ أَكْبَرُ كَبِيرًا وَالْحَمْدُ لِلَّهِ كَثِيرًا وَسُبْحَانَ اللَّهِ بُكْرَةً وَأَصِيلًا لَا إلَهَ إلَّا اللَّهُ وَلَا نَعْبُدُ إلَّا إيَّاهُ مُخْلِصِينَ لَهُ الدِّينَ وَلَوْ كَرِهَ الْكَافِرُونَ لَا إلَهَ إلَّا اللَّهُ وَحْدَهُ صَدَقَ وَعَدَهُ وَنَصَرَ عَبْدَهُ وَأَعَزَّ جُنْدَهُ وَهَزَمَ الْأَحْزَابَ وَحْدَهُ لَا إلَهَ إلَّا اللَّهُ وَاَللَّهُ أَكْبَرُ] މިއެވެ.\nމާތް ﷲ ރުއްސުންލެއްވި އިބްނި ޢުމަރުގެ ކިބައިން ރިވާވެގެންވާ ކަމަށް އިމާމު އިބްނި ޤުދާމާ ނަގުލު ކުރަށްވާފައި ވެއެވެ. [وَكَانَ ابْنُ عُمَرَ يُكَبِّرُ فِي قُبَّتِهِ بِمِنًى يَسْمَعُهُ أَهْلُ الْمَسْجِدِ فَيُكَبِّرُونَ وَيُكَبِّرُ أَهْلُ الْأَسْوَاقِ حَتَّى تَرْتَجَّ مِنًى تَكْبِيرًا] މާނައީ: އިބްނި ޢުމަރު މިނާގައި އެކަލޭގެފާނުންގެ ގުއްބަކޮޅުތެރޭ އިންނަވައިގެން މިތަކްބިރު ބާރަށް ކިއުއްވާކަމަށާއި އެއަޑުފުޅު އަޑުއިވުމުން މިސްކިތުގައި ތިބިހައި މީހުންނާއި ބާޒާރުގައި ތިބިހައި މީހުން އެއްއަޑާ ތަކްބީރު ކިޔަން ފެށުމުން މުޅިމިނާ ތަކްބީރުގެ އަޑުފަށްގަނޑުން ގުގުމާލާ ކަމުގައި ވެއެވެ.\nމާތްﷲ އެދެބޭކަލުންނަށް ރުއްސުންލެއްވި ޢުމަރުގެފާނާއި ޢަލީގެފާނުންގެ ކިބައިން އިބްނި އަބީޝައިބާއާއި ނަވަވީ ރިވާކުރަށްވާފައި ވެއެވެ. [أَنَّ رَسُولَ اللَّهِ صَلَّى اللَّهُ عَلَيْهِ وَسَلَّمَ كَانَ يُكَبِّرُ مِنْ صَلَاةِ الْغَدَاةِ يَوْمَ عَرَفَةَ إلَى صَلَاةِ الْعَصْرِ مِنْ آخِرِ أَيَّامِ التَّشْرِيقِ] މާނައީ: ޢަރަފާތް ދުވަހުގެ ފަތިސް ނަމާދުން ފެށިގެން ޙައްޖު މަހުގެ ތޭރަ ވަނަ ދުވަހުގެ ޢަޞުރު ނަމާދު ނިމެންދެން ތަކްބީރު ކިއުއްވާކަމަށް ވެއެވެ. އިމާމު އިބްނި ޚުޒައިމާއާއި ބައިހަޤީ މާތް ﷲ ރުއްސުންލެއްވި ޢަބްދު ﷲ އިބްނި ޢުމަރުގެ ކިބައިިން ރިވާކުރަށްވާފައި ވެއެވެ. [عَنْ عَبْدِ اللَّهِ بْنِ عُمَرَ أَنَّ رَسُولَ اللَّهِ صَلَّى اللَّهُ عَلَيْهِ وَسَلَّمَ كَانَ يَخْرُجُ فِي الْعِيدَيْنِ مَعَ الْفَضْلِ بْنِ عَبَّاسٍ وَعَبْدِ اللَّهِ بْنِ عَبَّاسٍ وَالْعَبَّاسِ وَعَلِيٍّ وَجَعْفَرٍ وَالْحَسَنِ وَالْحُسَيْنِ وَأُسَامَةَ بْنِ زَيْدٍ وَزِيدِ بْنِ حَارِثَةَ وَأَيْمَنَ ابْنِ أُمِّ أَيْمَنَ رَافِعًا صَوْتَهُ بِالتَّهْلِيلِ وَالتَّكْبِيرِ فَيَأْخُذُ طَرِيقَ الْحَدَّادِينَ حَتَّى يَأْتِيَ الْمُصَلَّى فَإِذَا فَرَغَ رَجَعَ عَلَى الْحَذَّائِينَ حَتَّى يَأْتِيَ مَنْزِلَهُ] މާނައީ: އެކަލޭގެފާނު ވިދާޅުވެފައި ވެއެވެ. ދެޢީދު ދުވަހުގައިވެސް ޢީދަށްޓަކައި ގަނޑުވަަރުން ނިކުމެ ވަޑައިގެން ވަޑައިގަންނަަވަތެވެ. އަދި ޢީދުކުރާ ތަނާ ޖެހެންދެން ބާރު އަޑުފުޅުން ތަކްބީރާއި ތަހްލީލު ވިދާޅުވަތެެވެ. އަދި އަރިހުގައި ޢައްބާސާއި އިބްނި ޢައްބާސާއި ފަޟުލު އިބްނި ޢައްބާސާއި ޢަލީއާއި ޖަޢުފަރާއި ޙަނަސާއި ޙުސައިިނާއި އުސާމާއާއި ޒައިދާއި އައިމަން ވަޑައިގަންނަވައެވެ. ދެން ވަޑައިގަންނަވަނީ މަގުމަތިން ފެނިވަޑައިގަންނަވާހައި ބަޔަކު އަރިހުގައި ގޮވައިގެންނެވެ. އަދި ގަނޑުވަަރަށް ވަޑައިގަންނަވާ މަގުމަތިން ވެސް މަސައްކަތްތެރިންނާ ބައްދަލުކުރަށްވަމުން ވަޑައިގަންނަވައެވެ. އެހެންކަމުން ޢިލްމުވެރިން ވިދާޅުވަނީ ތަކްބީރުކިޔާ ދުވަސްތަކުގައި މިސްކިތުގައްޔާއި ގޭތެރޭގައްޔާއި ނަމާދުތަކުގެ ފަހުގައްޔާއި މަގުމަތީގައްޔާ ބާޒާރުމަތީގައި ތަކްބީރުކިޔައި އުޅުމީ ސުންނަތެއް ކަމަށެވެ.\nޢީދު ނަމާދު ކުރުން އައުލާ ވެގެންވާ ތަން\nޢީދު ނަމާދަކީ ޖަމާޢަތުގައި ކުރުން މޮޅުއިތުރު ނަމާދަކަށް ވުމާއެކު ކީރިތި ރަސޫލާގެ ފަހަތްޕުޅުގައި ނަމާދު ކުރުމަށް އަޞްޙާބު ބޭކަލުން ޝައުޤުވެރިވެ ލައްވާލެއް ބޮޑުކަމުން ޚާއްޞަކޮށް މަދީނާގެ އަންހެން ފިރިހެން ކުދިބޮޑު އެންމެންގެ އިތުރުން އެހިސާބުގަނޑުގެ ކުދިކުދި ވިލެޖްތަކުގައި ޢީދުގެ ޖަމާާޢަތް ކުރުން ސުންނަތް ނުވާ ރަށްރަށުގެ މީހުންވެސް ޢީދު ކުރުމަށް މަދީނާއަށް އާދެއެވެ. އަދި ޚަލީފާވެރި ބެއިކަލުންގެ ދުވަސްވަރުގައި ވެސް ކަންއޮތީ މިގޮތަށެވެ. އެހެންކަމުން ކީރިތި ރަސޫލާވެސް އަދި ހަތަރު ޚަލީފާވެރި ބޭކަލުންވެސް ޢީދު ނަމާދު އިސްވެ ކޮށް އުޅުއްވީ މަދީނާގެ އާބާދީން ބޭރު ޞަޙަރާގައެވެ. ސަބަބަކީ ކީރިތި ރަސޫލާގެ މިސްކިތްކޮޅު ކުޑަކަމުން މިއެންމެންނަށް އެކީ ނަމާދު ނުކުރެވޭނެތީއެވެ. އޭރު ކީރިތި ރަސޫލާގެ މިސްކިތްކޮޅުގެ ބޮޑުމިނަކީ 1050 އަކަމީޓަރެވެ. މިއާޚިލާފަށް މައްކާއަށް ބަލާއިރު ކީރިތި ރަސޫލާގެ ދުވަސްވަރުން ފެށިގެން މިއަދާހަމައަށް ވެސް މީސްތަކުން ޢީދު ނަމާދު ކުރަމުން އައިސްފައި ވަނީ މައްކާގެ ޙަރަމްފުޅުގައެވެ. އެއީ މައްކާގެ ޙަަރަމްފުޅު ތަނަވަސް ވެފައި ގިނަމީހުން ބައިވެރިވުމަކުން ތަން ނުފުރޭނެތީއެވެ. ވުމާއެކު އިމާމު ޝާފިޢީ ވިދާޅުވެފައި ވެއެވެ. [إنْ كَانَ مَسْجِدُ الْبَلَدِ وَاسِعًا فَالصَّلَاةُ فِيهِ أَوْلَى لِأَنَّهُ خَيْرُ الْبِقَاعِ وَأَطْهَرُهَا، وَلِذَلِكَ يُصَلِّي أَهْلُ مَكَّةَ فِي الْمَسْجِدِ الْحَرَامِ] މާނައީ: ރަށުގެ މިސްކިތް ތަނަވަސް ވެގެންވާނަމަ ޢީދުނަމާދު ކުރުން އައުލާވެގެންވަނީ މިސްކިތުގައެވެ. މިހެނީ މިސްކިތަކީ އެބިމެއްގައިހުރި އެންމެ މާތް އެންމެ ތާހިރު ތަންކޮޅު ކަމުގައިވާތީއެވެ. އެހެންކަމާހުރެ ކީރިތި ރަސޫލާގެ ޒަމާނުއްސުރެން ފެށިގެން މައްކާގެ މީހުން ޢީދުކޮށް އުޅުނީ އަލްމަސްޖިދުލް ޙަރާމް ގައެވެ. މިއުޞޫލުގެ ދަށުން މަސްޖިދުއްނަބަވީ ބޮޑުކުރެވުމަށް ފަހު މަދީނާގެ އަހުލުވެރިންވެސް ޢީދު ނަމާދު ކުރަނީ މަސްޖިދުއް ނަބަވީގައެވެ. ހުސްމައިދާނުގައެއް ނޫނެވެ. ބުއްދި ޤަބޫލު ކުރަނީވެސް މިގޮތް މޮޅު ކަމަށެވެ. ނަމަވެސް އިމާމު އަޙްމަދުގެ މަޛްހަބަކީ ޢީދުކުުރުމަށް އައުލާވެގެންވަނީ ޞަހަރާކަމުގައެވެ. އެއީ ކީރިތި ރަސޫލާ އާއި ޚަލީފާވެރި ބޭކަލުން ޢީދު ކުރެއްވީ އެތާގައި ކަމަށް ވާތީއެވެ.\nނަމާދުކޮށް ނިމިގެން އެކަކު އަނެކަކަށް ތަހުނިޔާ ކިޔައި ދުޢާކުރުން\nޢީދުކޮށްނިމި ޚުޠުބާއަށް ފަހުގައި އެކަކުއަނެކަކަށް ސަލާންގަލާން ކުރުމާއި ދުޢާކުރުމާއި މުބާރަކު ބާދު ކިއުމީ ސުންނަތެކެވެ. އިބްނި ޤުދާމާ ނަގުލު ކުރަށްވާފައި ވެއެވެ. އެއްފަހަރަކު މީހަކު އިމާމު އަޙްމަދާ ސުވާލު ކުރިއެވެ. ޢީދު ދުވަހު [تَقَبَّلَ اللَّهُ مِنَّا وَمِنْكَ] (ﷲ ތިމަންނާއާއި ކަލޭގެ އަޅުކަން ޤަބޫލު ކުރަށްވާށިއެވެ.) މިފަދައިން ބުނުމަކީ ކޮންކަހަލަ ކަމެއްތޯއެވެ. ޖަވާބުގައި އަޙްމަދު ވިދާޅުވިއެވެ. އެއީ މައްސަލައެއް އޮތްކަމެއް ނޫނެވެ. އަބޫ އުމާމާގެ ކިބައިިން ޝާމުކަރައިގެ މީހުން އެކަން ނަގުލުކޮށް ހަދައެވެ. ކޮންމެއަކަސް މިބަސް ކިއުމާއި ނުކިއުމަށް ކީރިތި ރަސޫލާގެ އަރިހުން ވާރިދުވެގެންވާ ބަސްފުޅުތަކަކީ ޟަޢީފު، މުންކަރު ރިވާޔަތްތައް ކަމުގައި ބައިހަޤީއާއި އިބްނި ޙަޖަރާއި ޛަހަބީ ވިދާޅުވެފައި ވެއެވެ.\nދެޢީދު ވިލޭރޭ އިޙްޔާކޮށް ޛިކުރު ކުރުމާއި ދުޢާކުރުމުގައި މިސްކިތުގައި މަޝްޣޫލުވެ އިނުމަކީ ސުންނަތެކެވެ. މިސްކިތުގައި ނީދެވޭނަމަ ގޭގައެވެ. އިމާމު ޝާފިޢީ އަލްއުއްމުގައި ވިދާޅުވެފައި ވެއެވެ. ތިމަން ކަލޭގެފާނަށް ޚަބަރު ލިބިވަޑައިގެންފައިވާ ގޮތުގައި ﷲގެ ޙަޟުރަތުގައި ދުޢާ ޤަބޫލު ކުރަށްވާ ފަސް ރެއެއް ވެއެވެ. އެއީ ހުކުރު ވިލޭރެއާއި އަޟްޙާ ޢީދު ވިލޭރެއާއި ފިޠުރު ޢީދުވިލޭރެއާއި ރަޖަބު މަހުގެ ފުރަތަމަ ރެއާއި ޝަޢުބާން މަހުގެ ފަނަރަ ވިލޭރެއެވެ. އަދިވެސް އިމާމު ޝާފިޢީ ވިދާޅުވެފައި ވެއެވެ. ތިމަން ކަލޭގެފާނުންގެ އަރިހުގައި މާތް ﷲ ރަޙްމަތްލެއްވި އިބްރާހީމް އިބްނި މުޙައްމަދު ވިދާޅުވެފައި ވެއެވެ. މަދީނާގެ ޢިލްމުވެރިންގެ ތެރެއިން އަރާތިއްބެވި ބޭކަލުން ދެޢީދު ވިލޭރޭ މަސްޖިދުއް ނަބަވީއަށް ޖަމާވެ ވަޑައިގެން ރޭގަނޑުން ބައެއް ވެއަތުވަންދެން ދުޢާކުރެއްވުމާއި ޛިކުރު ކުރެއްވުމުގައި މަޝްޣޫލުވެ ތިއްބަވަތެވެ. އަދިވެސް ޝާފިޢީގެފާނު ވިދާޅުވެފައި ވެއެވެ. ތިމަން ކަލޭގެފާނަށް ޚަބަރު ލިބިވަޑައިގެންފައިވާ ގޮތުގައި މާތް ﷲ ރުއްސުންލެއްވި ޢަބްދު ﷲ އިބްނި ޢުމަރު ބޮޑު ޢީދުވިލޭރޭ އިޙްޔާކުރަށްވަތެވެ. އަދިވެސް ޝާފިޢީގެފާނު ވިދާޅުވެފައި ވެއެވެ. އެހެންކަމުން ތިމަން ކަލޭގެފާނު ބަޔާންކުރެއްވި ރޭތައް ފަރުޟުކަމެއްގެ ގޮތުގައި ދުށުމެއްނެތި އިޙްޔާކުރުމަކީ މުސްތަޙައްބު ކަމެއް ކަމުގައި ދެކެވަޑައި ގަންނަވަމެވެ.\nރަމަޟާން 1442 ރޯދައިގެ އަޅުކަން 1442 ޢީދު ނަމާދު\nގޭގައި ޢީދު ނަމާދު ކުރާނެ ގޮތް


central asian asiage volley ball asociationge raees kamah latheef\nސެންޓްރަލް އޭޝިޔާގެ ޒޯނަލް ވޮލީބޯލް އެސޯސިއޭޝަންގެ ރައީސްކަމަށް ލަތީފް ހޮވިއްޖެ.\nސެންޓްރަލް އޭޝިޔާގެ ޒޯނަލް ވޮލީބޯލް އެސޯސިއޭޝަނުގެ ރައީސްކަމަށް ވޮލީ ބޯލް އެސޯސިއޭޝަން އޮފް މޯލްޑިވްސްގެ ކުރީގެ ރައީސް މުޙައްމަދު ލަތީފް އިންތިޙާބުކޮށްފިއެވެ.\n1993 ވަނަ އަހަރު އުފެދުނު ސެންޓްރަލް އޭޝިއާ ޒޯނަލް ވޮލީބޯލް އެސޯސިއޭޝަނުގައި ޖުމްލަ 14 ގައުމު ހިމެނޭއިރު، ކުރިއަށް އޮތް ދައުރަށް އެ އެސޯސިއޭޝަނުގެ ރައީސްގެ މަގާމަށް ލަތީފް އިންތިޚާބުކުރީ ވޯޓުގައި ބައިވެރިވި 13 ގައުމުގެ ތެރެއިން 12 ގައުމުގެ ވޯޓާއެކުއެވެ.\nރައީސްގެ މަގާމަށް ލަތީފާ ވާދަކުރި ބަންގްލަދޭޝްގެ ކެންޑިޑޭޓް ވަނީ ވޯޓުގެ ކުރިން ނަން އަނބުރާ ނަގާފައެވެ.\nމިވޯޓްގައި ބައިވެރިވެފައިވަނީ އުޒްބެކިސްތާން، ތަޖަކިސްތާން، ތުރުކުމަނިސްތާން، ކަޒަކިސްތާން، ކިރްގިސްތާން، އަފްޣާނިސްތާން، ސްރީލަންކާ، ބަންގްލަދޭޝް، ޕާކިސްތާން، އިންޑިޔާ، ނޭޕާލް އަދި ބޫޓާން އަދި އިރާނެވެ.\nމި އިންތިޚާބުގައި ނައިބް ރައީސްއަކަށް އިންތިޙާބްކޮށްފައިވަނީ އިންޑިޔާގެ ބޭފުޅެކެވެ. އަދި ސެންޓްރަލް އޭޝިޔާގެ ޒޯނަލް ވޮލީބޯލް އެސޯސިއޭޝަނުގެ ޖެނެރަލް ސެކެޓްރީއަށް އިންތިޙާބްކޮށްފައިވަނީ ކިރްގިސްތާންގެ ބޭފުޅެކެވެ.


ސިކުނޑިއަށް ޖެހޭ ބަލިތަކުން ރައްކާތެރިވުމަށް ކާންވީ މުރަނގަފަތް | Jazeera\tސިކުނޑިއަށް ޖެހޭ ބަލިތަކުން ރައްކާތެރިވުމަށް ކާންވީ މުރަނގަފަތް - Jazeera\nސިކުނޑިއަށް ޖެހޭ ބަލިތަކުން ރައްކާތެރިވުމަށް ކާންވީ މުރަނގަފަތް\nއާމިނަތު އަޙުމާ May 12, 2019 166 views0\nމުރަނގަ ފަތަކީ ދިވެހިން އަބަދުވެސް ކެއުމަށް ބޭނުންކުރާ ފަތެކެވެ. މުރަނގަތޮޅިން ރިހަ ނުވަތަ ކިރުގަރުދިޔަ ކައްކައިވެސް އުޅެއެވެ. ތެލުލި ފަތާއި ބަތާއި ރިހާކުރު ނުވަތަ ގަރުދިޔަ އަކީ ގިނަ އަދަދެއްގެ ދިވެހިން ބަނޑުކެއުމަކަށްވެސް ބޭނުން ކުރާ އެއްޗެކެވެ. ގިނަ ދިވެހިންނަށް އެއާ ނުލައި ނުކެވޭ އެއްޗަކަށްވެސް ތެލުލި ފަތްވެއެވެ. ނަމަވެސް ތެލުލި މުރަނގަފަތް ކެއުމަށްވުރެ ސިއްހަތަށް ފައިދާކުރަނީ ތާޒާ، ރޯ މުރަނގަފަތެވެ.\nމުރަނގަފަތަކީ އޭގައި ގިނަ އަދަދެއްގެ ސިއްހީ ފައިދާތަކެއް އެކުލެވިގެންވާ މީރު ފަތެކެވެ. އޭގައި ހުންނަ ތަފާތު ބާވަތްތަކުގެ އެކި ރޮނގުރޮނގުން ލިއްބައިދޭ ސިއްހީ ފައިދާތަކަކީ އެއާ ނުލައި އުޅެން ދިވެހިންނަށް ވަރަށް ދަތިވާނެ ފައިދާތަކެއްކަން ކަށަވަރެވެ. ހަމައެފަދައިން ރޯދަ މަހުގައި މި ސިއްހީ ފައިދާތައް ދިވެހިންނަށް ލިބުންވާނީ ވަރަށް މޮޅު ކަމަކަށެވެ.\nރާއްޖެއިން ބޭރުގެ ތަފާތު ހިސާބުތަކުގައިވެސް މުރަނގަފަތުގެ ތަފާތު ބޭނުންތައް ހިފަމުން އަންނަތާ ގިނަ ޒަމާންތަކެއް ވެއްޖެއެވެ. ގުދުރަތީ ގޮތުން ހަށިގަނޑަށް ފައިދާހުރި މާއްދާތައް އެކުލެވޭ އެއްޗެއްގެ ގޮތުގައި ބޭނުންކުރާ ބޭހެއްގެ ގޮތުގައިވެސް މުރަނގަފަތްވެއެވެ. ދުނިޔޭގެ ގިނަ ހިސާބުތަކުގައި މުރަނގަފަތް ފެންނަނީ މަދުންނެވެ. ނަމަވެސް މި ފައިދާހުރި ފަތް ރާއްޖޭގެ ހުރިހާ ހިސާބަކުންވެސް ލިބެން ހުންނަ ކަމީ މާތްﷲ އަހަރެމެންނަށް ލައްވާފައިވާ ބޮޑު ނިޢުމަތެކެވެ.\nމުރަނގަފަތުން ލިއްބައިދޭ ބައެއް ސިއްހީ ފައިދާތައް\nފާރުތައް ފަސޭހަވުން އަވަސްކޮށްދޭ\nމުރަނގައިގަ ހުންނަ 'ބްލަޑް ކްލޮޓިން' އަސަރުގެ ސަބަބުން ފާރުތައް ފަސޭހަކޮށްދިނުމަށް އެހީވެދެއެވެ.\nއިންފްލެމޭޝަންތަކަކީ ރޯގަތަކާއި، ޢާންމުކޮށް ޖެހޭ ބަލިތަކަށް މަގުފަހި ކުރުވާ އެންމެ މައިގަނޑު އެއް ސަބަބެވެ. މުރަނގަފަތަކީ އިންފްލެމޭޝަންތަކުން ދުރުކޮށްދޭ މާއްދާތައް އޭގައި އެކުލެވިގެންވާ ފަތެކެވެ.\nމުރަނގަފަތަކީ ގްލޫކޯޒް އާއި ލިޕިޑް މަދު ކޮށްދިނުމަށް އެހީވެދޭ މާއްދާތައް އޭގައި އެކުލެވިގެންވާ ކާނާއެކެވެ. މީގެ އިތުރުން ސެލްތައް ހަލާކުވާ ބާރުމިން ލަސްކުރާ އެއްޗަކަށް މުރަނގަފަތް ވެެއެވެ.\nހިތުގެ ބަލިތަކުން ދުރުކޮށްދޭ\nމުރަނގަފަތުގައިވާ ކޮލެސްޓްރޯލް މަދުކޮށްދިނުމާއި، ލޭ ގަނޑުވުމުން ދުރުކޮށްދޭ ގާބިލްކަމުގެ ސަބަބުން ލޭ ދައުރުވުމުގެ ނިޒާމު ރަނގަޅަށް ކުރިއަށް ދިޔުމަށް އެޅޭ ހުރަސްތައް ނައްތާލައެވެ.\nބްލަޑް ޝުގަރ ލެވަލް ދަށްކޮށްދޭ\nގިނަ ދިރާސާތަކުން ދެއްކިގޮތުން ގަވާއިދުން މުރަނގަފަތް ކާ މީހުންގެ ބްލަޑް ޝުގަރ ހުންނަ މިންވަރު މަދުކޮށްދެއެވެ.\nސިކުނޑިއަށް ޖެހޭ ބަލިތަކުން ދުރުކޮށްދޭ\nމީގެ ތެރޭގައި އޯލްޒައިމަރސް، އަވަހަށް ކުއްލިއަކަށް ހަނދާން ނެތުން ފަދަ ބަލިތައް ހިމެނެއެވެ. އޭގައިވާ ގިނަ އަދަދެއްގެ އެންޓި އޮކްސިޑެންޓްތަކުގެ ސަބަބުން މީހާގެ ނަފްސާނީ ސިއްހަތު ދުޅަހެޔޮކަންމަތީ ބަހައްޓައިދީ ސިކުނޑީގެ ގިނަ ބަލިތަކުން ދުރުކޮށްދިނުމަށް މުރަނގަ ފަތް އެހީވެދެއެވެ.\nއޭގައިވާ އެންޓިބެކްޓީރިއަލް އަސަރުތަކުގެ ސަބަބުންނާއި އެންޓި މައިކްރޯބަޔަލް އަސަރުތަކުގެ ސަބަބުން ހަންގަނޑަށް ޖެހޭ ބަލިތަކާއި އިންފެކްޝަންތަކުން ސަލާމަތް ކޮށްދޭ ފަތެއް ކަމުގައި މުރަނގަފަތް ވެއެވެ.\nރިސޯޓުތަކުގެ ކުލީގެ ގޮތުގައި ދައުލަތަށް 400 މިލިއަނަށްވުރެ ގިނަ ރުފިޔާ ލިބިއްޖެ\nއައްޑޫގައި ނުރައްކާތެރި އެކްސިޑެންޓެއް، ސައިކަލު ދުއްވި މީހާ އަތުގައި ލައިސެންސެއް ނެތް\nސުލައިމާނުގެފާނުގެ ވާހަކަ: އާދަޔާ ޚިލާފު މަޚްލޫޤުންނާއި ވާހަކަ ދެއްކުމުގެ ކުޅަދާނަކަން ލިބިފައިވި ބޭކަލެއް\nލައިސެންސް ނެތި ސައިކަލް ދުއްވި އަންހެނަކު އެކްސިޑެންޓުވެ, ކުޑަ ކުއްޖަކަށް ސީރިއަސް އަނިޔާތަކެއް


ސުޕްރީމް ކޯޓުގެ އިޚްތިޞާޞް - Supreme Court of the Maldives\nދިވެހިރާއްޖޭގެ ޖުމްހޫރިއްޔާގެ ޤާނޫނުއަސާސީ ނުވަތަ ޤާނޫނުގައި ހަމައެކަނި ސުޕްރީމް ކޯޓަށް ބެލޭނެކަމަށް ކަނޑައެޅިފައިވާ މައްސަލަތައް:\n· ޤާނޫނުއަސާސީގެ 74 ވަނަ މާއްދާގެ ދަށުން، ރައްޔިތުންގެ މަޖިލީހަށް ކުރިމަތިލުމުގެ ޝަރުޠު މީހެއްގައި ހަމަވޭތޯ ނުވަތަ މެންބަރަކު މަޤާމުން ވަކިކުރަންޖެހިއްޖެތޯ ބެލުމުގައި ނުވަތަ މެންބަރުކަމުގެ ގޮނޑިއެއް ހުސްވެއްޖެކަމާމެދު ޚިލާފެއް އުފެދިގެން އެކަމުގައި ގޮތެއް ކަނޑައެޅުމަށް ހުށަހަޅާ މައްސަލަތައް.\n· ޤާނޫނުއަސާސީގެ 113 ވަނަ މާއްދާގެ ދަށުން، ރައީސުލްޖުމްހޫރިއްޔާކަމުގެ މަޤާމަށް ކުރިމަތިލާ މީހެއްގައި ނުވަތަ ރައީސުލްޖުމްހޫރިއްޔާގެ ނައިބަކަށް ހުންނާނޭކަމަށް އިޢުލާންކުރެވޭ މީހެއްގައި ހުންނާންޖެހޭ ޝަރުޠުތައް ފުރިހަމަވާކަމާ މެދު، ނުވަތަ ރައީސުލްޖުމްހޫރިއްޔާއަކު އިންތިޚާބު ކުރުމުގައި ދިމާވާ ކަމަކާމެދު ނުވަތަ ރައީސުލްޖުމްހޫރިއްޔާ އޭނާގެ މަޤާމުން ދުރުކުރުމަށް ރައްޔިތުންގެ މަޖިލީހުން ނިންމާ ނިންމުމަކާމެދު އެއްވެސް ޚިލާފެއް އުފެދިގެން އެކަމެއް ވަކިގޮތަކަށް ނިންމުމަށްޓަކައި ހުށަހަޅާ މައްސަލަތައް.\n· ޤާނޫނުއަސާސީގެ 258 ވަނަ މާއްދާގެ ދަށުން، ކުއްލި ނުރައްކަލުގެ ޙާލަތު އިޢުލާންކުރާ ޤަރާރުގެ ނުވަތަ އެ ޤަރާރުން ބައެއްގެ ޞައްޙަކަމާމެދު ނުވަތަ ކުއްލި ނުރައްކަލުގެ ޙާލަތާ ގުޅިގެން ހަދާ ޤާނޫނަކާމެދު، ނުވަތަ ނެރޭ އަމުރަކާމެދު ސުވާލުއުފެދިއްޖެ ޙާލަތެއްގައި އެކަމާމެދު ގޮތެއް ކަނޑައެޅުމަށްޓަކައި ހުށަހެޅޭ މައްސަލަތައް.\nސުޕްރީމް ކޯޓުގެ އަސްލީ އިޚްތިޞާޞް\nއަންނަނިވި ސިފަތައް ލިބިގެންވާ ދުސްތޫރީ މައްސަލަތައް އެއީ ސުޕްރީމް ކޯޓުގެ އަސްލީ އިޚްތިޞާޞް ލިބިގެންވާ މައްސަލަތަކެވެ.\n· އެ މައްސަލައަކީ ޤައުމު ދުސްތޫރީ ހުސްކަމަކަށް ހިނގައިދާނެ ނުވަތަ ދުސްތޫރީ ނިޒާމުން ބޭރުވެދާނެފަދަ ޤާނޫނީ ސަބަބުތަކެއް އެކުލެވިގެންވާ މައްސަލައަކަށްވުން؛ ނުވަތަ\n· ދައުލަތުގެ ދެ މުއައްސަސާއެއްގެ ދެމެދުގައި ނުވަތަ ދެ ބާރެއްގެ ދެމެދުގައި ޤާނޫނޫއަސާސީ މާނަކުރުމާގުޅޭގޮތުން އުފެދޭ މައްސަލައަކަށްވުން؛ ނުވަތަ\n· ޤައުމުގެ ޢާއްމު މަސްލަޙަތާ ގުޅިފައިވާ ދުސްތޫރީ މައްސަލަ އަކަށްވުން\n· ހައިކޯޓުން ނިންމާފައިވާ ނިންމުމެއް ޤާނޫނުއަސާސީއާއި ޝަރުޢީ އުޞޫލަކާއި ނުވަތަ ޤާނޫނަކާއި ނުވަތަ ޤާނޫނަކުން ބާރުލިބިގެން ހެދިފައިވާ ޤަވާޢިދަކާ ޚިލާފުކަމަށް ފާހަގަކޮށް، ސުޕްރީމް ކޯޓުގެ ހުއްދައާއިއެކު މަޞްލަހަތު އޮތް ފަރާތަކުން ހުށަހަޅާ މައްސަލަތައް.\n· ހައިކޯޓުގެ ނިންމުން ނިންމިތާ 60 ދުވަހުގެ ތެރޭގައި އިސްތިއުނާފަށް ހުށަހަޅަން ވާނެއެވެ. އެގޮތުން މި މުއްދަތު ގުނާނީ ހައިކޯޓުން މައްސަލައިގެ ޙުކުމްކުރި ދުވަހާއި މުއްދަތު ހަމަވާ ދުވަހާއި އެދެމެދަށް އަންނަ ސަރުކާރު ބަންދު ދުވަސްތައް ނުހިމަނައެވެ.\n· އަމިއްލަ ބާރު ނުފޯރާފަދަ ކަމެއް މެދުވެރިވެގެން މަތީގައި ބަޔާންކުރެވިފައިވާ މުއްދަތުގައި ހުށަނޭޅޭ މައްސަލަތައް. އެފަދަ މައްސަލައެއް ހުށަނޭޅުނުކަމަށް ބަޔާންކުރާ ސަބަބަކީ ސުޕްރީމް ކޯޓަށް ޤަބޫލުކުރެވޭ ސަބަބެއް ކަމުގައިވާނަމަ މުއްދަތު ފާއިތުވުމަށް ފަހުގައިވެސް އެ މައްސަލައެއް ބަލައިގަތުމުގެ އިޚްތިޔާރު ސުޕްރީމް ކޯޓަށް ލިބިގެންވެއެވެ.\n· މި މުއްދަތުގައި މައްސަލަ ހުށަނޭޅުނީ މަތީގައި ބަޔާންކުރެވިފައިވާ ޙާލަތެއް މެދުވެރިވެގެންކަން ސާބިތުކޮށްދިނުމަކީ ހުށަހަޅާފަރާތުގެ ޒިންމާއެކެވެ.\n· ޤާނޫނުގައި ކަން އޮތްގޮތާމެދު އުފެދޭ މުހިންމު ސުވާލުތަކާމެދު ނުވަތަ ޤާނޫނީ ގޮތުން ކަމެއް އޮތްގޮތާމެދު ސުޕްރީމް ކޯޓުގެ ލަފައަކަށް އެދި ރައްޔިތުންގެ މަޖިލީހުން ފާސްކުރާ ޤަރާރަކުން ޤާނޫނުއަސާސީގެ 95 ވަނަ މާއްދާގެ ދަށުން ހުށަހަޅާ މައްސަލަތަކާމެދު އިސްތިޝާރީ ލަފާދިނުމުގެ އިޚްތިޞާޞް ސުޕްރީމް ކޯޓަށް ލިބިގެންވެއެވެ. މިގޮތުން ހުށަހެޅޭ ކަންތައްތަކުގެ ތެރޭގައި ޤާނޫނުއަސާސީ މާނަކުރުމުގެ މައްސަލަތަކާއި ވަކި ޤާނޫނެއް ޞައްޙަކަމާމެދު އުފެދޭ ސުވާލުތައް ހިމެނެއެވެ.\nޤާނޫނުއަސާސީގެ 141 ވަނަ މާއްދާގެ (ށ) އާއި، ޤާނޫނުއަސާސީގެ 143 ވަނަ މާއްދާގެ (ނ) އަދި (ރ) އާއި، ޤާނޫނުއަސާސީގެ 145 ވަނަ މާއްދާގެ (ނ) އަށް ރިޢާޔަތްކޮށް، ހިނގަ ހިނގާ ހުންނަ ޝަރީޢަތްތަކާ ގުޅިގެން އުފެދޭ ޝަކުވާތަކަށް އަވަސް ޙައްލެއް ހޯދައި ދިނުމަށާއި، ބެލެނިވެރިކަމުގެ އިޚްތިޞާޞް ގެ ދަށުން ދިވެހިރާއްޖޭގައި ޢަދުލް އިންޞާފު ޤާއިމުކުރުން ކަށަވަރުކުރުމަށްޓަކައި، އަޅަންޖެހޭ ފިޔަވަޅުތައް އެޅުމުގެ ބާރު ސުޕްރީމް ކޯޓަށް ލިބިގެންވެއެވެ. ބެލެނިވެރިކަމުގެ އިޚްތިޞާޞްގެ ދަށުން މަތީ މަރުޙަލާގެ ކޯޓަކުން އެ ކޯޓަށްވުރެ ދަށު މަރުޙަލާއެއްގެ ކޯޓެއްގައި ހިނގާ އިޖުރާއަކާ ގުޅިގެން ތިރީގައި ބަޔާންކުރެވިފައިވާ ފިޔަވަޅުތައް އެޅުމުގެ ބާރު ލިބިގެންވެއެވެ.\n· ދަށު މަރުޙަލާއެއްގެ ކޯޓެއްގައި ހިނގާ ޝަރީއަތެއް ނުވަތަ އިޖުރާއާތެއްގެ މަޢުލޫމާތު ސާފުކޮށްދިނުމަށް އެ މައްސަލައެއްގެ ފައިލު ފޮނުވުމަށް ދަށު މަރުޙަލާގެ ކޯޓަށް އެންގުން.\n· މަތީގައި ބަޔާންކުރެވުނު އިޖުރާއާ ބެހޭގޮތުން ޢަމަލުކުރަންވީ ގޮތުގެ އިރުޝާދު އެމައްސަލައާގުޅޭ ދަށު މަރުޙަލާގެ ކޯޓަށް ދިނުން.\n· މިފަދަ މައްސަލައަކާމެދު އަމުރެއް ނެރުމަށް ފެންނަނަމަ، ތިރީގައި ބަޔާންކުރާފަދަ އަމުރެއް ނެރުން\n1. މަތީ މަރުޙަލާއެއްގެ ކޯޓެއްގައި ބަލަމުންގެންދާ މައްސަލައެއްގައި އެ ކޯޓަށްވުރެ ދަށު މަރުޙަލާއެއްގެ ކޯޓަކަށް ނުވަތަ ޓްރައިބިއުނަލްއަކަށް ނުވަތަ ޢާއްމު އިދާރާއަކަށް ރެކޯޑެއް ނުވަތަ މަޢުލޫމާތެއް ދިނުމަށް ނެރޭ ސަރޝިއަރީ ޢަމުރު.\n2. ޤާނޫނާ ޚިލާފަށް ތިމާ ނުވަތަ އެހެންމީހަކު ހައްޔަރު ކުރެވިފައިވާކަމަށް ބުނެ ހައްޔަރުން ވީއްލުމަށް އެދި ހުށަހަޅާ މައްސަލައެއްގައި، ހައްޔަރުކުރެވިފައިވާ މީހާއާއި ހައްޔަރުކުރި ފަރާތް ހާޟިރުކޮށް، ހައްޔަރުކުރުމުގެ ބާރު ޤާނޫނީ ގޮތުން އޮތްކަމާއި، ހައްޔަރުކުރުމުގައި ޢަމަލުކޮށްފައިވަނީ އެކަމަށް ކަނޑައެޅިފައިވާ އުޞޫލުތަކާ އެއްގޮތްވާ ގޮތުގެމަތިންކަން ސާބިތުކޮށްދިނުމަށް ކޯޓުން އަންގައި، އެކަން ސާބިތުކޮށްނުދެވިއްޖެނަމަ ހައްޔަރުކުރެވިފައިވާ މީހާ ދޫކޮށްލުމަށް ނެރޭ ހެބިއަސް ކޯޕަސް އަމުރު.\n3. ދަށު މަރުޙަލާގެ ކޯޓަކަށް ނުވަތަ ސަރުކާރުގެ މުވައްޒަފަކަށް ނުވަތަ ދައުލަތުގެ ޢާއްމު މުއައްސަސާއަކަށް ނުވަތަ އިދާރާއަކަށް ނުވަތަ މުވައްޒަފަކަށް ޤާނޫނީ ގޮތުން ކުރުން ލާޒިމްވާ ވަކިކަމެއް ނުވަތަ ވަކި ކަންތައްތަކެއް ޤާނޫނާ އެއްގޮތަށް އަދާކުރުމަށް ނުވަތަ އެފަދަ ފަރާތެއްގެ މައްޗަށް ޤާނޫނަކުން މަނާކުރާ ވަކިކަމެއް ނުވަތަ ވަކި ކަންތައްތަކެއް ނުކުރުމަށް ނެރޭ މެންޑާމަސް އަމުރު.\n4. ދަށު މަރުޙަލާގެ ކޯޓަކުން ބަލަމުންދާ މައްސަލައަކީ އެ ކޯޓުގެ އިޚްތިޞާޞް ނެތް މައްސަލަތަކަށްވާ ނަމަ، ނުވަތަ މައްސަލައެއް ބެލުމުގެ ތެރޭގައި، އެ ކޯޓެއްގެ އިޚްތިޞާޞްއިން ބޭރުވެއްޖެނަމަ، އެ މައްސަލައިގައި އިތުރު ފިޔަވަޅެއް އެ ކޯޓަކުން ނޭޅުމަށް އަންގާ ރިޓް އޮފް ޕްރޮހިބިޝަން.


SunOnline: Transfer Talk: Pique anganee dhuvahakuves premier league ah enburi nudhaaney kamah!\nޕީކޭ އަންގަނީ ދުވަހަކުވެސް ޕްރިމިއަރ ލީގަށް އެނބުރި ނުދާނެކަމަށް!\nއަޙްމަދު މުޖްތަބާ 28 Aug 2018, 14:34\nބާސެލޯނާގެ ޑިފެންޑަރު ޖެރާޑް ޕީކޭ-- ފޮޓޯ: ޓްރައިބަލް ފުޓްބޯލް\nސްޕެނިޝް ލީގު ދޫކޮށް، އިނގިރޭސި ޕްރިމިއަރ ލީގުގެ ކްލަބަކަށް ބަދަލުވުމުގެ ވިސްނުން ނުގެންދުޅޭކަމަށް ބާސެލޯނާގެ ތަރި ޖެރާޑް ޕީކޭ ބުނެފިއެވެ.\nމީގެ ކުރިން ޕްރިމިއަރ ލީގު ޖަޔަންޓް، މެންޗެސްޓަރ ޔުނައިޓެޑްގައި ހަތަރު އަހަރު ހޭދަކުރި ޕީކޭ ބުނީ، އޭނާ އަދިވެސް ބޭނުންވަނީ، ލަ ލީގާ ޗެމްޕިއަނުންނާއެކު އިތުރު ޓްރޮފީތަކެއް ހޯދަން ކަމަށެވެ.\nއެބުރި ޕްރިމިއަރ ލީގުގެ ޓީމަކާ ގުޅިދާނެތޯ، އިނގިރޭސި ނޫހެއް ކަމަށްވާ އެކްސްޕްރެސްއިން ކުރި ސުވާލުގެ ޖަވާބުގައި ޕީކޭ ބުނީ، އޭނާ ބާސާގައި ހުރީ ވަރަށް ހުންނަ ހިތުން ކަމަށާއި އަދި އެހެން ދިމާއަކަށް ދިއުމުގެ އެއްވެސް ވިސްނުމެއް ނުގެންގުޅޭ ކަމަށެވެ.\n"މިއީ އަހަރެންގެ ރަށް، އަހަރެންގެ އާއިލާއާއި ރަހްމަތްތެރީންނާއިއެކު އަދި އަހަރެން އަބަދުވެސް އެންމެ ކުޅެން ބޭނުންވި ކްލަބުގައި މިހިރީ. އަހަރެންގެ އުންމީދަކީ އަދިވެސް މި ކްލަބާއެކު ގިނަ ޓްރޮފީތަކެއް ހޯދުން،" ޕީކޭ ބުންޏެވެ.\nޕީކޭ އެނބުރި ޕްރިމިއަރ ލީގަށް ނާންނާނޭ ކަމަށް ބުނި ނަމަވެސް އޭނާ ވަނީ، ލިވަޕޫލްގެ މިހާރުގެ ކުޅުމަށް ވަރަށް ބޮޑަށް ތައުރީފުކޮށްފައެވެ. އަދި މިފަހަރުގެ ލީގަށް އެންމެ ބޮޑަށް ވާދަކުރާނީވެސް ލިވަޕޫލާއި މެންޗެސްޓަރ ސިޓީކަމަށް ބާސާގެ ޑިފެންޑަރު ބުންޏެވެ.\n"ލިވަޕޫލްގެ ކޯޗު ޔާގަން ކްލޮޕް އެކުރާ މަސައްކަތް ވަރަށް ރަނގަޅު. އޭނާގެ ޓީމުގެ ކުޅުމުގެ ސްޓައިލް އެހެރީ ގާޑިއޯލާއާ އިދިކޮޅަށް،" ސިޓީއާ ލިވަޕޫލްގެ ކުޅުން އަޅާކިޔަމުން ޕީކޭ ބުންޏެވެ.\nޕީކޭ ބުނީ، ލިވަރޕޫލްގެ އެޓޭކިންގައި މުހައްމަދު ޞަލާޙާއި ރޮބާޓޯ ފިރްމިނޯ އަދި ސާޑީއޯ މާނޭގެ ގުޅުން ވަރަށް ރަނގަޅު ކަމަށެވެ. ލިވަޕޫލްގެ މިހާރުގެ ކުޅުން އެހުރިގޮތުން ސިޓީއަށް ވަރަށް ބޮޑު ޗެލެންޖަކަށް ވާނޭ ކަމަށް ޕީކޭ ބުންޏެވެ.


Beleniverinnah TikTok control kurevey goiy hadhaifi | Mihaaru\n21 ފެބުރުއަރީ 2020\nމީޑިއާތަކުން ރިޕޯޓްކޮށްފައިވާ ގޮތުގައި ޓިކްޓޮކް ބޭނުންކުރާ ޒުވާނުންނާއި އުމުރުން ހަގު ކުދިންނަށް ހާއްސަކޮށްގެން ހިމެނި ފީޗާތަކުގެ ތެރޭގައި ހިމެނެނީ ޓިކްޓިކް ބޭނުންކުރާ ކުދިންގެ އެކައުންޓް އެ ކުއްޖެއްގެ ބެލެނިވެރިއަކާ ލިންކްކޮށް، ކުދިން ޓިކްޓޮކަށް ހޭދަކުރާ ސްކްރީން ޓައިމް ކޮންޓްރޯލްކުރެވޭ "ފެމިލީ ސޭފްޓީ މޯޑް" ފީޗާއެއްގެ އިތުރުން ބޮޑެތި މީހުންނަށް ހާއްސަ ކޮންޓެންޓްތައް ކުޑަކުދިންނަށް ނުފެންނަ ގޮތަށް ހަދާލެވޭ ފީޗާއެކެވެ.\nމި ފީޗާތައް މި ވަގުތު ލިބެނީ ޔޫރަޕްގެ ބައެއް ގައުމުތަކަށެވެ.\nޓިކްޓޮކާ ގުޅޭ ގޮތުން ގިނަ ބަޔަކު އެންމެ ކަންބޮޑުވާ މައްސަލަ އަކީ ވެސް އުމުރާ ނުގުޅޭ ބޭއަދަބީ މަންޒަރުތައް އެއްވެސް ހުރަހަކާ ނުލައި، ފަސޭހަކަމާ އެކު ބަލައިލެވެން ހުރުމެވެ. މިފަދަ މައްސަލަތަކާ ހެދި ބައެއް ގައުމުތަކުން ޓިކްޓޮކް ރެގިއުލޭޓްކުރަން ހާއްސަ ފިޔަވަޅުތަކެއް ވެސް އަޅާފައިވެ އެވެ.\nޗައިނާގެ ބައިޓްޑާންސުން އޮޕަރޭޓްކުރާ ޓިކްޓޮކަކީ ކުރު މުއްދަތެއްގެ ތެރޭގައި އެންމެ ބޮޑު މަގުބޫލުކަމެއް ހޯދި އެއް ސޯޝަލް ޕްލެޓްފޯމެވެ. ކުރިން މިއުޒިކަލީގެ ނަމުގައި ހިންގި އެޕް ޓިކްޓޮކްގެ ނަމުގައި 2016 ގައި ރަސްމީކޮށް ބޭނުންކުރަން ފެށި ފަހުން އެ އެޕް ބޭނުންކުރާ މީހުންގެ އަދަދު މިހާރު 500 މިލިއަނަށް ވުރެ ގިނަ އެވެ.\nޓިކްޓޮކަކީ މިދިޔަ އަހަރު އެންމެ ގިނައިން ޑައުންލޯޑްކުރި އެއް އެޕެވެ.\nމި އެޕަކީ އެ ބޭނުންކުރާ މީހުންގެ ޒާތީ މައުލޫމާތު ނަހަމަގޮތުގައި ބޭނުންކޮށް، ޖާސޫސްކުރާ އެޕެއް ކަމަށް ތުހުމަތުކޮށް އެމެރިކާ އިން ވަނީ މިއީ އެ ގައުމުގެ ސަލާމަތަށް އޮތް ނުރައްކަލެއް ކަމަށް މިދިޔަ އަހަރު ބުނެފަ އެވެ.\nޗައިނާ އިންޓަނެޓް ސެކިއުރިޓީ ސަލާމަތީ ފިޔަވަޅުތައް ސޯޝަލް މީޑިއާ


ކޮވިޑް އަޕްޑޭޓް: އިއްޔެ ފުވައްމުލައް ސިޓީއިން ޕޮޒިޓިވްވީ7މީހުން – Mikal News\nކޮވިޑް އަޕްޑޭޓް: އިއްޔެ ފުވައްމުލައް ސިޓީއިން ޕޮޒިޓިވްވީ7މީހުން\nއަދަދު. 17 ޖުލައި 2021\nއިއްޔެ ފުވައްމުލައް ސިޓީއިން ކޮވިޑް-19 އަށް ޕޮޒިޓިވްވެފައި ވަނީ7މީހެކެވެ. އެއީ ކޮންޓެކްޓުންގެ5މީހުންނާއި ފްލޫ ކުލިނިކުން ޕޮޒިޓިވްވި2މީހެކެވެ. މި7މީހުންގެ ތެރޭގައި ހިމެނެނީ2ދިވެހިންނާއި5ބިދޭސީން ނެވެ.\nއިއްޔެ ފުލޫ ކުލިނިކުން ބަލި ޖެހުނު2މީހަކު ފެނުމާއެކު ފުވައްމުލައް ސިޓީ އެޗްޕީއޭގެ މޮނިޓަރިންއިން ނެގުމަށް އަނެއްކާވެސް އިތުރު ދުވަސްތަކަކަށް އިންތިޒާރު ކުރަން ޖެހުނީއެވެ. އެއީ މޮނިޓަރިން އިން ނެގުމުގައި އެރަށެއްގެ ރަށުތެރޭގެ ސާމްޕލެއް ޕޮޒިޓިވެ ނުވެ ޖެހިޖެހިގެން 14 ދުވަސް ވާން ޖެހޭތީއެވެ. ރަށުތެރޭގެ ސާމަޕަލްތަކުގެ ގެގޮތުގައި މިބަލަނީ ރޭންޑަމް، ފްލޫ ކުލިނިކް، އަދި އެކްޓިވް ސާވޭލަންސް ތެރެއިން ނަގާ ސާމްޕަލް ތަކެވެ.\nއިއްޔެ ޕޮޒިޓިވްވި7މީހުންނާއެކު މިހާރު ފުވައްމުލައް ސިޓީގައި ކޮވިޑް-19 އެކްޓިވް ކޭސް ގެ އަދަދު މިވަނީ 51 އަށް މަތިވެފައެވެ. ބަލި ޖެހިފައިވާ ޖުމްލަ އަދަދު 814 ގައި ހުރި އިރު ބަލިން ރަނަގޅުވެފައިވާ ޖުމުލަ އަކީ 764 އެވެ.\nއަލަށް ނެގި ސާމްޕަލް 50 (ރަށުތެރޭ 37)\nނަތީޖާ ނުލިބޭ 0\nނަތީޖާ ލިބުނު 188 (ރަށުތެރޭ 107)\nމިހާތަނަށް 18،169 ސާމްޕަލް ނެގިފައިވާ ކަމަށް ފުވައްމުލައް ސިޓީ ކޮވިޑް ޑޭޝްބޯޑުގައި ހާމަކޮށްފައި ވެއެވެ. މިވަގުތު ކޮވޑް-19 އެކްޓިވް ކޭސްތައް ތިބީ ފުވައްމުލައް ސިޓީގެ5އަވަށެއްގައެވެ. އެއީ މިސްކިތްމަގު 40 އާއި ދިގުވާޑު 5، މާދަޑު 3، ފުނާޑު 2، އަދި ދޫނޑިގަން 1 އެވެ.\nފުވައްމުލައް ސިޓީ އިއޯސީއިން ބާއްވާ ނޫސްވެރިންގެ ބައްދަލުވުން މިހާރު ތާވަލުކުރެވިގެން ކުރިޔަކަށް ނުގެންދެއެވެ. އަދި ބައްދަލުވުމެއް ބާއްވަން ހަމަޖެހުމުން އެކަން މީޑިއާއަށް ހިއްސާކުރައްވާނެ ކަމަށް އެންމފަހުން ބެއްވި ނޫސްވެރިންގެ ބައްދަލުވުމުގައި ހާމަކުރެއްވިއެވެ.\nފުވައްމުލައް ސިޓީގައި މިހާރު ކާފިއު ވަގުތަކީ ރޭގަނޑު 9:00 އިން ފަތިހު 4:00 އަށެވެ. އަދި ކެފޭ ރެސްޓޯރެންޓް، ކެފޭ ހޮޓާ ފަދަ ތަންތަން އެޗްޕީއޭގެ އުސޫލާއި އެއްގޮތްވާ ގޮތުގެމަތީން ކާފިއު ނޫން ގަނޑިތަކުގައި ހުޅުވައިގެން ޚިދުމަތް ދިނުމަށް ވަނީ ހުޅުވާލާފައެވެ.\nފުރަތަމަ ޑޯޒް: – އާއެކު ޖުމުލަ 5941\nދެވަނަ ޑޯޒް: އިއްޔެ -، އާއެކު ޖުމުލަ 4284\nފުވައްމުލައް ސިޓީއިން ކޮވިޑް-19 ވެކްސިން ދެވިފަިއވާ މިންވަރު، 16 ޖުލައި 2021


Covid ge balimadukamugai UN ge muhinmu kan ihusaasvey: Shahid\nޖެޓްސްކީގައި ގެއްލުނު ދެ މީހުން އޮޔާދަނިކޮށް ފެނިއްޖެ\nމިނިސްޓަރު އަބްދުﷲ ޝާހިދު-- ފޮޓޯ: ފޮރިން މިނިސްޓްރީ\nކޮވިޑްގެ ބަލިމަޑުކަމުގައި އދ. ގެ މުހިއްމުކަން އިހުސާސްވޭ: ޝާހިދު\n24 އޮކްޓޯބަރ 2020 - 20:39:53\nކޮވިޑް-19 ބަލިމަޑުކަމުގެ ސަބަބުން ދުނިޔެއަށް ބަލިމަޑުކަމެއް ކުރިމަތިވެފައިވާ ދަނޑުވަޅުގައި އ.ދ. ގެ މުހިންމުކަން އިތުރަށް އިހްސާސްވާ ކަމަށް ފޮރިން މިނިސްޓަރު އަބްދުﷲ ޝާހިދު ވިދާޅުވެއްޖެ އެވެ.\nމިނިސްޓަރު އެގޮތަށް ވިދާޅުވެފައި ވަނީ އ.ދ. ގެ 75 ވަނަ އަހަރީ ދުވަހާއި ގުޅުވައިގެން ދެއްވި މެސެޖުގަ އެވެ.\nމިނިސްޓަރު ވިދާޅުވީ ރާއްޖެއަކީ އަބަދުވެސް އ.ދ. ގެ ޗާޓަރުގައިވާ އަސާސްތައް ދެމެހެއްޓުމަށް ގޮވާލާ، ބައިނަލްއަގުވާމީ ސުލްހަޔާއި، އިގްތިސޯދީ ކުރިއެރުމަށާއި ދެމެހެއްޓެނިވި ތަރައްގީއަށް ގޮވާލާ ގައުމެއް ކަމަށާއި އެގޮތުން 1965 ވަނަ އަހަރު އ.ދ. ގެ މެމްބަރުކަން ދިވެހިރާއްޖެއަށް ލިބުމާއެކު، އޭގެ 55 އަހަރުފަހުން، މިއަދުވެސް ދިވެހިރާއްޖެ ދެމިއޮތީ، އ.ދ. ގެ ތެދުވެރި އަދި އިހްލާސްތެރި ބައިވެރިއެއްގެ ގޮތުގައި ކަމަށެވެ.\nއޭގެ އިތުރުން މިނިސްޓަރު ވިދާޅުވީ ރާއްޖެއަކީ ނިސްބަތުން ކިތައްމެ ކުޑަ ގައުމެއްކަމުގައި ވިޔަސް، އ.ދ. ގައި ދިވެހިރާއްޖެއިން ދައްކުވައިދެނީ، ބައިނަލްއަގްވާމީ ފެންވަރެއްގައި އެހެނިހެން ގައުމުތަކާއި އެއްހަމައަކަށް ފައިތިލަ ސާބިތުކޮށްގެން ކުރިއަށް ދެވިދާނެކަން ކަމަށެވެ. މިހާތަނަށް އ.ދ. ގައި ރާއްޖެއިން ހާސިލްކޮށްފައިވާ ކަންތައްތަކަކީ، ކުޑަ ގައުމުތަކަކީ އ.ދ. ގެ މުހިންމު ބައިވެރިންތަކެއްކަން ދައްކުވައިދިނުމުގެ އިތުރުން، 21 ވަނަ ގަރުނުގައި ތައާރަފުވެގެން އަންނަ އާ ގޮންޖެހުންތަކަށް ހައްލު ހޯދުމުގެ އިސް މޭސްތިރިއެއްގެ ދައުރު އަދާކުރެވިދާނެ ކަމުގެ ހެއްކެއް ކަމަށް މިނިސްޓަރު ވިދާޅުވެ އެވެ.\n"މިއަދާ ހަމައަށް، 75 އަހަރު ވަންދެން އ.ދ. ދެމިއޮތީ ބަވަނަވުމާއި މަލްޓިލެޓްރަލިޒްމް އަށް މަގުއަލިކޮށް، އެއްގަލަކަށް އަރުވައިދޭ އަލިގަދަ ދަންމަރަކަށް. މިއަދު ދުނިޔެއަށް ކުރިމަތިވެފައިވާ ގޮންޖެހުންތަކަށް އަޅުގަނޑުމެން ކުރިމަތިލަމުންދާއިރު، އ.ދ. ގެ ހަގީގީ ރޫހުގައި ތިބެ، ފަހި މުސްތަގްބަލަކަށް ކުރިއަށް ދިޔުމަށްޓަކައި އަޅުގަނޑުމެންގެ ޔަގީންކަން މި ޖަމުއިއްޔާގައި އެބައޮތް،"\nމިނިސްޓަރު ވިދާޅުވީ ބައިނަލްއަގްވާމީ ގިނަ ގޮންޖެހުންތަކެއް ހުއްޓަސް، އެންމެން ގުޅުވައިދީ، އެކަކު އަނެކަކަށް އިހްތިރާމާއި ގަދަރާއެކު އެންމެން އެދޭ މުސްތަގްބަލަށް ވާސިލްވުމަށް އ.ދ. އިން މަސައްކަތްކުރާ ކަމަށެވެ.\nފޮށިގެން ހައްޔަރުކުރީ ބަރަހަނާކޮށް މިސްކިތައް ވަތް މީހާ\nކޮވިޑް-19: މިއަދު ޕޮޒިވްވި އަދަދު 55 ގައި\nޕާޓީއަކަށް ދަނިކޮށް ވަރުން އެކްސިޑެންޓްވެއްޖެ\nހޯރަފުށި އިސް މެޖިސްޓްރޭޓްގެ ސުލޫކީ މައްސަލައެއް ބަލަނީ


Dhuvasthakakah Fahu Shahrukh Aai Kajol Anehkaa Ves Filmakun\nދުވަސްތަކަކަށް ފަހު ޝާރުކް އާއި ކާޖަލް އަނެއްކާ ވެސް ފިލްމަކުން\n05 މޭ 2022 - 09:19:30\nކަރަން ޖޯހަރުގެ “ރޮކީ އޯރް ރާނީ ކީ ޕްރޭމް ކަހާނީ” އަކީ މި އަހަރުގެ އެންމެ ގިނަ ބަޔަކު އިންތިޒާރު ކުރަމުން އަންނަ އެއް ފިލްމެވެ. މި ފިލްމުގައި ލީޑުން ފެނިގެންދަނީ އާލިއާ ބަޓް އާއި ރަންވީރު ސިންގް އެވެ.\nނަމަވެސް ބައެއް ރިޕޯޓް ތަކުން ބުނާ ގޮތުގައި މި ފިލްމުގައި ހާއްސަ ފެނިލުމަކުން ބޮލީވުޑްގެ އެންމެ މަގުބޫލު އެއް ޖޯޑު ކަމަށްވާ ޝާރުކް ހާން އާއި ކާޖަލް ފެނިގެންދާނެއެވެ.\nބޮލީވުޑް ލައިފް އިން ރިޕޯޓްކޮށްފައިވާ ގޮތުގައި ވަރަށް އަވަހަށް މުމްބާއީ ގައި ފިލްމުގެ ޝޫޓިން ފަށާނެ އެވެ. ޝާރުކް ހާން މިހާރު އޭނާގެ ގިނަ ޕްރޮޖެކްޓްތަކެއްގައި އަވަދިނެތި އުޅޭއިރު ކަރަން ޖޯހަރުގެ މި ފިލްމު ޝޫޓް ކުރާނެ ދުވަހެއް މެނޭޖު ކުރާނެ ކަމަށް އޭނާ ބުނެފައިވާ ކަމަށް ގާތް ފަރާތަކުން ވަނީ ބުނެފައެވެ. މީގެ އިތުރުން ޝާރުކް ހާން އާއި ކާޖަލް ފެނިގެންދަނީ ފިލްމުގެ ވަކި ހާއްސަ ސީން އަކުން ނުވަތަ ލަވަ އަކުން ކަމެއް އަދި ނިންމާފައެއް ނުވެއެވެ.\nރަންވީރު އާއި އާލިއާ ފެނިގެންދާ މި ފިލްމުގައި ދަރްމެންދުރަ އާއި ޝަބާނާ އަޒްމީ ވެސް ފެނިގެންދާނެއެވެ. އެ ދެމީހުން ފެނިގެންދާނީ އާލިއާގެ މާމަ އާއި ކާފަގެ ގޮތުގައެވެ. މީގެ އިތުރުން ރަންވީރުގެ މާމަގެ ރޯލުން ޖާޔާ ބައްޗަން ވެސް ފެނިގެންދާނެއެވެ. މި ފިލްމު ސިނަމާތަކަށް އަންނާނީ 2023 ވަނަ އަހަރުގެ ފެބްރުއަރީ މަހުގައެވެ.


ރައްޔިތުންނާއި ބައްދަލު ކުރުމުގެ ޖަލްސާގެ ދަޢުވަތު - R. Fainu Council\nރައްޔިތުންނާއި ބައްދަލު ކުރުމުގެ ޖަލްސާގެ ދަޢުވަތު\nފައިނު ކައުންސިލް އިދާރާ 8:30 PM ރައްޔިތުންނާއި ބައްދަލުކުރުން, އިޢުލާން\nކުރިޔަށްއޮތް 2019 ވަނަ އަހަރުގެ ކައުންސިލްގެ މަސައްކަތު ތާވަލާއި، ބަޖެޓާއި ބެހޭގޮތުން ރައްޔިތުންގެ ޙިޔާލު ހޯދުމަށާއި މި 2018 ވަނަ އަހަރުގެ ފުރަތަމަ6މަސްދުވަހުގެ ރިޕޯޓް ރަށުގެ ރައްޔިތުންނާއި ޙިއްޞާކުރުމުގެ ގޮތުން ބާއްވާ ޖަލްސާ 28 ޖުލައި 2018 ވާ ހޮނިހިރު ދުވަހުގެރޭ 21:00 ގައި ފައިނު ސްކޫލް ހޯލްގައި ބާއްވާގޮތައް ވަނީ ހަމަޖެހިފައެވެ.\nމިޖަލްސާގައި ކުރިޔަށްއޮތް އަހަރު ރައްޔިތުންގެގޮތުން ކުރެވޭނެ ކަންތައްތަކާއި ކައުންސިލްގެ ބަޖެޓްގެތެރެއިން ކުރާނެކަންތައްތަކެއް ކަޑައެޅުމާއިބެހޭގޮތުން މަޝްވަރާކުރުން އޮންނާނެއެވެ.\nއެހެންކަމުން ރަށުގެ ލޮބުވެތި ރައްޔިތުންގެ ތެރެއިން ވާހާ ގިނަ ބޭފުޅުން މިޖަލްސާގައި ބައިވެރިވެ ވަޑައިގެންދެއްވުމަކީ ވަރަށް މުހިންމު ކަމެއްކަމުގައި ދެކެމެވެ. މިއިޢުލާނާއި އެކު 2019 ވަނަ އަހަރަށް ލަފާކުރާ މަސައްކަތު ތާވަލާއި ބަޖެޓާއި ބެހޭ މަޢުލޫމާތު ހިމެނިފައިވާނެއެވެ. އަދި މިދެންނެވި މަޢުލޫމާތާއި 2018 ވަނަ އަހަރުގެ ފުރަތަމަ6މަހުގެ ރިޕޯޓް މިކައުންސިލްގެ ވެބްސައިޓް (www.fainucouncil.gov.mv) ގައިވެސް ޝާޢިއު ކުރެވިފައިވާނެއެވެ.\nވީމާ، މިޖަލްސާއަށް ރަށުގެ ހުރިހާ ލޮބުވެތި ރައްޔިތު ފިރިހެން ބޭފުޅުންނާއި އަންހެން ބޭކަނބަލުން ވަޑައިގެން ދެއްވުންއެދި ދެންނެވީމެވެ.\nތާރީޚް ހ: 09 ޛުލްޤައިދާ 1439 ތާރީޚް މ: 22 ޖުލައި 2018\n2019 ވަނަ އަހަރުގެ މަސައްކަތު ތާވަލް\n2018 ވަނަ އަަހަރުގެ ފުރަތަމަ6މަހުގެ ރިޕޯޓް\n2019 ވަނަ އަހަރު އާމްދަނީގެ ގޮތުގައި ލިބޭނެކަމަށް ލަފާކުރާފައިސާގެ ތަފްޞީލް\n2019 ވަނަ އަހަރު އާމްދަނީއާއި ބަޖެޓް އަދި ހެޔޮއެދޭ ފަރާތްތަކުގެ އެހީގައި ކުރުމަށް ރާވާފައިވާ މުހިންމު ކަންކަން\n2019 ވަނަ އަހަރު ޕީއެސްއައިޕީގައި ހިމަނައިގެން ކުރުމަށް ހުށަހެޅިފައިވާ ޕްރޮގްރާމްތައް\nއިދާރީ ބަޖެޓް 2019 ގެ ޚުލާސާ\nއާމްދަނީއާއި ޚަރަދުގެ ރިޕޯޓް (2018 ގެ ފުރަތަމަ6މަސް)\nރައްޔިތުންނާއި ބައްދަލު ކުރުމުގެ ޖަލްސާގެ ދަޢުވަތު Reviewed by ފައިނު ކައުންސިލް އިދާރާ on 8:30 PM Rating: 5


ގައުމު ވިއްކުން، އަސާސީ ޚިދުމަތް، ދެފުށް ކެހެރިކަން – ކަހަނަލަ\n(2) މިބަދަލު މަޖްލިހުން ފާސްކުަރަން ބޭއްވި ޖަލްސާގައި އެކަމަށް ތާއިދު ކުރި މެމްބަރުންތައް އެންމެ މުހިންމު ކަމެއް ގޮތަށް ނެގީ ރައްޔިތުންނަށް އަސާސީ ޚިދުމަތް ފޯރުކޮށްދިނުމެވެ. ރައްޔިތުން އަސާސީ ޚިދުމަތް ނުލިބިގެން ވާހަކަ ދައްކާއިރު އެކަން ކުރެވެންއޮތީ ގައުމު ވިއްކައިގެން ކަމެވެ. ގިނަ މަޖްލިސް މެމްބަރުންނަކީ ރައްޔިތުންނަށް އަސާސީ ޚިދުމަތްތައް ނުލިބިގެން މާގިނަ ވާހަކަތަކެއް ދައްކާ ބައެއް ނޫނެވެ. އެކަމަކު އެދުވަހު މުޅިން ތަފާތެވެ.\n(3) ޖީއެމްއާރަށް ހުޅުލޭ އެއާޕޯޓު 25 އަހަރަށް ކުއްޔަށްދިނުމުން ގައުމު ވިއްކާލީކަމަށްބުނެ ބަޔަކުމީހުން ދިޔައީ މުޒާހަރާ ކުރަމުންނެވެ. ރައްޔިތުންގެ ހަރުމުދާ ވިއްކާލީތީއެވެ. ގައުމުގެ މިނިވަންކަމާއި އިސްތިގުލާލު ވެއްޔާ މޮޑެލީތީއެވެ. 2008 ވަނަ އަހަރު އޭރުގެ ސަރުކާރުން ރިސޯޓު ކުއްޔަށްދޭ މުއްދަތު 50 އަހަރަށް ހެދުމަށް ހުށަހެޅުމުންވެސް އޭރުގެ އިދިކޮޅު ފަރާތްތަކުން އިހުތިޖާޖު ކުރީ ވަރަށްވެސް ވަރުގަދަ އަށެވެ. އޭގެ އަހަރުތަކެއް ފަހެވެ. އެެހެން ވެރިކަމަކެވެ. މިހާރު 99 އަހަރުވެސް އޯކޭ އެވެ. އަދި ބޭރުގެ ފަރާތްތަކަށް ދިވެހި ބިން މިލްކު ކުރުމުގެ ދޮރު ހުޅުވާލުންވެސް ހަމަ އެންމެ ހެވެވެ.\nރިސޯޓްތައް 50 އަހަރަށް ދިނުމާ ދެކޮޅޮހެދުމަށް ބޭއްވި މުޒާހަރާއެއްގެ ޚަބަރު ހަވީރު ނޫހުގައި\nޖީއެމްއާރު ބޭރުކުރުމަށް ހިންގި ހަރަކާތެއްގެ ތެރެއިން. ފޮޓޯ: ހަވީރު\n(4) މާލިއްޔަތު ގާނޫނަށް ގެނައި އިސްލާހުތައްވެސް ހަމަ އެހެންނެވެ. އެމްޑީޕީ ވެރިކަމުގައި ސަރުކާރުން ލޯނު ނަގަންވެސް މަޖްލިސްގެ ރުހުން ހޯދަން ޖެހޭގޮތަށް ގާނޫނު ބަދަލު ކުރިއެވެ. ވެރިކަން ބަދަލުވުމުން މިހާރުގެ ފިނޭންސް މިނިސްޓަރު ޖިހާދު ބުނަނީ މާލިއްޔަތު ގާނޫނު އޮތް ގޮތުން ސަރުކާރު ހިންގަން ދަތިކަމަށެވެ. އެކަމަކު އެބަދަލު ގެނައީ ހަމަ އެމީހުންނެވެ. އޭރުގެ ސަރުކާރަށް ޖެއްސުމަކަށެވެ. އަދިއެއިސްލާހު ވަނީ އަނބުރާ ބަދަލުކޮށްފައެވެ. އޭގެ އިތުރުންވެސް ސަރުކާރު ޒިންމާދާރުކުރުވަން ހިމަނާފައިވާ ބައެއް މާއްދާތައް ވަނީ އުވާލާފައެވެ. މިސާލަކަށް ދައުލަތުގެ ބަޖެޓުގައި ނުޖަހައި ހަރަދުނުކުރެވޭ ގޮތަށް ބަޔާންކުރާ މާލިއްޔަތު ގާނޫނުގެ 34 ވަނަ މާއްދާގެ ށ. އަދި ބަޖެޓް ރެކޮމެންޑޭޝަނަށް އަމަލުކުރަން ޖެހޭނެ ކަމަށް ބުނާ މި މާއްދާގެ ނ. އުވާލާފައި ވެއެވެ. މިހާރު މިކަންވެސް ވެގެންދިޔައީ ވަރަށް ރަނގަޅުކަމަކަށެވެ.\n(5) އަހަރެމެންގެ މައްސަލައަކީ މިއީއެވެ. ގަބޫލުކޮށް ހިފަހައްޓާ އުސޫލުތަކެއް ނުގެންގުޅުމެވެ. އަހަރެމެން ސަޕޯޓުކުރާ ޕާޓީއަކުން ކުރާ ކޮންމެކަމެއް ދިފާއުކޮށް އެކަން ރަނގަޅުކަމަކަށް ހަދަން އުޅުމެވެ. ދެއިރު ތިންގޮތަށް ވާހަކަ ދައްކަން ޖެހުނަސް ހެވެވެ. އަހަރެމެން ގެ ދެފުއްކެހެރިކަން ފާޅުވެ ޖޯކަކަށްވިޔަސް އެންމެ ހެޔޮކަމަށެވެ.\n(6) މާތް ﷲ އަހަރެމެން ދިވެހިންނަށް ހެޔޮވިސްނުން ދެއްވާށި. އަދި ގަބޫލުކުރާ އުސޫލުތަކެއް ގެންގުޅޭ އަދި އެއުސޫލުތަކުގައި ހިފަހައްޓާ ބައެއްކަމުގައި ލައްވާށި. އާމީން.\n← ވައިފިޅި ބަޑި ރަށަހަ ފެރެތަމާށަގިނާ ވޯކީޓޯކީ →